
Cuvint înainte 


Primele lucrări ale fizicianului danez Niels Bohr, apă- 
rute în anul 1913, au revoluţionat ideile asupra structurii 
atomului și asupra procesului emisiei de radiaţii de către 
atomii excitati în urma primirii de energie datorită unei 
cauze exterioare. Folosind concepţia lui Rutherford, con- 
form căreia un atom este alcătuit dintr-un nucleu încărcat 
cu o sarcină electrică pozitivă, în jurul căreia se rotesc elec- 
troni incarcati negativ, precum și ideile lui Planck asupra 
emisiei și absorbției de radiaţii prin pachete discrete nu- 
mite cuante de radiaţie, Bohr pe de o parte a arătat că 
electronii atomici nu pot descrie orice orbită în jurul nu- 
cleului, iar pe de altă parte a regăsit regula de distribuţie 
a liniilor spectrale în spectrul hidrogenului, care alcătu- 
iesc un ansamblu numit seria Balmer. În lucrările sale, 
Bohr a folosit legile cunoscute ale mecanicii newtoniene 
şi ale electromagnetismului clasic, pe care le-a îngrădit 
impunindu-le anumite condiţii, numite condiţii de cuanti- 
ficare. Pe drumul deschis de Bohr și generalizind ipote- 
zele si metodele sale de lucru, în anii imediat următori, 
o serie de fizicieni, între care merită, în primul rînd, să 
fie menţionat Sommerfeld, au pus bazele unui capitol al 
fizicii teoretice, numit, azi, mecanica cuantică veche. 


Încă de la început, principala direcţie în care poate fi 
criticată mecanica cuantică veche, a fost caracterul ei 
mixt, faptul că peste relaţii și legi care aparțin mecanicii 
clasice, eventual chiar mecanicii relativităţii restrînse, se 
aplică condiţii de cuantificare, cu totul străine concep- 
tiilor mecanicii, fără ca aceste condiţii să aibă altă justi- 
ficare decît aceea de a conduce la rezultate verificabile 


experimental. De asemenea, însăşi concepţia iniţială a lui 
Planck, precizată de Einstein şi folosită de Bohr, privind 
valoarea energiei care corespunde unei cuante de radiaţie, 
conţine o contradicţie internă. Conform acestei concepţii, 
radiaţia se propagă sub formă de corpuscule, cuantele, dar 
energia transportată de o cuantă este E =h v, v fiind 
frecvența radiaţiei. Noţiunea de cuantă de radiaţie apare 
astfel, mixtă, corpuscular-ondulatorie. Mecanica cuantică 
veche are un caracter eterogen, neinchegat logic. 


Această situaţie s-a schimbat în urma introducerii, de 
către de Broglie, în 1924, a ideii aspectului dublu, corpus- 
cular şi ondulatoriu, al obiectelor la scara atomică. Fun- 
damentul teoriei lui de Broglie l-au constituit două prin- 
cipii variationale, formal echivalente. Unul, principiul mi- 
nimei acţiuni din mecanică, determină traiectoria descrisă 
de un mobil între două poziţii ca fiind aceea în lungul 
căreia o mărime numită acţiune, legată de energia mobi- 
lului, este minimă. Celălalt, principiul lui Fermat din op- 
tică, determină drumulurmat de lumină între două puncte, 
ca fiind acela care este parcurs în timpul minim. În teo- 
ria ondulatorie a luminii, principiul lui Fermat apare ca 
o primă aproximaţie, valabilă în măsura în care nu joacă 
vreun rol fenomenele de interferenţă si de difracție, deci 
în cazul opticii geometrice. Exploatind paralelismul care 
există între legile mecanicii clasice si cele ale opticii geo- 
metrice, în formularea variationala, şi aplicind-o în cazul 
microobiectelor, de Broglie a arătat că un corp de dimen- 
siuni atomice, un microobiect, se prezintă fie ca un cor- 
puscul care urmează principiul minimei acţiuni, fie ca un 

achet de unde pentru care sînt valabile legile opticii. 
Studiul evoluţiei microobiectului, în aproximatia analogă 
opticii geometrice, se face după legile mecanicii clasice. 
Însă o tratare corectă a evoluţiei microobiectelor nu se 
poate face decît tinind seama de aspectul ondulatoriu. 

Folosind concepţia introdusă de către de Broglie, s-a 
dezvoltat o nouă formă a mecanicii cuantice care, apoi, 
s-a extins, inglobind și ideile relativiste, și și-a lărgit do- 
meniul de aplicaţii. Fundamentele mecanicii cuantice noi, 
începînd din jurul anului 1926, au fost puse în primul 
rind de către Schrödinger, Born și Heisenberg, Dirac si 
alţii. În forma sa ondulatorie, această mecanică urmă- 

reste evoluţia unui microobiect prin intermediul unei ecu- 
atii cu derivate parțiale. Un prim pas înainte, realizat pe 
această cale, este acela care reprezintă introducerea logică 
a condiţiilor de cuantificare. Acestea sînt condiţiile care 
trebuie impuse unor parametri din ecuaţie pentru ca func- 
tia a cărei variaţie este descrisă de ecuaţia respectivă, să 
poată avea un sens fizic. Această funcţie, numită funcţie 
de undă, este legată de probabilitatea prezenţei, într-un 
anumit loc şi într-un anumit moment, a microobiectului 
cercetat. Mecanica cuantică nouă conduce, deci, la conclu- 
zia neașteptată că din condiţii iniţiale determinate nu re- 
zultă o poziţie certă, la un moment dat, pentru micro- 
obiectul urmărit, ci că acesta are numai o probabilitate, 
mal mare sau mai mică, de a se găsi într-un anumit 
punct. 

Această concluzie atrage după sine renunțarea la un 
determinism riguros în urmărirea evoluţiei microobiecte- 
lor, acestei evoluţii neputîndu-i fi aplicat decît un deter- 
minism statistic. 


Un alt rezultat al mecanicii cuantice noi a fost acela 
cristalizat sub forma principiului impreciziei. Unui micro- 
obiect îi pot fi ataşate mărimi (coordonatele poziţiei mo- 
mentane, viteza, energia etc.) ale căror valori, care va- 
riază în cursul evoluției microobiectului, nu sînt determi- 
nate decît statistic, imprastierile statistice respective satis- 
făcînd anumite relaţii, numite relaţii de imprecizie; de 
exemplu, produsul împrăştierilor statistice ale valorilor 
coordonatei de poziţie și vitezei este mai mare decît o 
anumită valoare, legată de constanta h (numită cuantă de 
acţiune) din formula lui Planck care exprimă energia 
transportată de o cuantă de radiaţie. 

Aspectul dublu, corpuscular și ondulatoriu, al unui 
microobiect conduce și la faptul că microobiectele se ma- 
nifestă diferit după condiţiile în care sînt puse. 

Toate aceste consecinţe pun probleme filozofice foarte 
complicate şi importante şi au condus la luare de atitu- 
dini, din partea diferitelor şcoli de fizică teoretică, care 
păreau, la un moment dat, ireconciliabile. Fără ca deose- 
birile de puncte de vedere să fi dispărut cu totul, este 
interesant de semnalat că adeseori contradictia s-a datorat 
mai de grabă unei neînţelegeri decît unei opoziții princi- 


7 


piale. În primul rînd, a apărut repede imposibilitatea, în 
mecanica cuantică, a unei reprezentări prin imagini, adică 
imposibilitatea folosirii unor modele. În al doilea rînd, şi 
Bohr atrage adeseori atenţia asupra acestui lucru, contro- 
versele au fost datorite faptului că limbajul obișnuit este 
neadecvat pentru descrierea fenomenelor la scara cuantică. 
Astfel, el scrie (p. 84): „Eu am reamintit... cu fermitate, 
însemnătatea unei atentii deosebite în privinţa tuturor pro- 
blemelor de terminologie și dialectică“ și, mai departe: 
„În legătură cu aceasta, am luptat, în special, contra unor 
fraze, care se găsesc adesea în literatura de fizică, de 
tipul «perturbarea fenomenelor prin observare» sau «crea- 
rea de atribute fizice la obiectele atomice prin măsură- 
tori». Astfel de fraze, ce pot servi pentru a reaminti para- 
doxurile aparente din teoria cuantică, sînt în același timp 
capabile să producă confuzii, deoarece cuvinte de tipul 
«fenomene» şi «observaţii» ca și «atribute şi măsurători» 
sînt folosite într-un sens compatibil numai cu limbajul 
obişnuit si cu definiţia curentă“ 

Chiar conştienţi de posibilităţile de neînțelegere externe 
conţinutului adînc al noţiunilor din fizica cuantică, fizi- 
cienii totuşi, nu au ajuns la un punct de vedere unitar. De 
altfel, într-unul din capitolele cele mai interesante ale lu- 
crării de fata, „Convorbiri cu Einstein asupra problemelor 
epistemologice din fizica atomică“, pot fi urmărite modifi- 
cările de concepţie atît în urma descoperirii unor fapte noi 
$i a aprofundării metodelor de investigaţie, cit si în urma 
schimbului de idei. Evoluţia ideilor în acest domeniu al 
fizicii este deosebit de interesantă și, în capitolele succe- 
sive, se urmăreşte luarea de poziţie de către Bohr. Deseori, 
în descrierea diferitelor posibilităţi de interpretare a rezul- 
tatelor fizicii cuantice, se discută atitudinea luată de Şcoala 
de la Copenhaga, condusă de Bohr, în special în pro- 
blema determinismului. Această atitudine apare, de exem- 
plu, în următorul fragment (p. 97): „Faptul că, în gene- 
ral, unul şi același aranjament experimental poate da re- 
zultate diferite este uneori plastic exprimat ca fiind «ale- 
gerea făcută de natură» între aceste posibilități“ ; și, mai 
departe : „Aici deducţiile logice nu permit mai mult decît 
obținerea probabilităților relative de apariție a fenome- 
nelor individuale în anumite condiţii experimentale date. 


Mecanica cuantică apare astfel ca o generalizare consis- 
tentă a modului de descriere mecanic-determinist pe care 
îl conţine ca o limită asimptotică în cazul fenomenelor fi- 
zice care au loc la o scară destul de mare pentru a putea 
neglija cuanta de acţiune“. 

S-a reproșat lui Bohr de a fi negat determinismul. Ati- 
tudinea lui şi mai ales schimbările suferite rezultă foarte 
bine din convorbirile cu Einstein. 

Citirea lucrării de fata conduce la impresia că, deși 
atitudinile, din punctul de vedere filozofic, ale diferitelor 
şcoli de fizică au fost, la un moment dat, diferite, discu- 
tiile purtate în trecut și care continuă inca, vor duce la 
stabilirea adevărului. 

Lărgind domeniul preocupărilor, Bohr, în alte conferin- 
te cuprinse in cartea de fata, încearcă să extindă conclu- 
ziile obţinute în studiul fizicii atomice altor domenii de 
activitate umană, pînă la biologie și psihologie. În această 
privinţă, este interesant de citat următorul fragment în 
care sînt precizate părerile sale (p. 118) : „Lecția epistemo- 
logică pe care ne-a dat-o fizica atomică — asemănătoare 
cu situaţii întîlnite mai înainte în dezvoltarea fizicii — 
ne obligă la reconsiderarea utilizării mijloacelor noastre 
de comunicare pentru o descriere obiectivă în alte dome- 
nii ale cunoașterii“. Si, mai departe: „Dacă era posibil 
într-o oarecare măsură ca în cadrul fizicii clasice să com- 
param organismele cu mașini, era totuşi evident că astfel 
de comparații nu pot să ţină seama de multe dintre ca- 
racteristicile vieţii. Insuficienta concepţiei mecaniciste a- 
supra naturii în descrierea poziţiei omului este deosebit de 
evidentă în dificultățile legate de distincţia primitivă din- 
tre suflet si corp“. 

Oricare ar fi, si în această direcţie, părerile lui Bohr si 
oricît s-ar putea discuta asupra lor, personalitatea lui este 
o chezasie că aceste discuţii vor fi utile. 


Prof. dr. docent 
RADU TITEICA 


Prefata 


Aceasta culegere de articole, scrise cu diferite ocazii in 
ultimii 25 de ani, formeaza o continuare la alte articole, 
mai vechi,publicate de Editura Universitatii din Cambridge, 
in 1934, într-un volum cu titlul Teoria Atomică si 
Descrierea Naturii. Subiectul articolelor îl constituie învă- 
țămintele epistemologice care pot fi trase din dezvoltarea 
fizicii atomice şi modul în care aceasta a elaborat o meto- 
dă de analiză şi sinteză folosită azi în multe domenii ale 
cunoașerii umane. Articolele din ediţia precedentă au fost 
scrise într-un moment în care mecanica cuantică crease 
deja fundamentele pentru o tratare consistentă a fenome- 
nelor atomice și condiţiile pentru tratarea neechivocă a 
experienţei în acest cadru erau caracterizate de noţiunea 
de complementaritate. În articolele strînse în această car- 
te se urmăreşte aceeași linie, însă cu o mai largă aplicare. 
Desigur, repetările au fost inevitabile, dar sperăm că a- 
ceasta ar putea să servească la clarificarea gradată a ar- 
gumentatiei, în special în ceea ce privește o terminologie 
mai concisă. 

În dezvoltarea acestor idei, au fost foarte prețioase 
pentru mine discuţiile cu colaboratori mai noi sau mai 
vechi ai Institutului de Fizică Teoretică al Universităţii 
din Copenhaga. Aduc pe această cale mulţumiri pentru 
ajutorul dat în elaborarea acestor articole lui Oskar Klein 
şi Léon Rosenfeld, care acum se află la Universitățile 
din Stockholm și Manchester, ca şi lui Stefan Rozental şi 
Aage Petersen de la Institutul din Copenhaga. Doresc de 

asemenea să exprim mulțumiri doamnei S. Hellmann 
pentru ajutorul său efectiv în pregătirea articolelor și a 
ediţiei de fata. 


NIELS BOHR 
Copenhaga 
August 1957 


Introducere 


Importanţa fizicii în dezvoltarea gîndirii filozofice ge- 
nerale constă nu numai în contribuţiile sale la creşterea 
atît de rapidă a cunoștințelor noastre despre natura din 
care şi noi facem parte, dar si prin ocaziile pe care din 
cind în cînd le oferă pentru examinarea gsi rafinarea in- 
strumentelor noastre de investigaţie. În secolul nostru, 
studiul structurii atomice a materiei a pus în evidenţă o 
limitare cu totul neașteptată a noțiunilor din fizica clasi- 
că şi a aruncat o lumină nouă asupra necesităților expli- 
catiei ştiinţifice în cadrul filozofiei tradiţionale. Revizui- 
rea modului în care se face aplicarea noţiunilor noastre 
elementare, absolut necesară pentru înțelegerea fenome- 
nelor atomice, are deci efecte ce depășesc domeniul spe- 
cial al fizicii. 

Partea principală a lectiei oferite de dezvoltarea fizicii 
atomice este, după cum se ştie, recunoașterea unui aspect 
de completitudine în procesele atomice, pus în evidenţă 
de descoperirea cuantei de acţiune. Articolele din această 
carte prezintă aspectele esenţiale din fizica cuantică și, în 
acelaşi timp, subliniază asemănările pe care le prezintă 
pentru poziţia noastră în alte domenii ale cunoașterii, 
dincolo de concepţiile mecaniciste asupra naturii. Nu vom 
avea de a face aici cu analogii mai mult sau mai puţin 
vagi, ci cu o investigare a condiţiilor de folosire a mijloa- 
celor noastre de expresie. Astfel de consideraţii nu numai 
că ne familiarizează cu o situaţie nouă în fizică, ci ar 
putea, pe baza caracterului relativ simplu al problemelor 
din fizica atomică, să fie folositoare în clarificarea con- 
ditiilor pentru o descriere obiectivă în domenii mai largi. 

Deşi cele şapte eseuri înmănuncheate în carte sînt înru- 
dite ca temă, ele se împart în trei grupe separate după 
cum au fost scrise în anii 1932—1938, 1949 și respectiv, 
1954—1957. Primele trei articole discută problemele bi- 
ologice şi antropologice care se referă la aspectul com- 
pletitudinii prezentat de organismele vii și culturile uma- 
ne. Nu se încearcă, desigur, să se facă o tratare exhaus- 
tivă a acestor probleme, ci numai se indică modul în ca- 
re ele prezintă analogii cu concluziile generale ale fizicii 
atomice. 

Cel de al patrulea articol se ocupă cu discuţiile dintre 
fizicieni în legătură cu problemele epistemologice ridicate 
de fizica cuantică. Datorită specificului problemei, au fost 
inevitabile anumite referiri la instrumentul matematic, 
dar înţelegerea argumentelor nu necesită cunoștințe spe- 
ciale. Dezbaterea a condus la o clarificare a noilor aspec- 
te ale problemei observaţiei, implicate de faptul că inter- 
acţiunea dintre obiectele atomice și instrumentele de mă- 
sură formează o parte integrantă a fenomenelor cuantice. 
De aceea, informaţiile căpătate cu ajutorul diferitelor a- 
ranjamente experimentale nu pot fi înțelese pe căile o- 
bişnuite. Necesitatea de a lua în considerare condiţiile în 
care s-a efectuat experienţa cere neapărat modul de de- 
scriere complementar. 

Ultimul grup de articole este strîns legat de primul, dar 
sperăm că terminologia îmbunătăţită folosită pentru pre- 
zentarea situaţiei în fizica cuantică a făcut mult mai ac- 
cesibilă argumentarea generală. În aplicarea ei la pro- 
blemele cu scop mai larg, se accentuează în mod special 
necesitatea folosirii  neechivoce a noţiunilor care descriu 
experiența. Miezul argumentării este că pentru o descrie- 
re obiectivă si o înțelegere armonioasă aproape în orice 
domeniu al cunoașterii este necesar să acordăm atenţie 
împrejurărilor în care s-a obţinut informaţia respectivă. 


Lumina și viața 


1932 


Ca fizician, ale cărui studii sînt limitate la proprietati- 
le corpurilor neinsufletite, am avut oarecari ezitări îna- 
inte de a accepta amabila invitaţie de a mă adresa aces- 
tei adunări de oameni de ştiinţă, întruniţi aici pentru a 
lua cunoștință de efectele binefăcătoare ale luminii în tra- 
tarea bolilor. Deoarece sînt incapabil de a contribui la 
această frumoasă ramură a ştiinţei care este atît de im- 
portantă pentru bunăstarea omenirii, m-aș rezuma numai 
la fenomenele luminoase pur anorganice, care au exerci- 
tat o atracţie deosebită asupra fizicianului de-a lungul 
veacurilor, mai ales prin faptul că lumina este principalul 
nostru instrument de observaţie. În ciuda subtilitatilor pe 
care enigmele vieţii le prezintă, esența explicaţiei stiinti- 
fice, în orice stadiu al ştiinţei, constă în analiza fenomene- 
lor mai complexe cu ajutorul altora mai simple. În mo- 
mentul de fata, limitarea esenţială a posibilităţilor de 
descriere mecanicistă a fenomenelor naturale, pusă în evi- 
denta de ultimele descoperiri ale teoriei atomice, este a- 
ceea care a pus într-o lumină nouă o problemă veche. A- 
ceastă cotitură în fizică își are originea într-un studiu mai 
atent al interacțiunii dintre lumină şi corpurile materiale, 
interacţiune ce prezintă aspecte care contrazic anumite ce- 
rinte considerate pînă acum indispensabile într-o argu- 
mentatie de fizică. După cum voi încerca să arăt, efortu- 
rile fizicienilor de a ieși din această situaţie seamănă în- 
tr-un anumit fel cu atitudinea fata de aspectele vieții, 
luată întotdeauna mai mult sau mai puţin intuitiv de că- 
tre biologi. Vreau să subliniez din capul locului că numai 
din acest punct de vedere formal, lumina, care este pro- 

babil cel mai puţin complex dintre toate fenomenele fizi- 
ce, are o analogie cu viata, care prezintă o diversitate 
pînă dincolo de puterea de analiză ştiinţifică. 

Din punct de vedere fizic, lumina poate fi privită ca 
transmitere de energie între corpuri materiale la distanţă. 
După cum se ştie, aceste efecte îşi găsesc o explicaţie 
simplă în teoria electromagnetică, care poate fi privită 
ca o extindere raţională a mecanicii clasice, astfel întoc- 
mită încît să atenueze contrastul dintre acţiunea la dis- 
tanta si cea prin contact. Conform acestei teorii, lumina 
este considerată ca o serie de oscilaţii electrice și magne- 
tice cuplate, diferînd de undele electromagnetice ale trans- 
misiilor radiofonice obișnuite numai printr-o frecvență 
de vibraţie mai mare și, deci, o lungime de undă mai 
mică. De fapt, propagarea practic rectilinie a luminii, pe 
care se bazează localizarea corpurilor prin vizare directă, 
sau prin instrumente optice obișnuite, depinde în între- 
gime de micimea lungimii de undă în comparaţie cu di- 
mensiunile corpurilor și ale instrumentelor respective. În 
același timp, caracterul ondulatoriu al propagării luminii, 
nu numai că formează baza pentru explicarea culorilor, 
care prin spectroscopie duc la informaţii preţioase asupra 
structurii corpurilor, dar este esenţială pentru orice ana- 
liză rafinată a fenomenelor optice. Ca un exemplu tipic 
aș putea menţiona franjele de interferență care apar a- 
tunci cînd lumina unei surse ajunge la un ecran pe două 
căi diferite. Găsim că efectele care se produc prin supra- 
punerea a două fascicule separate de lumină se intensifică 
în acele puncte ale ecranului în care fazele celor două 
trenuri de unde coincid, adică acolo unde oscilatiile elec- 
trice şi magnetice în cele două fascicule au același sens, 
în timp ce efectele sînt slăbite și chiar pot să dispară în 
punctele in care oscilatiile au sensuri contrare şi unde se 
spune că trenurile de unde sînt in discordanta de fază. Aceste 
franje de interferenţă sînt o probă atît de convingătoare 
a aspectului ondulatoriu al propagării luminii, încît aceas- 
tă imagine nu poate fi considerată pur si simplu o ipoteză, 
în sensul obișnuit al cuvîntului, ci poate fi privită mai 
degrabă ca un aspect real al fenomenelor observate. 

După cum știți, problema naturii luminii a fost supusă 
unor noi discuţii în ultimii ani, pe baza descoperirii as- 

pectului fundamental al atomicitatii în mecanismul trans- 
miterii energiei, care este cu totul de neînțeles din punc- 
tul de vedere al teoriei electromagnetice. Orice transfer 
de energie prin lumină poate fi redus la procese individu- 
ale in care se schimbă o așa-numită cuantă de lumină, a 
cărei energie este egală cu produsul dintre frecvenţa osci- 
laţiilor electromagnetice si cuanta de acţiune universală, 
sau, cum mai este numită, constanta lui Planck. Contras- 
tul evident dintre atomicitatea efectului luminos şi conti- 
nuitatea transferului de energie în teoria electromagneti- 
că ne pune faţă în faţă cu o dilemă al cărei caracter este 
pînă acum necunoscut în fizică. Astfel, în ciuda insufici- 
entei ei, nici nu se poate pune problema înlocuirii imagi- 
nii ondulatorii a propagarii luminii cu o alta imagine ba- 
zată numai pe consideraţii mecanice obişnuite. Trebuie 
subliniat, îndeosebi, că cuantele de lumină nu pot fi pri- 
vite ca particule la care să se atașeze traiectorii în sensul 
mecanicii clasice. După cum figura de interferenţă dispare 
complet atunci cînd, încercînd să ne convingem că ener- 
gia luminoasă se propagă numai de-a lungul uneia din 
cele două parcursuri între sursă și ecran, am opri unul 
din fascicule cu un corp opac, tot aşa este imposibil în 
orice fenomen pentru care structura ondulatorie a luminii 
este esenţială, să trasăm parcursul unei cuante individuale, 
fără să perturbăm fenomenul cercetat. Într-adevăr, conti- 
nuitatea spaţială a imaginii noastre asupra propagării lu- 
minii si atomicitatea efectelor luminoase sînt aspecte 
complementare, în sensul că ele descriu comportări egal 
de importante ale fenomenelor luminoase, care nu pot fi 
aduse niciodată în contradicție una cu alta, deoarece a- 
naliza lor mai atentă din punct de vedere mecanic nece- 
sită aranjamente experimentale reciproc exclusive. În a- 
celași timp, însăși această situație ne forțează să renuntam 
la o descriere riguroasă a fenomenelor luminoase şi să ne 
mulţumim cu legi probabilistice bazate pe faptul că descrierea 
electromagnetică a transferului de energie rămîne valabi- 
lă într-un sens statistic. Aceasta formează o aplicare ti- 
pică a așa-numitului principiu de corespondenţă, care ex- 
primă încercarea de a utiliza cu maximă generalizare 
concepţiile teoriilor clasice ale mecanicii și electrodinami- 

cii, în ciuda constrastului dintre aceste teorii și cuanta de 
acţiune. 


Această situaţie poate părea foarte incomodă la înce- 
put, dar, așa cum s-a întîmplat adesea în știință, cînd no- 
ile descoperiri au dus la recunoașterea unor limitări e- 
sentiale a noţiunilor pînă atunci considerate ca indispen- 
sabile, sîntem răsplătiți prin faptul că obţinem o vedere mai 
larga și o putere mai mare de a corela fenomenele care 
pînă atunci ar fi putut părea contradictorii. Într-udevăr, 
limitarea mecanicii clasice simbolizată prin cuanta de 
acţiune ne-a oferit o cheie pentru înţelegerea stabilităţii 
intrinseci a atomilor, pe care se bazează descricrea me- 
canică a fenomenelor naturale. Aspectul fundamental al 
teoriei atomice a constat întotdeauna în faptul că indi- 
vizibilitatea atomilor nu poate fi înţeleasă mecanic şi a- 
ceastă situaţie a rămas practic neschimbată chiar du- 
pă ce indivizibilitatea atomilor a fost înlocuită cu cea a par- 
ticulelor elementare încărcate electric, adică electronii și 
protonii, din care sînt construiți atomii și moleculele. Mă 
refer acum nu la problema stabilităţii intrinseci a acestor 
particule elementare, ci la aceea a structurilor atomice 
compuse din ele. Dacă atacăm această problemă din punc- 
tul de vedere al mecanicii sau al teoriei electromagnetice, 
nu găsim o bază suficientă pentru explicarea proprietăți- 
lor specifice ale elementelor şi nici chiar a existenţei cor- 
purilor solide, folosite în toate măsurătorile pentru loca- 
lizarea fenomenelor în spaţiu și timp. Aceste dificultăţi 
sînt acum depășite prin recunoașterea că orice schimbare 
bine definită a unui atom este un proces individual. con- 
stînd dintr-o tranziţie completă a atomului dintr-una din 
așa-numitele sale stări staţionare, în alta. Mai mult decît 
atît, deoarece într-o asemenea tranziție, prin care lumina 
este emisă sau absorbită de atom, se schimbă numai o cu- 
antă de lumină, sîntem capabili ca prin observaţii spectro- 
scopice să măsurăm direct energia fiecăreia din aceste 
stări staționare. Informaţiile astfel obţinute au fost foarte 
bine corelate cu studiul schimbărilor de energie, care au 
loc în ciocnirile atomice și în reacţiile chimice. 


În ultimii ani a avut loc o dezvoltare remarcabilă a ime- 
canicii atomice pe baza principiului de corespondență, 
care ne-a înzestrat cu metode eficace pentru calculul ener- 

giilor stărilor staţionare în atomi și a probabilităților pro- 
ceselor de tranziţie. Aceasta face ca explicaţia noastră a- 
supra proprietăţilor atomice să fie la fel de cuprinzătoa:e 
ca şi coordonarea unei experienţe astronomice în mecani- 
ca newtoniană. În ciuda complexităţii mai mari a proble- 
melor generale ale mecanicii atomice, invatamintele tra- 
se din analiza celor mai simple efecte luminoase au fost 
deosebit de importante pentru această dezvoltare. Astfel, 
folosirea neechivoca a noţiunii de stare staționară se află 
în complementaritate cu analiza mecanică a mişcării in- 
traatomice, similară cu complementaritatea dintre cuante- 
le de lumină și teoria electromagnetică a radiaţiei. Într- 
adevăr, orice încercare de a urmări desfăşurarea detaliată 
a unui proces de tranziţie ar implica un schimb recontro- 
labil de energie între atom si instrumentele de măsură, 
schimb care tulbură însuși bilanțul de energie pe care ne 
propunem să-l cercetăm. Corelarea mecanică cauzală a 
datelor din experiență poate fi realizată numai în cazul 
în care acţiunea ce intră în joc este mare în comparaţie 
cu cuanta elementară și cînd este posibilă astfel subdivi- 
zarea fenomenelor. Dacă această condiţie nu este satisfa- 
cută, acțiunea aparatelor de măsură asupra fenomenului 
de cercetat nu poate fi neglijată și va implica o exclude- 
re reciprocă a diferitelor tipuri de informaţii necesare pen- 
tru o descriere mecanică completă de tip clasic. Această 
incompletitudine aparentă a analizei mecanice a fenome- 
nelor atomice, decurge în ultimă instanţă din ignorarea 
interacțiunii dintre obiect şi aparatele de măsură, inevita- 
bilă în orice experiment. Asa cum notiunea generală de 
relativitate exprimă dependența esenţială a oricărui fe- 
nomen de sistemul de referință folosit pentru determinarea 
lui în timp și în spaţiu, noţiunea de complementaritate 
servește la limitarea fundamentală cu care avem de-a face 
în fizica atomică — existența obiectivă a fenomenelor. 
independent de mijloacele de observaţie. 

Această revizuire a fundamentelor mecanicii, afectînd 
însăși explicarea fizică, este importantă nu mumai pentru 
aprecierea situaţiei în teoria atomică, dar creează de ase- 
menea o nouă bază de discuţie asupra problemelor vieţii 
în contactul lor cu fizica. Aceasta nu înseamnă ca în fi- 
zica atomică întîlnim aspecte care să prezinte asemănări 

cu organismele vii mai evidente ca în fizica clasică. La 
prima vedere, caracterul statistic al mecanicii atomice pare 
să fie în contradicţie cu organizarea rafinată şi minunată 
a fiinţelor vii. Trebuie, însă, să ţinem seama că tocmai a- 
cest mod complementar de descriere face loc unor regu- 
laritati în procesele atomice care sînt străine fizicii, însă 
foarte importante pentru explicarea comportării organis- 
melor vii și a proprietăţilor specifice materiei anorganice. 
Astfel, în asimilarea carbonului de către plante, de care 
depinde atît de mult și hrana animalelor, avem de-a face 
cu un fenomen pentru înţelegerea căruia individualitatea 
proceselor fotochimice este esenţială. În același fel, stabi- 
litatea nemecanica a structurilor atomice are o influenţă 
evidentă asupra proprietăţilor unor combinaţii chimice 
complexe, ca clorofila și hemoglobina, care joacă un rol 
fundamental în mecanismul asimilării plantelor și respira- 
tiei animalelor. Analogii din experienţa chimică cum ar 
fi vechea comparaţie dintre foc si viata, nu vor mai da, 
desigur, o explicaţie satisfăcătoare a organismelor vii, la 
fel ca şi asemănarea organismelor cu alcătuiri mecanice 
de tipul unui mecanism de ceasornic. Într-adevăr, carac- 
teristicile esenţiale ale materiei vii trebuie căutate într-o 
organizare particulară, în care aspectele ce pot fi analiza- 
te cu mecanica uzuală sînt întrepătrunse cu aspectele ti- 
pic atomiste, într-un mod cu totul diferit de materia neîn- 
sufletita. 

O exemplificare instructiva a gradului de dezvoltare a 
acestei organizări este construcţia și funcţionarea ochiu- 
lui, pentru explorarea căruia simplitatea fenomenelor lu- 
minoase a fost foarte folositoare. Nu voi intra în detalii, 
ci doar vă voi aminti cum oftalmologia ne-a relevat pro- 
rietatile ideale ale ochiului omenesc ca instrument optic. 
Într-adevăr, limita de rezoluţie la formarea imaginii, im- 
pusă de inevitabilele efecte de interferenţă, coincide prac- 
tic cu dimensiunea acelor fragmente de retină care au le- 
gătură nervoasă separată cu creierul. Mai mult decît atit, 
deoarece absorbţia unei singure cuante de lumină de că- 
tre fiecare din aceste fragmente retinale este suficientă 
pentru a crea senzaţia de vedere, se poate spune că sensi- 
bilitatea ochiului a atins limitele impuse de caracterul 
atomic al proceselor luminoase. 

Eficacitatea ochiului este în ambele privințe ca aceea 
obținută cu un bun microscop sau telescop conectat cu un 
amplificator astfel ajustat ca să facă observabile procesele 
individuale. Este adevărat că putem creşte puterea noas- 
tră de observaţie cu asemenea instrumente, dar, datorită 
limitelor impuse de proprietăţile fundamentale ale feno- 
menelor luminoase, nu se poate imagina nici un instru- 
ment care să fie mai eficace, pentru scopurile sale, ca o- 
chiul. Această sensibilitate ideală a ochiului, confirmată de 
ultimele descoperiri din fizică, sugerează ideea că şi alte 
organe, fie că servesc la receptarea informaţiilor din ex- 
terior, fie că lucrează sub acţiunea simţurilor, vor pre- 
zenta adaptări speciale pentru funcția pentru care s-au 
specializat. De asemenea, aspectul individualitatii, simbolizat 
de cuanta de acţiune este de importanţă decisivă în lega- 
tură cu un anumit mecanism de amplificare. Faptul că 
pînă acum s-a reuşit să se stabilească această limită la ochi 
şi nu la alte organe se datorește simplităţii extreme a fe- 
nomenelor luminoase, la care ne-am referit mai sus. 


Recunoașterea importanţei esenţiale a fenomenelor ato- 
mice în mecanismul organismelor vii nu este de loc sufici- 
entă pentru o explicare cuprinzătoare a fenomenelor bio- 
logice. De aceea, problema care se pune este dacă se pierd 
anumite aspecte fundamentale în analiza fenomenelor 
naturale, înainte de a ajuta la înţelegerea vieţii pe baza 
experienţei fizice. În ciuda faptului că fenomenele biolo- 
gice complexe sînt practic inepuizabile, se poate da greu 
un răspuns la această întrebare fără o examinare a sem- 
nificatiei ce trebuie dată explicării fizice, care să fie mai 
profundă decît cea la care ne-a condus descoperirea cu- 
antei de acţiune. Pe de o parte, aspectele interesante ofe- 
rite de cercetările fiziologice, care diferă atît de net de 
proprietăţile materiei anorganice, au condus pe biologila 
concluzia că nu se poate ajunge la o înţelegere a aspec- 
telor esenţiale ale vieţii în termeni pur fizici. Pe de altă 
parte, concepţia cunoscută sub numele de vitalism nu poa- 
te să dea o formulare neechivocă ideii că o forţă vitală 
necunoscută fizicii ar guverna toată viaţa organică. Fu 
cred însă că sîntem cu toții de acord cu Newton că baza 
ultimă a ştiinţei este ideea că natura pusă în aceleaşi 
condiții va manifesta aceleași aspecte. Cred de aceca că 

dacă vom fi în stare să împingem analiza organismelor 
vii pînă la fenomenele atomice, nu putem să ne aşteptăm 
să găsim aspecte străine materiei anorganice. În această 
dilemă trebuie avut în vedere, însă, că condiţiile din cer- 
cetarea biologică și cea fizică nu sînt direct comparabile, 
deoarece necesitatea de a menţine obiectul viu sub cerce- 
tare impune o restricţie asupra cercetărilur lui fizice. Ast- 
fel. dacă încercăm sa efectuăm cercetări asupra organelor 
unui animal în așa fel încît să putem spune ceva referitor 
la rolul jucat de atomii singulari în funcţiile sale vitale, 
înscu:innă să distrugem organele respective. 

În orice experiență cu organisme vii rămîne o nedeter- 
minart în ceea ce privește condiţiile fizice la care ele sînt 
supuse, şi această idee -sugerează faptul că acel minim de 
libertate pe care îl permitem organismului în studiu va fi 
suficient ca să-i permitem să-și ascundă ultimele secrete 
fată de noi. Din acest punct de vedere, însăşi existenţa 
vieţii bebuie considerată în biologie ca un fapt elementar, 
aşa cum cuanta de acţiune este considerată în fizica ato- 
mică ca un element de bază ce nu poate fi dedus din con- 
sideratiile din mecanica obișnuită. In acest fel, imposibi- 
litatea explicării stabilităţii atomice prin mijloacele clasice 
prezintă o strînsă analogie cu imposibilitatea  explicării 
fizice sau chimice a funcţiilor particulare caracteristice 
vieţii. 

Făcînd această analogie însă, nu trebuie să scăpăm 
din vedere că problemele prezintă aspecte diferite în fi- 
zica atomică si in biologie. În timp ce în fizică sîntem in- 
teresati în comportarea materiei în formele ei cele mai 
simple, complexitatea sistemelor materiale cu care avem 
de-a face în biologie, este de natură fundamentală, deoa- 
rece chiar cele mai primitive organisme conţin un număr 
mare de atomi. Este adevărat că întinsul domeniu de apli- 
care a mecanicii clasice se bazează tocmai pe posibilitatea 
neglijării complementaritatii în care intră în joc cuanta 
de acţiune, si anume în cazurile în care avem de-a face 
cu corpuri ce conţin un număr mare de atomi. Deși aspec- 
tele atomiste sînt esenţiale, pentru biologie este însă tipic 
faptul că nu se verifică niciodată condiţiile exterioare la 
care a fost supus fiecare atom separat, așa cum se face 
în experimentele fundamentale din fizica atomică. De 

fapt, noi nici nu putem spune care anume atomi aparţin 
unui organism viu, pentru că orice funcţie vitală este în- 
sotita de un schimb de materie în care atomii sînt în mod 
constant captati şi expulzați din această organizare care 
se numeşte ființa vie. Într-adevăr, acest schimb de materie 
se extinde la toate părţile unui organism viu într-un mod 
care impedică o separare netă la scara atomului între ace- 
le aspecte ale mecanismului care pot fi descrise prin me- 
canica clasică si cele pentru care considerarea cuantei de 
acţiune este decisivă. Această diferență fundamentală 
dintre cercetarea biologică şi cea fizică implică faptul că 
nu poate fi trasată o limită bine definită de aplicabilitate 
a ideilor fizice la problemele vieţii, care ar corespunde 
distinctiei dintre domeniul descrierii cauzale şi cel al fe- 
nomenelor cuantice propriu-zise din mecanica atomică. 
Această limitare aparentă a analogiei își are rădăcinile 
în chiar definițiile cuvintelor viata și mecanică, care în 
ultimă instanță constituie o problemă de comoditate. Pe 
de o parte, problema unei limitări a fizicii în biologie ar 
pierde orice semnificaţie dacă, în loc să distingem între 
organismele vii și corpurile  neînsufleţite, extindem ideea 
de viata la toate fenomenele naturale. Pe de altă parte, 
dacă, în concordanţă cu limbajul obişnuit, rezervam cu- 
vîntul mecanică pentru descrierea cauzală neechivocă a 
fenomenelor naturale, un termen ca mecanica atomică ar 
deveni fără sens. Nu voiintra mai departe în astfel de pro- 
bleme terminologice, dar adaug numai că esenţa analogiei, 
considerată mai sus, este exclusivismul evident dintre une- 
le aspecte tipice ale vieţii ca autoconservarea, şi regene- 
rarea indivizilor, pe de o parte, şi divizarea obiectului, 
necesară pentru orice analiză fizică, pe de altă parte. Da- 
torită acestui aspect esenţial de complementaritate, noţi- 
unea de scop care este străină oricărei analize mecanice, 
găsește oarecum un cîmp de aplicație şi în biologie. În- 
tr-adevăr, în acest sens argumentarea teleologică poate fi 
privită ca un aspect legitim al descrierii fiziologice, care 
se referă la caracteristicile vieţii într-un mod analog cu 
recunoaserea cuantei de acţiune în principiul de cores- 
pondenta al fizicii atomice. 


În discutarea aplicabilitatii ideilor fizice pure la orga- 
nismele vii, am tratat desigur viata ca pe orice alt feno- 

men al lumii materiale. Trebuie să subliniem, însă, că a- 
ceastă atitudine care este caracteristică cercetării biologice 
nu implică o neglijare a aspectelor psihologice ale vieţii. 
Din contra, recunoagtrea limitării noţiunilor mecanice în fi- 
zica atomică ar părea mai degrabă că vine să concilieze 
punctele de vedere aparent contradictorii ale fiziologiei 
şi psihologiei. Într-adevăr, necesitatea de a lua în consi- 
derare interacţiunea dintre instrumentul de măsură si o- 
biectul de cercetat, în mecanica atomică, prezintă o ana- 
logie strînsă cu dificultăţile specifice din analiza psiho- 
logică, care apar din faptul că conţinutul mintal este in- 
variabil alterat cînd atenţia este concentrată pe oricare 
aspect special al lui. Ne-ar duce prea departe de subiectul 
nostru problema de a argumenta pe seama acestei analogii 
care oteră o clarificare esenţială a paralelismului psiho- 
fizic. Însă as vrea să mentionez că consideratiile de tipul 
menţionat se opun în întregime oricărei încercări de a 
căuta posibilități noi pentru o influență spirituală asupra 
comportării materiei în descrierea statistică a fenomenelor 
atomice. De exemplu, este imposibil din punctul nostru 
de vedere să atașăm o semnificaţie neechivocă ideii că 
probabilitatea de producere a anumitor procese atomice în 
corp ar putea fi sub directa influență a voinţei. Potrivit 
cu interpretarea generalizată a paralelismului psiho-fizic, 
libertatea voinţei trebuie considerată ca un aspect al vie- 
tii conştiente care corespunde funcțiilor organismului ; 
aceasta nu numai că scapă unei descrieri mecanice cauzale, 
dar rezistă chiar unei analize fizice efectuate cu extinde- 
rea dorită pentru aplicarea neechivocă a legilor statistice 
ale mecanicii atomice. Fără să intrăm în speculaţii meta- 
fizice, as putea să adaug că o analiză a însăși noţiunii de 
explicație ar începe şi ar sfirsi, natural, cu o renunțare 
la explicarea activităţii noastre conştiente. 

În concluzie, nu cred că este nevoie să mai subliniez că 
observaţiile de mai sus nu au fost făcute cu scopul de a 
semăna scepticism asupra dezvoltării viitoare a ştiinţelor 
fizice și biologice. Un asemenea scepticism ar fi într-ade- 
văr departe de mintea unui fizician în prezent, cînd însăși 
recunoaşterea caracterului limitat al concepţiilor noastre 
celor mai fundamentale a dus la o dezvoltare remarcabilă 
a ştiinţei noastre. Nici renunţarea la explicarea vieţii nu 

a împiedicat progresul extraordinar care a avut loc în toa- 
te ramurile biologiei, incluzînd cele care s-au dovedit atît 
de eficiente pentru arta medicinei. Chiar dacă nu putem 
face o distincţie fizică netă între sănătate şi boală, nu este 
în orice caz loc pentru scepticism în domeniul special care 
formează obiectul acestui congres, atît timp cît nu pără- 
sim calea bătătorită a progresului. Această cale a fost ur- 
mată cu deosebit succes încă începînd cu munca de pionier 
a lui Finsen, a cărui notă caracteristică a fost combinarea 
cea mai intimă a cercetării efectelor medicale ale terapi- 
ei cu radiaţii luminoase cu studiul aspectelor sale fizice. 


Biologia și fizica atomică 
1937 


Opera nemuritoare a lui Galvani, care a inaugurat o 
epocă nouă în întregul domeniu al ştiinţei, este una dintre 
cele mai strălucitoare ilustraţii ale folosului extrem pe care 
îl aduce combinarea intimă a cercetărilor asupra legilor 
lumii neinsufletite cu studiul proprietăţilor organismelor 
vii. De aceea, ar fi bine să trecem în revistă atitudinea 
pe care oamenii de ştiinţă au luat-o de-a lungul secole- 
lor fata de problema relaţiei dintre fizică și biologie si în 
special să discutăm perspectiva creată în acest domeniu 
de extraordinara dezvoltare a teoriei atomice în ultimul 
timp. 

Din cele mai vechi timpuri concepţia atomică a fost în 
centrul interesului în legătură cu eforturile de a se obţine 
o viziune cuprinzătoare a marii varietăţi a fenomenelor 
fizice. Astfel, Democrit, care, cu o intuiţie profundă, a 
subliniat necesitatea atomismului pentru orice descriere 
raţională a proprietăţilor obișnuite ale materiei, a încercat, 
după cum se ştie, să utilizeze de asemenea ideile atomiste 
pentru explicarea particularitatilor vieţii organice şi chiar 
a psihologiei omeneşti. Datorită caracterului fantastic al 
unei concepţii materialiste atît de extreme, a fost natu- 
rală reacţia lui Aristotel. Acesta, cu măiestrita înţelegere 
a cunoștințelor din timpul său atit din fizică cît si din 
biologie, a respins teoria atomică în întregime și a încer- 
cat să ofere un cadru mai larg pentru descrierea bogă- 
tiei de fenomene naturale pe baza unor idei esenţial 
teleologice. Exagerările doctrinei aristotelice au fost însă 
clar puse în evidență de recunoaşterea gradată a legilor 

elementare ale naturii, valabile atît pentru corpuri neînsu- 
fletite cit și pentru organisme vii. 

Dacă ne gîndim la stabilirea principiilor mecanicii, care 
aveau să devină însăşi baza fizicii, nu este lipsit de interes 
să amintim că descoperirea de către Arhimede a principiului 
plutirii corpurilor, care, după cum spune tradiţia, i-a fost 
sugerată de senzaţia de scădere în greutate a propriului 
său corp, pe care a simţit-o cînd se afla în baie, s-ar pu- 
tea baza de asemenea pe experiența comună existentă 
privind pierderea în greutate a pietrelor în apă. De ase- 
menea, trebuie privit ca accidental și faptul că Galilei a 
ajuns la stabilirea legilor fundamentale ale dinamicii, 
observînd mișcarea unui pendul în frumoasa catedrală din 
Pisa și nu privind la un copil care se da în leagăn. Ase- 
menea analogii externe erau, desigur, de mică greutate 
fata de aprecierea crescinda a unităţii esenţiale a princi- 
piilor care guvernează fenomenele naturale, în compara- 
tie cu asemănările adînc înrădăcinate dintre mecanismele 
vii $i mașinăriile tehnice, puse în evidenţă de studiile ana- 
tomice și fiziologice care erau efectuate intens în timpul 
Renașterii, în special aici, în Italia. 

Entuziasmul pentru posibilităţile oferite de noul mod 
experimental, de abordare a filozofiei naturii — încurajat 
de lărgirea imaginii despre lume, datorită viziunii lui Co- 
pernic, și de elucidarea mecanismelor circulaţiei sîngelui 
în corpul animal, inițiată de marea descoperire a lui 
Harvey — a găsit probabil expresia sa cea mai vie în 
opera lui Borelli, care a reușit să clarifice în detalii atît 
de fine funcţia mecanică a scheletului și a mușchilor la 
mișcarea animalelor. Caracterul clasic al acestei lucrări 
nu este umbrit de încercarea lui Borelli și a urmașilor săi 
de a explica acţiunea nervoasă și secreția glandulară cu 
ajutorul modelelor mecanice primitive, al căror caracter 
arbitrar și aproximativ au stîrnit repede critici care au 
atașat şcolii lui Borelli în mod ironic numele de ,,iatro- 
fizică“. De asemenea, și slabele încercări de a aplica pro- 
ceselor fiziologice cunoştinţele din ce în ce mai nume- 
roase privind reacţiile chimice tipice, au găsit un expo- 
nent entuziast în Sylvius. Ele au dus rapid la exagerari 
asupra asemănării superficiale a digestiei şi fermentatiei 
cu cele mai simple reacţii anorganice și aplicarea lor 

directă în scopuri medicale, în ciuda unei opoziții care 
și-a găsit expresia în categorisirea unor asemenea încer- 
cari premature, drept ,,iatro-chimie“. 

Pentru noi sînt azi evidente cauzele lipsurilor acestor 
eforturi de pionierat în care s-a folosit fizica şi chimia 
pentru o explicare cît mai cuprinzătoare a proprietăţilor 
organismelor vii. Nu numai că a trebuit să se aștepte pînă 
în epoca lui Lavoisier pentru enuntarea principiilor ele- 
mentare ale chimiei, care aveau să dea cheia pentru în- 
telegerea respirației și, mai tîrziu, să creeze baza pentru 
extraordinara dezvoltare a chimiei organice, dar, pînă la 
descoperirile lui Galvani, un întreg aspect fundamental al 
legilor fizicii, a rămas ascuns. Cred că este foarte sugestiv 
de amintit că germenii, care în mîinile lui Volta, Oersted, 
Faraday şi Maxwell aveau să se dezvolte într-o structură 
ce rivaliza în importanţă cu mecanica lui Newton, au 
apărut din cercetări cu scopuri biologice. De fapt, este 
dificil de imaginat că s-ar fi putut realiza progresul de 
la experienţele simple cu corpuri încărcate electric, oricît 
de fructuoase erau ele în mîinile lui Franklin, pina la stu- 
diul curenților galvanici, dacă instrumentele sensibile pen- 
tru detectarea unor astfel de curenţi — mai tîrziu atît de 
ușor de realizat — nu ar fi fost furnizate de natura însăși 
prin țesutul nervos al animalelor superioare. 

Este imposibil să schitam aici, chiar numai în general, 
uriașa dezvoltare a fizicii și chimiei din zilele lui Galvani, 
sau să enumerăm toate descoperirile din ultimul secol în 
toate domeniile biologiei. Trebuie, totuși, să menţionân. 
evoluția de la lucrările de pionierat din însăși această 
respectabilă universitate, ale lui Malpighi și Spallanzani, 
la embriologia modernă și, respectiv, bacterologie, sau de 
la experienţele lui Galvani însuși la cercetările recente şı 
fascinante asupra impulsurilor nervoase. În ciuda obti 
nerii unei înțelegeri mai largi asupra aspectelor fizice st 
chimice ale multor reacţii tipic biologice, fineţea extra. 
ordinară a structurii organismelor și bogăţia de meca- 
nisme de reglare interconectate merg încă mult dincolo de 
orice experienţă asupra naturii neinsufletite încît noi ne 
simţim mai departe ca oricînd de o explicaţie fizico-chi- 
mică a vieţii. Într-adevăr, cînd sîntem martorii pasionan- 
telor controverse științifice privitoare la unele probleme 

legate de descoperirile recente ale efectelor de otrăvire și 
de proprietăţile regenerative ale așa-numitului virus, ne 
găsim în faţa unei dileme la fel de acute ca aceea cu care 
au avut de-a face Democrit și Aristotel. 


În această situaţie, atenţia se concentrează din nou asu- 
pra teoriei atomice, deși pe un fond cu totul diferit. Nu 
numai că această teorie a fost aplicată cu un succes deci- 
siv, începînd cu Dalton, la elucidarea legilor cantitative 
care guvernează obținerea compușilor chimici, devenind o 
bază indispensabilă şi un ghid fără greș al tuturor argu- 
mentărilor din chimie, dar rafinarea excepţională a teh- 
nicilor experimentale în fizică ne-a dat totodată mijloa- 
cele de a studia fenomenele care depind direct de acti- 
unea atomilor individuali. În acelaşi timp, dezvoltarea 
tehnicilor experimentale a înlăturat ultimele prejudecăţi, 
după care, datorită limitelor de sensibilitate ale simţurilor 
noastre, existența atomilor ar rămîne pentru totdeauna 
dincolo de posibilităţile experienţei umane. De asemenea, 
ea a relevat în legile naturii aspecte și mai profunde ale 
atomicitatii decît cele exprimate de vechea doctrină a di- 
vizibilitatii limitate a materiei. Astfel, am înţeles că daca 
vrem să cuprindem si fenomenele atomice propriu-zise 
trebuie să lărgim sistemul de noţiuni adaptat experienţei 
noastre zilnice, sistem care de altfel ne-a servit să formu- 
lăm legile care guvernează proprietățile macroscopice ale 
materiei si constituie impozantul edificiu al așa-numitei 
fizici clasice. Pentru a aprecia posibilităţile pe care aceas- 
tă nouă perspectivă le furnizează filozofiei, în privința 
unei atitudini rationale fata de problemele fundamentale 
ale biologiei, va fi necesar să ne amintim pe scurt liniile 
principale de dezvoltare care au dus la elucidarea situa- 
tiei în teoria atomică. 

După cum se ştie, punctul de plecare în fizica atomică 
modernă a fost recunoașterea naturii atomice a electrici: 
tatii, indicată la început de cunoscutele cercetări ale lui 
Faraday asupra electrolizei și stabilită în mod definitiv 
prin izolarea electronului în frumoasele fenomene de des- 
cărcări electrice prin gaze rarefiate, care au atras atît de 
mult atenţia la sfîrșitul veacului trecut. Deși cercetările 
lui J. J. Thomson au scos la lumină rolul jucat de elec- 
troni în cele mai variate fenomene fizice și chimice, cu- 

nostintele noastre asupra unităților structurale ale mate- 
riei nu au fost completate pînă la descoperirea de către 
Rutherford a nucleului atomic, descoperire care a încoro- 
nat munca sa de pionier în domeniul transmutatiei radio- 
active spontane a unor elemente grele. Într-adevăr, aceas- 
tă descoperire a oferit pentru prima dată o explicare in- 
discutabilă a invariabilitatii elementelor în reacţii chimice 
obișnuite, în care nucleul foarte mic și greu rămîne ne- 
schimbat si numai distribuţia electronilor orbitali este 
afectată. Mai mult, ea permite o înţelegere imediată nu 
numai a originii radioactivităţii naturale, în care caz are 
loc o explozie a nucleului însuşi, ci de asemenea și a posi- 
bilitatii, descoperită mai apoi tot de Rutherford, de a 
induce transmutatii ale elementelor prin bombardarea cu 
particule grele de mare viteză, care, în ciocnirea cu nu- 
cleele, pot produce dezintegrarea acestora. 


Ne-am îndepărta prea mult de subiect dacă am pătrunde 
mai adînc în acest nou $i minunat domeniu de cercetare 
deschis de studiul transmutatiilor nucleare, care va fi unul 
dintre subiectele de bază ale discuţiilor dintre fizicieni la 
această reuniune. Punctul esenţial al argumentării noastre 
nu poate fi găsit într-o experienţă atît de nouă, ci în im- 
posibilitatea evidentă de a descrie datele comune fizice şi 
chimice pe baza aspectelor principale bine stabilite ale 
modelului atomic al lui Rutherford, fără a ne depărta 
radical de la ideile clasice ale mecanicii și electromagne- 
tismului. De fapt, în armonia mișcărilor, planetare expri- 
mate de legile lui Kepler, proprietăţile de stabilitate ale 
modelelor mecanice ca sistemul solar, care, atunci cînd 
este perturbat, nu are nici o tendinţă de a se întoarce la 
starea originară, nu au în mod clar o asemănare sufi- 
cientă cu stabilitatea intrinsecă a configuratiilor electro- 
nice ale atomilor, care este răspunzătoare de proprietăţile 
specifice ale elementelor. În plus, această stabilitate este 
ilustrată și de analiza spectrală, care, după cum se ştie, 
a arătat că fiecare element posedă un spectru caracteristic 
de linii înguste, independent de condiţiile externe, în așa 
fel încît permite identificarea compoziţiei materiale a ce- 
lor mai îndepărtate stele prin observaţii spectroscopice. 


O cheie pentru rezolvarea acestei dileme a fost dată de 
descoperirea de către Planck a cuantei elementare de 

acţiune, care avea să inițieze o linie foarte diferită în cer- 
cetarea științifică. După cum se știe, Planck a ajuns la 
această descoperire fundamentală prin ingenioasa analiză 
a acelor aspecte ale echilibrului termic dintre materie şi 
radiaţie care, potrivit cu principiile generale ale termodi- 
namicii, ar fi complet independente de orice proprietăţi 
specifice ale materiei și de orice structură intimă a ato- 
mului. Existenţa cuantei elementare de acţiune exprimă 
de fapt un nou aspect al individualitatii proceselor fizice, 
care este străin de legile clasice ale mecanicii și electro- 
magnetismului și limitează valabilitatea lor esenţială la 
acele fenomene care cuprind acţiuni mari în comparaţie 
cu valoarea pentru o singură cuantă, aşa cum e dată de 
noua constantă atomică a lui Planck. Această condiţie, 
desi amplu satisfăcută în fenomenele experienţei fizice 
obișnuite, nu e valabilă nicidecum pentru comportarea 
electronilor în atomi și numai existența cuantei de acţiune 
este aceea care face ca electronii și nucleele să nu se uneas- 
că într-o singură masă neutră de dimensiuni infinite- 
zimale. 


Recunoașterea acestei situaţii a sugerat dintr-o dată de- 
scrierea legăturii fiecărui electron în cîmpul din jurul nu- 
cleului ca o succesiune de procese individuale, prin care 
atomul trece de la una din așa-numitele stări staţionare la 
alta, cu emisia energiei eliberate sub forma unei singure 
cuante de radiaţie electromagnetică. Această concepţie, 
venită imediat după reușita interpretare a efectului foto- 
electric de către Einstein, a fost confirmată de frumoasele 
cercetări ale lui Franck şi Hertz asupra excitării liniilor 
spectrale prin ciocnirea electronilor de atomi. Ea a expli- 
cat nu numai complicatele legi generale ale liniilor spec- 
trale, date de Balmer, Rydberg și Ritz, dar a condus 
treptat cu ajutorul datelor spectroscopice, la o clasificare 
sistematică a tipurilor de stări staționare ale oricărui elec- 
tron din atom, oferind o explicare completă a relaţiei din- 
tre proprietăţile fizice și chimice ale elementelor, asa cum 
sint exprimate în tabloul periodic al elementelor al lui 
Mendeleev. În timp ce o astfel de interpretare a proprie- 
tatilor materiei apărea ca o realizare deosebită — depa- 
sind chiar visurile pitagoreicilor — a vechiului ideal de a 
reduce formularea legilor naturii la consideraţii asupra 

numerelor pure, presupunerea de bază a individualităţii 
proceselor atomice cuprindea în același timp o renunțare 
esenţială la conexiunea cauzală detaliată între evenimen- 
tele fizice, care de secole fusese baza indiscutabila a filo- 
zofiei naturale. 


Experiente evidente de tipul cel mai diferit au arătat ca 
este exclusă orice reîntoarcere la un mod de descriere 
legat de principiul de cauzalitate și, de asemenea, că ar fi 
posibil să se dezvolte încercările mai vechi de a descrie 
existența cuantei de acţiune în teoria atomică printr-o 
mecanică atomică statistică adecvată, comparabilă ca con- 
sistenta și completitudine cu structura mecanicii clasice, 
din care ea ar apărea ca o generalizare raţională. Stabili- 
rea așa-numitei mecanici cuantice, pe care o datorăm, 
după cum se știe, generaţiei mai tinere de fizicieni, pe 
lîngă faptul că este foarte folositoare în toate ramurile 
fizicii şi chimiei atomice, a clarificat în mod esenţial baza 
epistemologică a analizei și sintezei fenomenelor atomice. 
Însăși revizuirea problemei observaţiei în acest domeniu, 
inițiată de Heisenberg, unul din principalii fondatori ai 
mecanicii cuantice, a condus de fapt la dezvăluirea presu- 
punerilor pînă atunci neglijate ale folosirii neechivoce a 
noţiunilor celor mai elementare pe care se bazează de- 
scrierea fenomenelor naturale. Punctul critic aici este 1ecu- 
noașterea faptului ca orice încercare de a analiza, pe calea 
obișnuită din fizica clasică, „individualitatea“ proceselor 
atomice, asa cum sînt condiţionate de cuanta de acţiune, 
va fi afectată de interacţiunea inevitabilă dintre obiectele 
atomice cercetate şi instrumentele de măsură absolut nect- 
sare pentru acest scop. 


O consecință imediată a acestei situaţii este că obser- 
vaţiile asupra obiectelor la scara atomică, obţinute cu dife- 
rite aranjamente experimentale, nu pot fi combinate în 
modul în care se obișnuiește în fizica clasică. În particu- 
lar, orice procedeu imaginabil, care ar avea ca scop deter- 
minarea poziţiilor în spaţiu și timp a electronilor într-un 
atom, va conţine în mod inevitabil un schimb necontrola- 
bil de impuls şi energie între atom și instrumentul de mă- 
sură, schimb care anihilează complet regularitatile obser- 
vate ale stabilităţii atomice de care este răspunzătoare 
cuanta de acţiune. Reciproc, orice cercetare a acestor re- 

gularitati, a căror descriere se bazează pe legile de con- 
servare ale impulsului și energiei, vor impune în principiu 
o renunțare în ceea ce priveşte localizarea spatio-tempo- 
rală a electronilor individuali în atomi. Departe de a fi 
inconsistente, aspectele fenomenelor cuantice revelate de 
experienţe, obținute în astfel de condiţii care se exclud 
reciproc, pot fi privite ca fiind complementare într-un mod 
cu totul nou. Desigur, punctul de vedere al ,,complemen- 
tarităţii“ nu înseamnă în nici un caz o renunțare arbi- 
trară la analiza fenomenelor atomice, ci este, din contra, 
expresia unei sinteze rationale a bogăției de experienţe 
din acest domeniu, care depășesc limitele de aplicabilitate 
ale noţiunii de cauzalitate. Nu sînt de iloc de subestimat 
încurajările date de exemplul teoriei relativităţii care, prin 
dezvăluirea presupunerilor neașteptate de folosire neechi- 
vocă a tuturor noţiunilor fizice, a deschis noi posibilităţi 
pentru înțelegerea unor fenomene aparent incompatibile. 
Trebuie totuși să înțelegem că situaţia oferită de teoria 
atomică modernă este în întregime fără precedent în isto- 
ria fizicii. Într-adevăr, întreaga structură notionala a fi- 
zicii clasice dusă la o completare și unificare atît de fru- 
moasa de către lucrările lui Einstein, este clădită pe pre- 
supunerea, admisă pe baza experienţei noastre zilnice 
asupra fenomenelor fite. că este posibil să se facă o 
distincție între comportarea obiectelor materiale și obser- 
varea lor. Pentru a face o paralelă la teoria atomică, pri- 
vind aplicabilitatea limitată a unei astfel de idealizări 
obișnuite, trebuie de fapt să ne întoarcem la alte ramuri 
ale ştiinţei, cum ar fi psihologia, sau chiar la acel gen de 
probleme epistemologice cu care și gînditori ca Buda și 
Lao Tse au avut de-a face, atunci cînd au încercat să ar- 
monizeze poziţia noastră de spectatori și actori în marea 
dramă a existenţei. Recunoașterea unei analogii în carac- 
terul pur logic al problemelor din domenii atît de sepa- 
rate ale preocupărilor omenești, nu implica însă accepta- 
rea în fizica atomică a vreunui misticism străin de adevă- 
ratul spirit al științei, ci, din contra, ne incită să exami- 
năm dacă soluţiile directe ale paradoxurilor neașteptate pe 
care le-am întîlnit în aplicarea celor mai simple noţiuni 
la fenomenele atomice, n-ar putea să ne ajute la clarifi- 
carea dificultăţilor logice din alte domenii ale experienţei. 

Au existat unele sugestii de a se câuta o corelație 
directă între viata sau manifestarea. liberă a voinței și 
acele aspecte ale fenomenelor atomice pentru înţelegerea 
cărora cadrul fizicii clasice este evident prea îngust. De 
fapt, este posibil să se arate multe aspecte caracteristice 
ale relaţiilor organismelor vii, ca sensibilitatea percepţiei 
vizuale sau mutatia genelor indusă de radiaţiile pene- 
trante, care, fără îndoială, cuprind o amplificare a efecte- 
lor proceselor atomice individuale similare cu acelea pe 
care se bazează tehnica experimentală din fizica atomică. 
De asemenea, recunoaşterea că fineţea mecanismelor de 
organizare şi de reglare a fiinţelor vii merge chiar atît de 
departe, încît nu ne permite să descriem caracteristicile 
vieţii. Într-adevăr, așa-zisele aspecte holiste* și finaliste 
ale fenomenelor biologice, nu pot fi cu siguranţă explicate 
imediat cu ajutorul individualitatii proceselor atomice, 
dezvăluite de descoperirea cuantei de acţiune; mai de- 
grabă caracterul statistic esenţial al mecanicii cuantice 
pare, la prima vedere, să crească dificultățile în intelege- 
rea regularitatilor biologice. În această dilemă însă, învă- 
țămintele generale ale teoriei atomice ne sugerează că sin- 
gurul mod de a reconcilia legile fizice cu concepţiile potri- 
vite pentru descrierea fenomenelor vieţii este de a exa- 
mina diferența esenţială î în condiţiile de observare a feno- 
menelor fizice şi biologice. 


Mai întîi de toate trebuie să înţelegem că orice dispo- 
zitiv experimental, cu care am putea studia comportarea 
atomilor ce intră în constituţia unui organism în măsura 
în care acest lucru poate fi făcut cu atomi individuali în 
experiențe fundamentale de fizică atomică, va exclude 
posibilitatea de a menţine organismul în viaţă. Schimbul 
neintrerupt de materie, care este legat în mod inseparabil 
de viata. va implica chiar imposibilitatea de a privi un 
organism ca un sistem bine definit de particule materiale. 
asemănător sistemelor considerate în orice descriere a pro- 
prietatilor obişnuite fizice şi chimice ale materiei. Sîntem 
de drept îndemnați să ne inchipuim regularitatile biologice 
proprii ca reprezentînd legi ale naturii, complementare cu 
cele indicate pentru a descrie proprietăţile corpurilor neîn- 

sufletite, prin analogie cu relația complementară dintre 
proprietăţile de stabilitate ale atomilor înșiși și să presu- 
punem o astfel de comportare a particulelor constituente, 
care să permită o descriere în funcţie de localizarea spa- 
tio-temporala. În acest sens, existenţa vieţii însăși trebuie 
considerată, atît ca definiţie cît si ca observare, ca un 
postulat. de bază al biologiei, nefiind susceptibilă de ana- 
lize mai detaliate, în același mod în care existența cuan- 
tei de acţiune, împreună cu atomicitatea ultimă a mate- 
riei, formează baza elementară a fizicii atomice. 


Se va vedea că un asemenea punct de vedere este la 
fel de departe de doctrinele extreme ale mecanicismului 
cît si de cele ale vitalismului. Pe de o parte, el condamnă 
ca nesemnificative orice comparări ale organismelor vii cu 
maşinile, fie că ele sînt efectuate folosindu-se construcţiile 
relativ simple ale iatro-fizicienilor, fie că se obţin prin 
teorii moderne, rafinate, cărora sîntem îndemnați sa le 
dăm porecla de ,,iatro-cuantiste“. Pe de altă parte, res- 
inge ca iraționale toate acele încercări de a introduce un 
i de legi biologice incompatibile cu regularitatile bine 
stabilite fizice și chimice, asa cum au fost reînviate în 
zilele noastre sub impresia minunatelor descoperiri ale 
embriologiei privind creşterea și diviziunea celulei. În 
legătură cu aceasta, trebuie în special amintit că posibili- 
tatea de a evita orice inconsistenta de acest fel în cadrul 
complementaritatii este data de însuși faptul că niciun re- 
zultat al cercetării biologice nu poate fi neechivoc descris 
altfel decît în termenii fizicii şi ai chimiei, $i ca și orice 
descriere a experienţelor chiar din fizica atomică, trebuie 
să se bazeze pînă la urmă pe folosirea noţiunilor indispen- 
sabile pentru o înregistrare conştientă a impresiilor sim- 
turilor. 


Ultima remarcă ne aduce înapoi în domeniul psiholo- 
giei, unde au fost recunoscute dificultățile pe care proble- 
mele de definiție și observaţie le pune în cercetarea stiin- 
tifica cu mult înainte ca ele să devină acute în științele 
naturii. Într-adevăr, imposibilitatea ca în experimentele de 
fizică să distingem între fenomenele înseși și perceperea lor 
conștientă, cere în mod clar o renunțare la o descriere 
simplă cauzală, pe modelul fizicii clasice. Modul în care 
cuvinte ca „raționamente“ sau „senzații“ sînt folosite pen- 

tru a descrie astfel de experimente amintește în mod su- 
gestiv de complementaritatea din fizica atomică. Nu voi 
intra mai mult în detalii, dar subliniem numai că pînă 
la urmă tocmai această imposibilitate de a distinge net 
pe cale introspectivă între subiect si obiect, este aceea 
care ne conferă libertatea de manifestare a voinţei. A lega 
voința liberă mai direct cu limitarea cauzalitatii în fizica 
atomică, așa cum se sugerează adesea, este o tendință 
complet străină aceleia ce stă la baza observaţiilor făcute 
aici asupra problemelor biologice. 

În încheiere, sper că îndrăzneala unui fizician care se 
aventurează asa departe în afara domeniului său ştiinţific 
va fi iertata, tinind seama de această binevenită ocazie ce 
se oferă fizicienilor și biologilor de a cinsti memoria ma- 
relui pionier, ale cărui descoperiri fundamentale sînt atît 
de importante pentru ambele ramuri ale ştiinţei. 


Filozofia naturii 
şi culturile umane 

Numai după mari ezitări am acceptat amabila invitaţie 
de a mă adresa acestei adunări de distinși reprezentanţi 
ai științelor antropologice și etnografice, cu care eu, ca 
fizician, nu am contact ştiinţific direct. Totuși cu această 
ocazie, cînd însăși ambianța acestor locuri istorice ne vor- 
beste tuturor despre alte aspecte ale vieţii decît cele discu- 
tate la congresele obișnuite, ar fi probabil interesant de 
încercat în cîteva cuvinte să vă atrag atenţia către aspec- 
tul epistemologic al ultimelor descoperiri în filozofia natu- 
rală și efectele lor asupra problemelor general-umane. 


În ciuda marii diferențe dintre ramurile noastre de 
cunoaştere, noua lecţie pe care fizicienii și-au  însușit-o 
privind grija cu care trebuie aplicate convențiile uzuale, 
atîta timp cît nu avem de-a face cu experienţa zilnică, 
poate într-adevăr fi capabilă să ne amintească într-un 
mod nou pericolul, binecunoscut de umaniști, de a judeca 
din punctul nostru de vedere culturile dezvoltate în sînul 
altor societăți. 

Desigur, este imposibil să facem o distincţie netă între 
filozofia naturală şi cultura omenească. Fizica este de 
fapt o parte integrantă a civilizaţiei noastre, nu numai 
pentru că stăpînind din ce în ce mai mult forţele naturii 
am schimbat atît de radical condiţiile materiale ale vieţii, 
dar și pentru că studiul acestor ştiinţe a contribuit atît de 
mult la clarificarea fondului propriei noastre existente. 
Asta înseamnă că noi nu ne mai considerăm niște privile- 
giati trăind în centrul universului, înconjurați de societăţi 
mai puţin norocoase trăind la marginile abisului, ci, prin 
dezvoltarea astronomiei și geografiei, am înțeles că noi 

toți impartim o mică planetă sferică a sistemului solar, 
care este o mică parte a unor sisteme și mai mari. Un 
avertisment serios asupra relativităţii judecăților omeneşti 
ne-a fost dat o dată cu revizuirea presupunerilor ce stau 
la baza folosirii unor noţiuni fundamentale, cum ar fi spa- 
tiul si timpul, care, prin relevarea dependenţei esenţiale 
a oricărui fenomen fizic de punctul de vedere al observa- 
torului, a contribuit atît de mult la unitatea si frumusețea 
imaginii noastre de ansamblu despre lume. 


În timp ce importanţa acestor mari realizări în privinţa 
concepţiilor noastre de ansamblu este de obicei înțeleasă, 
nu acelaşi lucru se întîmplă şi în privinţa neasteptatei 
lecţii epistemologice pe care ne-a dat-o deschiderea unor 
noi domenii în cercetarea fizică, în ultimii ani. Pătrunde- 
rea noastră în lumea atomilor, pînă nu de mult închisă 
pentru ochii omului, este într-adevăr o aventură care 
poate fi comparată cu marile călătorii ale navigatorilor în 
jurul lumii și cu explorările îndrăzneţe ale astronomilor în 
adîncimile spaţiului ceresc. După cum se știe, dezvoltarea 
extraordinară a artei experimentării fizice nu numai că a 
înlăturat ultimele urme ale credinţei vechi că imperfec- 
țiunea simţurilor noastre ne-ar împiedica să obţinem in- 
formaţii directe asupra atomilor individuali, dar ne-a ară- 
tat că atomii înșiși constau din particule mai mici, care 
pot fi izolate și ale căror proprietăţi pot fi studiate sepa- 
rat. În același timp, însă, am învăţat, în cadrul acestui 
fascinant domeniu experimental, că legile naturii, care 
constituie marele edificiu al fizicii clasice, sînt valabile 
numai cînd avem de-a face cu corpuri care sînt compuse 
dintr-un număr practic infinit de atomi. Noile cunostinte 
privitoare la comportarea atomilor și particulelor atomice 
izolate au dezvăluit de fapt o limită neașteptată pentru 
subdivizarea tuturor acţiunilor fizice, care se întind mult 
dincolo de vechea concepţie a divizibilitatii limitate a ma- 
teriei și dau fiecărui proces atomic un caracter individual 
particular. Această descoperire a făurit de fapt o bază 
nouă pentru înțelegerea stabilităţii intrinseci a structurilor 
atomice, care, în ultimă instanţă, condiţionează regulari- 
tatile din orice experiență obișnuită. 

Schimbarea radicală în atitudinea noastră faţă de de- 
scrierea naturii, adusă de această dezvoltare a fizicii ato- 

mice este probabil cel mai clar ilustrată de faptul că prin- 
cipiul cauzalitatii, pînă acum privit ca fundamentul indis- 
cutabil pentru interpretarea fenomenelor naturale, s-a do- 
vedit un cadru prea îngust pentru a cuprinde regularitatile 
specifice ce guvernează procesele atomice individuale. Cu 
siguranță, oricine va înțelege că fizicienii au avut nevoie 
de argumente foarte convingătoare pentru a renunța la 
idealul cauzalitatii în sine; dar, în studiul fenomenelor 
atomice am aflat în repetate rînduri că problemele despre 
care se credea că au primit de mult o rezolvare definitivă 
păstrau încă surprize neașteptate pentru noi. Desigur că 
ati auzit despre enigmele legate de cele mai elementare 
proprietăţi ale luminii și materiei, care au pus deseori în 
încurcătură pe fizicieni în ultimii ani. Contradictiile apa- 
rente de care ne-am lovit în această privinţă sînt, de fapt, 
la fel de acute ca şi cele care au dat naştere la teoria 
relativităţii la începutul acestui secol, găsindu-și explica- 
tia, ca şi aceasta din urmă, numai printr-o examinare mai 
atentă a limitărilor impuse de noile experiențe în folo- 
sirea noțiunilor care participă la descrierea fenomenelor. 
În timp ce în teoria relativităţii punctul decisiv a fost re- 
cunoaşterea modului esenţial diferit în care observatorii în 
mişcare relativă unul fata de altul vor descrie comporta- 
rea unui obiect dat, elucidarea paradoxurilor fizicii ato- 
mice a dezvăluit faptul că interacţiunea inevitabilă dintre 
obiecte si instrumentele de măsură pune o limită absolută 
posibilității de a vorbi despre comportarea obiectelor ato- 
mice, independentă de mijloacele de observaţie. 


Avem de-a face aici cu o problemă epistemologică cu totul 
nouă în filozofia naturală, unde orice descriere a expe- 
rientelor a fost bazată pînă acum pe presupunerea, deja 
inerentă în convențiile obișnuite ale limbajului, că este po- 
sibil să facem o distincţie netă între comportarea obiecte- 
lor și a mijloacelor de observaţie. Această presupunere nu 
este numai pe deplin justificată de experienţa de fiecare 
zi, dar constituie chiar întreaga bază a fizicii clasice, care 
tocmai prin teoria relativității a primit o completare atît 
de armonioasă. Însă, în momentul în care avem de-a face 
cu fenomene ca procesele atomice individuale, care, dato- 
rită naturii lor, sînt în mod esenţial determinate de inter- 
acțiunea dintre obiectele în discuţie și instrumentele de 

măsură necesare pentru constituirea aranjamentului expe- 
rimental, sîntem siliți să examinam mai atent problema 
tipului de informaţii ce pot fi obținute asupra obiectelor. 
În această privinţă trebuie, pe de o parte, să înţelegem că 
scopul fiecărui experiment fizic — anume de a obţine in- 
formaţii în condiţii reproductibile și comunicabile — nu ne 
lasă nici o alegere şi trebuie să folosim noţiunile obişnuite 
sau mai rafinate din terminologia fizicii clasice, nu numai 
în descrierea construcţiei și manipulării instrumentelor de 
măsură, dar de asemenea și în descrierea rezultatelor ex- 
perimentale. Pe de altă parte este în egală măsură impor- 
tant să înțelegem că tocmai această împrejurare atrage 
după sine faptul că niciun rezultat al vreunui experiment 
privind un fenomen care, în principiu, se află dincolo de 
domeniul fizicii clasice, nu poate da informaţii asupra 
proprietăţilor independente ale obiectelor, ci este în mod 
inerent legat de o situaţie definită în descrierea căreia in- 
strumentele de măsură care interacționează cu obiectele au 
o contribuție esenţială. Acest ultim fapt dă o explicaţie 
directă a contradictiilor aparente care se nasc atunci cînd 
rezultatele privitoare la obiectele atomice, obținute prin 
diferite aranjamente experimentale, sînt combinate într-o 
imagine unică a obiectului. 

Potrivit, însă, unei terminologii adeseori folosite în fi- 
zica atomică, informaţii privind comportarea unui obiect 
atomic, obţinute în condiţii experimentale definite, pot fi 
caracterizate drept complementare oricăror informaţii asu- 
pra aceluiaşi obiect obţinute cu un alt aranjament experi- 
mental care exclude satisfacerea primelor condiţii. Deși 
asemenea informaţii nu pot fi combinate într-o imagine 
unică folosind noţiunile obişnuite, ele reprezintă totuși 
aspecte la fel de esenţiale pentru cunoașterea obiectului 
în cauză (ce pot fi obţinute în acest domeniu). Recunoaste- 
rea unui atare caracter complementar al analogiilor me- 
canice prin care s-a încercat să se vizualizeze efectele 
radiative, a dus de fapt la o rezolvare complet satisfă- 
cătoare a enigmelor asupra proprietăţilor luminii, despre 
care am vorbit mai sus. 

În acelaşi fel, numai prin luarea în considerare a rela- 
tiei de complementaritate între diferitele experimente pri- 
vind comportarea particulelor atomice, a fost posibil să se 

găsească cheia pentru înţelegerea contradicţiei frapante 
dintre modelele mecanice obișnuite și legile particulare de 
stabilitate ce guvernează structurile atomice, care formează 
baza pentru orice explicare mai închegată a proprietăţilor 
fizice și chimice specifice ale materiei. 

Desigur, nu am intenţia ca, profitînd de această ocazie, 
să intru prea adînc în asemenea detalii, dar sper că am 
reușit să vă dau o imagine suficient de clară a faptului 
că nu avem de-a face cu o renunțare arbitrară la analiza 
detaliată a bogăției aproape copleșitoare a experienței 
noastre în domeniul atomilor. Din contra, avem de-a face 
cu o dezvoltare raţională a mijloacelor noastre de clasifi- 
care și înțelegere a noii experienţe care, datorită caracte- 
rului sau specific, nu-și găsește locul în descrierea formală 
obișnuită, potrivită numai pentru a descrie comportarea 
obiectelor atîta timp cît această comportare este indepen- 
dentă de mijloacele de observaţie. Departe de a conţine 
vreun misticism contrar spiritului științei, punctul de ve- 
dere al complementaritatii formează într-adevăr o genera- 
lizare consistentă a idealului cauzalitatii. 

Oricît de neașteptată ar părea această evoluţie în dome- 
niul fizicii, sînt sigur că mulţi dintre dumneavoastră au 
sesizat analogia strinsa dintre situaţia analizei fenomene- 
lor atomice, așa cum am descris-o, şi aspectele caracteris- 
tice ale problemei observării psihologiei umane. 

Într-adevăr, putem spune că tendința psihologiei mo- 
derne poate fi caracterizată ca o reacţie împotriva încer- 
cării de a analiza experiența psihică sub forma unor ele- 
mente care pot fi asociate în același fel în care sînt aso- 
ciate rezultatele măsurătorilor în fizica clasică. In intro- 
spectie este evident imposibil să facem o distincţie neta 
între fenomenele înseși și percepția lor conștientă și deși 
adesea putem acorda atenţie unui aspect particular al ex- 
perientei psihice, la o examinare mai atentă se va vedea 
că în realitate avem de-a face în asemenea cazuri cu situ- 
atii mutual exclusive. Stim cu toţii zicala veche dupa care, 
dacă încercăm să ne analizăm emoţiile, încetăm de a le 
mai avea și, în acest sens, distingem experienţele psihice, 
pentru descrierea cărora sînt folosite în mod adecvat cu- 
vinte ca „gînduri“ şi „sentimente“, existînd o relaţie de 
complementaritate similară cu cea privind experienţele 

privind comportarea atomilor obţinute cu aranjamente ex- 
perimentale diferite și descrise cu ajutorul diferitelor ana- 
logii luate din ideile noastre obișnuite. Printr-o asemenea 
comparaţie nu intentionez nicidecum sa fac o legătură 
mai strînsă între fizica atomică și psihologie, ci numai să 
accentuez argumentul epistemologic comun ambelor do- 
menii şi, astfel, să determin a vedea cît de folositoare 
poate fi soluţia problemelor fizice relativ simple în clari- 
ficarea celor psihologice, care sînt mult mai complicate și 
cu care au de-a face des antropologii și etnologii în cer- 
cetările lor. 


Venind acum mai aproape de subiectul nostru în susti- 
nerea unor asemenea puncte de vedere la compararea 
diferitelor culturi umane, vom comenta mai întîi relația 
tipică de complementaritate între modurile de comportare 
ale fiinţelor vii caracterizate prin cuvintele „instinct“ și 
„rațiune“. Este adevărat că oricare din aceste cuvinte este 
folosit cu sensuri foarte diferite ; astfel instinct poate să 
însemne putere motrice sau comportare moștenită, iar ra- 
țiune poate denota un sens mai adînc ca și o argumenta- 
tie conștientă. Noi avem de-a face însă numai cu modul 
practic în care aceste cuvinte sînt folosite pentru a face 
distincţie între diferite situaţii în care se găsesc oamenii 
sau animalele. Nimeni nu va nega, desigur, apartenența 
noastră la lumea animalelor și ar fi chiar foarte dificil de 
găsit o definiţie exhaustivă care să caracterizeze omul faţă 
de celelalte animale. Într-adevăr, posibilităţile latente în 
orice organism viu nu sînt ușor de estimat și cred că nu 
există niciunul dintre noi care n-a fost uneori adînc im- 
presionat de măsura în care pot fi dresate animalele la 
circ. Nici chiar sub aspectul transmiterii informaţiilor de 
la un individ la altul nu s-ar putea trage o delimitare 
netă între animale şi om; dar desigur darul vorbirii ne 
plasează în această privinţă într-o situaţie esenţial dife- 
rită, nu numai la schimbul de experiență practică, dar mai 
întîi de ‘toate în posibilitatea de a transmite la copii, prin 
educaţie, tradiţii privind comportarea si raţionamentul, 
care formează baza oricărei culturi omenești. 


În ceea ce privește raţiunea comparată cu instinctul, 
mai presus de toate este esenţial să înţelegem că nu se 
poate imagina o gîndire omenească fără folosirea notiuni- 

lor încadrate în vreo limbă pe care fiecare generaţie tre- 
buie să o înveţe de la început. De fapt, această folosire a 
noțiunilor nu numai că are o acţiune anihilatorie asupra 
vieţii instinctive, dar stă în mare măsură într-o relaţie 
exclusivă de complementaritate cu desfășurarea instincte- 
lor moștenite. Superioritatea uimitoare a animalelor aflate 
pe o treaptă de dezvoltare mai joasă în comparaţie cu 
omul în folosirea posibilităților naturii pentru menţinerea 
$i propagarea vieţii, are adesea cu siguranţă explicarea ei 
adevărată în faptul că de la aceste animale nu putem as- 
tepta o gîndire conștientă în sensul pe care noi îl dăm 
acestui cuvînt. În mod similar, capacitatea oamenilor aşa- 
numiţi primitivi de a se orienta în deșerturi sau păduri 
care, deşi aparent pierdută în multe societăţi civilizate, în 
anumite ocazii poate fi reînviată în oricare din noi, poate 
justifica concluzia că asemenea fapte sînt posibile numai 
cînd nu se recurge la gindirea notionala care, la rîndul 
ei, este adaptată la scopuri mult mai variate de importanţă 
fundamentală pentru dezvoltarea civilizaţiei. Tocmai pen- 
tru că nu este încă adaptat folosirii noţiunilor, un nou 
născut poate fi cu greu recunoscut ca ființă umană; dar 
apartinind speciei om, deşi este mai neajutorat decît multe 
animale tinere, are desigur posibilităţile organice de a 
primi prin educaţie o cultură care să-i permită să-și ocupe 
locul într-o societate umană. 

Astfel de consideraţii ne pun fata în fata cu problema 
dacă este bine fondată credința larg răspîndită că fiecare 
copil este născut cu o predispozitie de a adopta o cultura 
umană specifică, sau dacă nu e mai bine să presupunem 
că orice cultură poate fi imprimată si făcută să prospere 
pe fonduri fizice foarte diferite. Aici desigur atingem un 
subiect încă controversat de geneticieni, care efectuează 
studii foarte interesante asupra moștenirii caracterelor fi- 
zice. În legătură cu aceste discuţii însă. trebuie mai presus 
de toate să ținem seama că distincţia dintre motiunile 
genotip si fenotip, atît de fructuoase pentru clarificarea 
eredității la plante şi animale, presupune esențialmente in- 
fluenta condiţiilor externe ale vieții asupra proprietăţilor 
caracteristice ale speciilor. În cazul caracterelor culturale 
specifice ale societăţilor omeneşti problema este, însă, in- 
versată, în sensul că legea pentru clasificare o constituie 

aici obiceiurile tradiţionale formate de-a lungul istoriilor: 
societăţilor Şi de către vecinatatile naturale. Aceste obi- 
ceiuri, ca şi presupunerile lor inerente trebuie de aceea. 
analizate în detaliu înainte ca orice influenţă posibilă a 
diferenţelor î în dezvoltarea si menţinerea culturilor respec- 
tive să poată fi estimată. Într-adevăr, în caracterizarea. 
diferitelor naţiuni si chiar a diferitelor familii apartinind 
unei naţiuni, putem considera în mare măsură urmele 
biologice si tradiţiile spirituale ca independente unele de 
altele si ar fi chiar tentant să rezervam prin definiţie 
adjectivul „uman“ pentru acele caractere care nu sînt 
direct legate cu moștenirea corporală. 

La prima vedere, ar putea să pară că o asemenea atitu- 
dine înseamnă o jonglerie de argumente dialectice. Dar 
lecţia pe care am primit-o din întreaga dezvoltare a fizicii 
este aceea că germenul unei dezvoltări fructuoase stă ade- 
sea tocmai în alegerea potrivită a definiţiilor. Cînd ne 
gîndim, de exemplu, la clarificarea adusă în diferite ra- 
muri ale științei de argumentele teoriei relativităţii, vedem: 
într-adevăr ce avans se poate căpăta prin astfel de rafi- 
namente formale. Așa cum am arătat mai înainte, punc- 
tele de vedere relativiste sînt de asemenea folositoare în. 
promovarea unei atitudini mai obiective în ceea ce pri- 
vește relaţia între culturile umane, ale căror diferențe: 
tradiţionale seamănă în multe privinţe cu manierele dife- 
rite dar echivalente în care poate fi descrisă experienţa 
fizică. Această analogie dintre problemele fizice si cele 
umaniste are totuși o întindere limitată și exagerarea ei 
a dus chiar la neintelegerea esenței teoriei relativităţii în- 
sasi. De fapt unitatea imaginii relativiste despre lume 
implică tocmai posibilitatea pentru orice observator de a 
prezice în cadrul sistemului său de noţiuni modul cum va. 
coordona experienţa sa un alt observator în sistemul aces- 
tuia din urmă. Principalul obstacol în fata unei atitudini: 
corecte fata de relaţia dintre diferite culturi umane constă 
în diferențele adînc înrădăcinate ale fondurilor traditio- 
nale pe care este bazată armonia culturală în diferite 
societăți umane şi care exclude orice comparaţie simplă 
între astfel de culturi. 

Se vede dar că punctul de vedere al complementaritatii 
-oferă prin el însuşi un mijloc de a face faţă oricărei situ- 
atii. De fapt, cînd se studiază culturile omenești diferite de 
cea a noastră avem de-a face cu o problemă particulară de 
observaţie, care, la o considerare mai atentă, prezintă multe 
aspecte comune cu problemele atomice sau psihologice, 
unde interacțiunea dintre obiecte şi instrumentele de mă- 
sură, sau inseparabilitatea conţinutului obiectiv şi a subiec- 
tului, împiedică o aplicare imediată a convențiilor potri- 
vite descrierii vieţii de fiecare zi. În special în studiul 
“culturilor societăţilor primitive, etnologii nu numai că sînt 
conștienți de riscul de a perturba aceste culturi prin lua- 
rea de contact necesară, dar se tem și de reacţia unor 
asemenea studii asupra propriei lor atitudini. Mă refer 
aici la experiența, bine cunoscută exploratorilor, a zdrun- 
-cinării ideilor lor datorită. contactului cu armonia internă 
neașteptată pe care viaţa omului poate să o prezinte chiar 
în tradiţii şi convenţii complet diferite de ale lor. Ca un 
exemplu revelator aș putea să vă amintesc măsura în care 
în anumite societăți rolul bărbatului si al femeii sînt com- 
plet inversate, nu numai în ceea ce privește obligaţiile 
«domestice şi sociale, ci chiar privind comportarea şi men- 
talitatea. Chiar dacă mulţi dintre noi, în astfel de situaţii 
sînt înclinați să creadă că totul depinde de capriciile soar- 
tei ca un grup de oameni să aibă o anumită cultură și nu 
pe a noastră, iar noi nu pe a lor ci pe a noastră, este clar 
că cea mai mică suspiciune în această privință implica 
trădarea vanitatii nationale inerente oricărei culturi ome- 
nesti de sine stătătoare. 

Folosind cuvîntul complementaritate în semnificaţia sa 
proprie din fizica atomică, unde el caracterizează relația 
între experienţele obţinute cu diferite aranjamente experi- 
mentale și demonstrabile numai cu ajutorul unor idei 
care se exclud reciproc, putem de asemenea să spunem că 
«diferitele culturi sînt complementare una alteia. Într-ade- 
văr, fiecare 'asemenea cultură prezintă un echilibru armoni- 
os de convenţii tradiţionale în care potentialele latente 
ale vieţii omeneşti pot să se desfășoare într-un mod 
care ne relevă noi aspecte ale varietatii și bogăției sale. 
Desigur, nu poate exista în acest domeniu nici o problemă 
despre relaţii atît de absolut exclusive ca acelea din expe- 

rientele complementare asupra comportării obiectelor ato- 
mice bine definite, deoarece cu greu poate exista o cul- 
tură despre care să putem spune că este de sine stătătoare. 
Din contra, cu toţii știm din numeroase experiențe, cum 
un contact mai mult sau mai puţin intim între două socie- 
tati omenești poate duce la o fuziune treptată a tradiţiilor, 
dînd naștere la o cultură cu totul nouă. Nu mai trebuie 
pomenită importanța în această privință a amestecului de 
populaţii prin emigrație sau cucerire pentru dezvoltarea 
civilizaţiei omenești. Este într-adevăr cel mai nobil scop 
al studiilor umanistice să contribuie, printr-o cunoaștere 
mereu crescîndă a istoriei dezvoltării culturii, la acea eli- 
minare treptată a prejudecatilor, care este scopul comun 
al tuturor ştiinţelor. 


După cum am arătat la începutul acestei expuneri, pro- 
blemele discutate între experţii ce participă la acest con- 
gres depășesc cunoștințele mele. Singurul meu scop a fost 
acela de a vă da un exemplu de atitudine epistemologică 
generală pe care noi am fost forțați să o adoptăm în do- 
meniul experienţei fizice, care este oarecum departe de 
pasiunile omeneşti. Nu știu însă dacă am găsit cuvintele 
potrivite pentru a vă transmite această idee și, înainte de 
a încheia, poate că îmi este permis să vă relatez o expe- 
rienţă care mi-a amintit o dată lipsurile mele în aceasta 
privinţă. Pentru a explica unei asistente că eu nu am folo- 
sit cuvîntul prejudecată pentru a implica vreo condamnare 
a altor culturi, ci pur și simplu pentru a caracteriza cadrul 
nostru naţional plin în mod necesar de prejudecăţi, m-am 
referit, glumind, la prejudecățile tradiţionale pe care da- 
nezii la nutresc fata de confrații lor suedezi, aflaţi de 
partea cealaltă a frumosului Sound care se vede acum 
prin ferestre și cu care ne-am luptat secole de-a rîndul 
chiar între pereţii acestui castel. Din contactul cu ei noi 
am primit de-a lungul timpului influenţe deosebit de 
fructuoase. Acum veţi înțelege cît de șocat am fost cînd, 
după prelegerea mea, un ascultător veni la mine şi îmi 
spuse că el nu poate să înţeleagă de ce îi uram atît pe 
suedezi. Evident, trebuie să mă fi exprimat foarte confuz 
în acea ocazie şi mă tem că azi, de asemenea, am vorbit 
într-un mod neclar. Totuși, sper că nu am vorbit atît de 
neclar încît să se producă astfel de neînţelegeri. 

IV 


Convorbiri cu Einstein 
asupra problemelor epistemologice 
din fizica atomică 


1949 


Am fost solicitat de editorul colecţiei „Filozofi în viaţă“ 
să scriu un articol pentru prezentul volum, în care oameni 
de știință contemporani cinstesc contribuţiile epocale ale lui 
Albert Einstein la progresul filozofiei naturii. Ei fac cunos- 
cut cît de mult datorează întreaga noastră generaţie orien- 
tării pe care ne-a dat-o geniul său. M-am gîndit îndelung 
la cea mai bună modalitate de a explica și eu acest lucru. 
Mi-au revenit vii în minte numeroasele ocazii în care de-a 
lungul anilor, am avut privilegiul de a discuta cu Einstein 
problemele epistemologice ridicate de dezvoltarea modernă 
a fizicii atomice. Am simţit că nu aș putea face ceva mai 
bun decît să încerc să relatez aceste discuţii, care m-au sti- 
mulat si au avut astfel o deosebită însemnătate pentru 
mine. Sper că relatarea mea va putea forma și în unele 
cercuri mai largi o imagine asupra rolului esenţial pe care 
l-a jucat schimbul deschis de idei în progresul unui dome- 
niu în care, din timp în timp, experienţe noi impuneau 
reconsiderarea punctelor noastre de vedere. 


_Chiar de la început s-a discutat deosebit de mult atitu- 
dinea care trebuie luată faţă de abaterile de la principiile 
obişnuite ale filozofiei naturii. O astfel de abatere caracte- 
rizează noua dezvoltare a fizicii, generată încă din primul 
an al acestui secol prin descoperirea cuantei universale de 
acţiune de către Planck. Această descoperire a evidenţiat 

faptul că legile naturii au un caracter discret, care depă- 
geste cu mult vechea doctrină a divizibilitatii finite a ma- 
teriei. Ea ne-a învăţat că teoriile clasice ale fizicii sînt 
idealizări, care pot fi aplicate fără ambiguitate numai în 
cazurile limită în care toate acţiunile luate în considerare 
sînt mari în comparaţie cu cuanta. Renuntarea la descrie- 
rea cauzală a proceselor atomice, impusă de nevoia găsirii 
unei soluţii, a generat însă o întrebare. Noua descriere 
poate fi considerată doar ca o abatere temporară de la ca- 
zurile ideale și va trebui în cele din urmă revizuită, sau 
ea va constitui o etapă definitivă pe calea descoperirii 
armoniei reale dintre analiza şi sinteza fenomenelor fizice ? 
Am dorit să redau baza discuţiilor noastre si să scot cit 
mai clar în evidenţă argumentele unor astfel de puncte 
de vedere opuse. Am crezut de aceea necesar să dau o 
oarecare dezvoltare părţii care reamintește anumite carac- 
teristici esenţiale ale progresului, la care Einstein însuși a 
contribuit atît de hotaritor. 

Este binecunoscută legătura intimă, stabilită prima oară 
de Boltzmann, dintre legile termodinamicii și regularitatile 
statistice prezentate de sistemele mecanice cu mai multe 
grade de libertate. Legătura aceasta l-a călăuzit pe Planck 
în ingenioasa lui tratare a problemei radiaţiei termice și 
l-a dus la descoperirea sa fundamentală. În teoria lui, 
Planck s-a ocupat în primul rînd de consideraţii cu carac- 
ter statistic. El s-a reţinut cu grijă de la formularea unor 
concluzii explicite asupra gradului în care existența cuante- 
lor impune o abatere de la principiile mecanicii și electro- 
dinamicii. Marea contribuţie originală a lui Einstein la teo- 
ria cuantică (1905) a constat toamai în recunoașterea mo- 
dului în care fenomene fizice, de tipul efectului fotoelectric, 
pot depinde direct de efecte cuantice individuale !. În ace- 
eași ani în care, prin dezvoltarea teoriei relativităţii, Ein- 
stein punea o nouă bază fizicii, el explora cu îndrăzneală 
noile trăsături proprii atomismului, trăsături ce depășeau 
cadrul fizicii clasice. 

Cu o intuiţie fără greș, Einstein a ajuns, din aproape în 
aproape, la concluzia că orice proces de radiaţie implică 


1 A. Einstein, „Ann. Phys.*, 17, 132, 1905. 


emisia sau absorbţia unor cuante individuale de lumină sau 
„fotoni“, avînd energia si, respectiv, impulsul 


E = hy şi P = ho, (1) 


unde h este constanta lui Planck, în timp ce v şi sînt, 
respectiv, numărul de vibrații în unitatea de timp şi numa- 
rul de unde pe unitatea de lungime. Ideea de foton, în 
ciuda utilității sale, genera o dilemă cu totul neprevăzută. 
Orice reprezentare corpusculară simplă a radiaţiei ar fi, 
în mod evident, incompatibilă cu efectele de interferență. 
Aceste efecte, care pot fi descrise numai pe baza unei 
teorii ondulatorii, reprezintă însă un aspect deosebit de 
esenţial al fenomenelor radiative. Gravitatea dilemei apare 
subliniată de faptul că efectele de interferenţă ne oferă 
singura bază de definire a noţiunilor de frecvenţă și Jun- 
gime de undă, noțiuni care intră chiar în expresiile ener- 
giei și impulsului fotonului. | 

În această situaţie nu se poate încerca o analiză cau- 
zală a fenomenelor radiative. Se pot numai estima proba- 
bilitati de emisie radiativă individuală, prin folosirea 
combinată a acestor tipuri opuse de reprezentare. Totuși, 
este foarte important să se înțeleagă că, în astfel de con- 
ditii, recurgerea la legile probabilității are un scop esen- 
tial diferit, de cel obișnuit de aplicare a consideraţiilor 
statistice, în care acestea constituie doar mijloace prac- 
tice, de explicare a proprietăţilor sistemelor mecanice de 
mare complexitate structurală. În mecanica cuantică nu 
sîntem în faţa unor complicaţii de acest fel. Aici avem 
de-a face cu incapacitatea sistemului clasic de noţiuni de 
a. descrie trăsătura particulară. de indivizibilitate, sau de 
„individualitate“, care caracterizează procesele elementare. 


Insuccesul teoriilor fizicii clasice în explicarea fenomene- 
lor atomice a fost accentuat și mai mult de progresul cu- 
nostintelor noastre asupra structurii atomilor. Înainte de 
toate, descoperirea de către Rutherford a nucleului atomic 
(1911) a arătat dintr-o dată incapacitatea noțiunilor meca- 
nicii clasice si electromagnetismului de a explica stabilita- 
tea proprie atomului. Teoria cuantică a oferit din nou o 
soluție pentru rezolvarea problemei. Îndeosebi, s-a găsit 
posibilitatea explicării stabilităţii atomilor si a legilor 
empirice care guvernează spectrele elementelor, presupu- 

nînd că orice reacţie a atomului, care duce la o modifi- 
care a energiei lui, implică o tranziţie completă între două 
așa-numite stări cuantice staţionare și ca, în particular, 
spectrele ar fi emise într-un proces în trepte, în care fie- 
care tranziție este însoţită de emisia unei cuante de lumină 
monocromatică cu o energie egală tocmai cu cea a unui 
foton. 

Aceste idei au fost confirmate în scurt timp prin expe- 
rientele lui Franck și Hertz (1914) asupra excitarii spec- 
trelor prin ciocnirea electronilor cu atomi. Ele impuneau 
din nou renunțarea la modul de descriere cauzal. Aceasta 
deoarece, în mod evident, interpretarea legilor spectrale 
implică ca un atom într-o stare excitată să aibă în general 
posibilitatea unei tranzitii cu emisie de fotoni, în oricare 
din stările sale cu energie mai mică. De fapt, însăși ideea 
stărilor staţionare este incompatibilă cu orice precizare în 
privința alegerii între astfel de tranziţii. Ea lasă loc numai 
noţiunii de probabilitate relativă a proceselor individuale 
de tranziție. Singura călăuză pentru estimarea unor astfel 
de probabilitati era așa-numitul principiu de  corespon- 
denta. El isi avea originea în căutarea celei mai strînse 
legături posibile dintre rezultatele statistice ale proceselor 
atomice și consecințele de aşteptat pe baza teoriei clasice, 
care trebuie să fie valabilă la analiza fenomenelor în si- 
tuatia limită în care acţiunile luate în considerare sînt 
mari în comparaţie cu cuanta universală. 

În perioada aceea nu se conturase încă o teorie cuantică 
generală consistentă (autorul foloseşte termenul selfcon- 
sistent. — N. T.). Atitudinea care predomina poate fi ilus- 
trată în oarecare măsură de următorul pasaj dintr-o con- 
ferinta, din 1913, a autorului?: 

„Sper că m-am exprimat suficient de clar pentru ca 
dumneavoastră să puteţi aprecia măsura în care aceste 
consideraţii se opun sistemului de noţiuni admirabil de 
concordante, pe drept numit teoria clasică a electrodina- 
micii. Am încercat însă să va formez convingerea că — 
tocmai prin sublinierea atît de puternică a acestei opoziții 
— va fi posibil, în decursul timpului, să se stabilească o 
anume coerență în noile idei“. 


2? N. Bohr, The Theory of Spectra and Atomic Constitution, 
University Press, Cambridge, 1922. 

Progrese însemnate în dezvoltarea teoriei cuantice au 
fost făcute de Einstein însuşi, în faimosul său articol din 
1917 3 asupra echilibrului radiativ, în care el a arătat ca 
legea lui Planck pentru radiaţia termică poate fi dedusă 
în chip simplu din ipoteze conforme cu ideile de bază ale 
teoriei cuantice asupra constituţiei atomului. În acest scop, 
Einstein a formulat legi statistice generale în ceea ce pri- 
veste apariţia tranziţiei radiative între stări staţionare. El 
a presupus că, atunci cînd atomul este expus unui cîmp de 
radiaţii, vor apărea procese de absorbţie și de emisie cu o 
probabilitate proporţională cu intensitatea de iradiere, în 
unitatea de timp. Mai mult, că vor avea loc procese de 
emisie spontană chiar în absența perturbatiilor externe, 
ele producindu-se cu o viteză corespunzătoare unei proba- 
bilităţi apriorice. În ceea ce priveşte acest ultim punct, 
Einstein sublinia sugestiv caracterul fundamental al de- 
scrierii statistice. El atrăgea atenţia asupra analogiei din- 
tre ipotezele privitoare la apariţia tranzitiilor radiative 
spontane şi legile binecunoscute care guvernează transfor- 
mările substanţelor radioactive. 

Printr-o cercetare mai profundă a cerinţelor termodina- 
micii în cadrul problemelor radiaţiei, Finstein a accentuat 
încă si mai mult dilema, arătînd că argumentatia presu- 
pune ca orice proces de radiaţie să fie „unidirecţional“, 
în sensul că există nu numai un impuls corespunzător 
transferării de către un foton unui atom a direcţiei lui de 
propagare, dar şi că însuși atomul emiţător va primi un 
impuls echivalent, în sens opus. Aceasta deși în reprezen- 
tarea ondulatorie nu poate fi vorba de preferinţe pentru o 
singură direcţie într-un proces de emisie. Poziţia lui Ein- 
stein însuşi faţă de astfel de concluzii este exprimată în- 
tr-un pasaj din finalul articolului menţionat (op. cit., 
p. 127): 

„Aceste particularităţi ale proceselor elementare par să 
facă aproape de neevitat dezvoltarea unei tratări cuantice 
corespunzătoare a radiaţiei. Partea slabă a teoriei actuale 
constă în faptul că, pe de o parte, nu se poate obţine o 
legătură strinsa cu noţiunile concepţiei ondulatorii si, pe 
de altă parte, lasă în seama întîmplării (Zufall) timpul si 


3 A. Einstein, „Physik. Z.“ 18, 121, 1917. 

direcţia proceselor elementare ; cu toate acestea, am o în- 
credere totală în valabilitatea fagasului pe care s-a in- 
trat“. 


Aceste probleme fundamentale au format baza conver- 
satiilor noastre în 1920, în timpul unei vizite la Berlin, 
cînd am avut marea ocazie de a-l întîlni prima oară pe 
Finstein. Discuţiile acelea mi-au revenit adesea în minte 
și ele au adăugat la admiraţia mea pentru Einstein o pro- 
funda impresie legată de atitudinea sa impartiala. Evi- 
dent, folosirea cu predilecție de către Einstein a unor ex- 
presii pitoreşti de tipul „unde-fantomă (Gespensterfelder) 
purtînd fotonul“, nu implicau tendinţe către misticism. Ele 
indicau mai degrabă un umor profund, care se transmitea 
tuturor remarcilor sale. Rămînea însă o anumită deosebire 
între atitudinea sa de fond si cea aparentă. Einstein, po- 
seda o măiestrie remarcabilă în coordonarea unor expe- 
riente aparent contradictorii, fără a abandona continuita- 
tea si cauzalitatea. El era probabil mult mai putin dornic 
să. renunţe la astfel de principii, decît aceia pentru care o 
renunțare la ele se impunea. ca singura posibilitate apa- 
rentă pentru a se înainta pe drumul coordonării variatelor 
evidențe, care se acumulau zilnic, în cadrul explorării 
noului domeniu de cunoaştere legat de fenomenele ato- 
mice. 


În anii următori, în care problemele atomice au atras 
atenția unor cercuri tot mai largi de fizicieni, contradic- 
tiile proprii teoriei cuantice s-au simţit mai puternic ca 
oricind. Reprezentativa pentru această situaţie este dis- 
cutia prilejuită de descoperirea în 1922 a efectului 
Stern-Gerlach. Pe de o parte, acest efect constituie un 
sprijin solid ideii stărilor staționare și, în particular, teo- 
riei cuantice a efectului Zeemann, dezvoltată de Sommer- 
feld ; pe de altă parte însă, așa cum au arătat în mod 
clar Einstein și Ehrenfest*, apar greutăți de  netrecut 
pentru orice încercare de a se elabora o reprezentare a 


+ A. Einstein şi P. Ehrenfest, „Z. Physik“, 11, 31, 
1922. 

comportării atomilor într-un cîmp magnetic. Paradoxuri 
analoge au fost generate de descoperirea de către Comp- 
ton (1924) a schimbării lungimii de undă care însoţeşte 
împrăștierea radiaţiei X pe electroni. Acest fenomen 
oferea, așa cum se ştie, cea mai directă dovadă a corecti- 
tudinii reprezentării lui Einstein, în privința transferului 
de energie si impuls în procesele radiative; în acelaşi 
timp, era de asemenea clar că o reprezentare simplă, de 
tipul unei ciocniri între corpuscule, nu va putea oferi o 
descriere completă a fenomenului. În lupta cu aceste 
greutăţi, au fost formulate în acea vreme chiar îndoieli 
în legătură cu conservarea energiei și impulsului în pro- 
cesele radiative individuale; acest punct de vedere a 
trebuit sa fie foarte repede abandonat în fata rezultatelor 
unor experiențe mult mai rafinate, care puneau în evi- 
denta corelatia dintre deviația fotonului și reculul cores- 
punzator al electronului. 

Drumul către o lămurire a situaţiei a fost de fapt asi- 
gurat în primul rînd prin dezvoltarea unei teorii cuantice 
mai clare. Un prim pas în acest sens a fost realizat prin 
recunoașterea de către de Broglie, în 1925, a faptului că 
dualitatea undă-corpuscul nu este legată numai de pro- 
prietatile radiației, ci ea apare si în explicarea com- 
portării particulelor materiale. În scurtă vreme această 
idee a fost confirmată convingător prin experienţe asupra 
fenomenelor de interferenţă cu electroni. Einstein, care 
deja luase în considerare profunda analogie dintre pro- 
prietatile radiaţiei termice și cele ale gazelor, în așa-numita 
stare degenerată, a salutat de la apariţie ideea lui de 
Broglie. Noua linie a fost dezvoltată cu mult succes 
de Schrödinger (1926). În particular, acesta a arătat cum 
ar putea fi reprezentate stările staţionare ale sistemelor 
atomice prin soluţiile proprii ale unei ecuaţii de undă. 
La stabilirea acesteia, Schrodinger a fost condus de ana- 
logia formală dintre problemele mecanice si cele optice, 
analogie ce fusese indicată iniţial de către Hamilton. Şi 
totuşi, aspectele paradoxale ale teoriei cuantice nu erau 
încă în nici un fel elucidate. Ele chiar se accentuaseră, 


sN. Bohr, H. A. Kramers şi J. C. Slater, „Phil. 
Mag.“, 47, 785. 1924. 
0 A. Einstein, „Berl. Ber.“, 261, 1924; 3 si 14% 1925. 

prin contradictia aparentă dintre cerinţele principiului 
general al superpozitiei, din descrierea ondulatorie, şi ca- 
racterul de individualitate al proceselor atomice elemen- 
tare. 

În acelaşi timp, Heisenberg (1925) stabilea bazele unei 
mecanici cuantice raţionale, care s-a dezvoltat apoi rapid 
prin contribuţiile însemnate ale lui Born și Jordan, ca și 
ale lui Dirac. În această teorie se introduce un forma- 
lism, în care variabilele cinematice si dinamice din meca- 
nica clasică sînt înlocuite prin simboluri, care se supun 
unei algebre necomutative. În ciuda renunţării la repre- 
zentările orbitale, se folosesc încă, neschimbate, ecuaţiile 
canonice ale lui Hamilton din mecanică, iar constanta lui 
Planck intră numai în legile de comutare, 


ap —pq=—1-., (2) 
2r 

valabile pentru orice pereche de variabile conjugate q 
şi p. Printr-o reprezentare a simbolurilor prin matrici, 
cu elementele legate de tranziţiile dintre stări staţionare, 
a devenit pentru prima oară posibilă o formulare canti- 
tativă a principiului de corespondenţă. Trebuie reamin- 
tit aici că o etapă preliminară importantă în obţinerea 
acestui rezultat a fost realizată în special prin contribu- 
tile lui Kramers. Ele au fost acelea care au dus la sta- 
bilirea unei teorii cuantice a dispersiei, la baza căreia 
stau legile generale ale lui Einstein asupra probabilităţi- 
lor de apariţie ale proceselor de absorbţie si de emisie. 
Acest formalism al mecanicii cuantice, asa cum a de- 
monstrat Schrodinger putin timp dupa aceea, dă rezultate 
identice cu cele ce se obţin prin metodele matematice, 
adesea mult mai convenabile, ale teoriei ondulatorii. În 
anii următori au fost treptat stabilite metode generale pen- 
tru o descriere statistică în esenţă a proceselor atomice. În 
cadrul ei se realiza combinarea trăsăturilor de individuali- 
tate cu cerinţele principiului superpozitiei, în mod egal ca- 
racteristice pentru teoria cuantică. Printre numeroasele 
progrese din această perioadă, trebuie în special menţionat 
că formalismul s-a dovedit capabil să încorporeze princi- 
piul de excluziune, care guvernează stările sistemelor cu 

mai mulţi electroni. Acest principiu fusese stabilit de Pauli, 
înainte de elaborarea mecanicii cuantice, printr-o analiză 
a spectrelor atomice. Înțelegerea cantitativă a unui număr 
mare de evidențe empirice nu a mai lăsat nici o îndoială 
asupra fertilităţii şi corectitudinii formalismului mecanicii 
cuantice. Caracterul său abstract a dat însă naștere la o 
impresie de inaccesibilitate. O lămurire a acestei situaţii 
ar cere, de fapt, o examinare mai amănunţită a însăşi 
problemei observării în fizica atomică. 

Această etapă de dezvoltare a fost iniţiată, așa cum se 
ştie, de Heisenberg (1927) 7. El a fost cel care a remarcat 
că informaţia ce se obţine despre starea unui sistem ato- 
mic implică întotdeauna o „imprecizie“ caracteristică. Ast- 
fel, în baza relaţiilor fundamentale (1), orice măsurare a 
poziţiei unui electron cu ajutorul unui aparat oarecare (de 
exemplu un microscop), care foloseşte o radiaţie de înaltă 
frecvenţă, va fi legată de un schimb de impuls între elec- 
tron şi aparatul de măsură. Această interacţiune este cu 
atît mai mare, cu cît se încearcă o determinare mai pre- 
cisă a poziţiei. Confruntind astfel de consideraţii cu exi- 
gentele formalismului mecanicii cuantice, Heisenberg a 
atras atenţia asupra faptului că legea de comuntare (2) 
impune o limitare reciprocă în determinarea celor două 
variabile conjugate, q si p, care este exprimată de relația 


Ag-Ap=h, (3) 


unde Aq si A p sînt impreciziile, definite convenabil, în 
determinarea acestor variabile. Se remarcă astfel cone- 
xiunea intimă dintre descrierea statistică a mecanicii cuan- 
tice si posibilităţile reale de măsurare. Relaţia, numită de 
imprecizie este, precum a arătat Heisenberg, foarte însem- 
nată pentru elucidarea paradoxurilor implicate de încercă- 
rile unei analize a efectelor cuantice în cadrul reprezen- 
tării fizicii obișnuite. 

Noul progres din fizica atomică a fost discutat, sub di- 
feritele lui aspecte, la Congresul Internaţional de Fizică 
pentru comemorarea lui Volta, ţinut la Como, în septem- 
brie 1927. Într-un referat pe care l-am prezentat cu aceas- 


7 W. Heisenberg, „Z. Physik“, 43, 172, 1927. 

tă ocazie, am argumentat un punct de vedere, denumit 
al complementaritatii, capabil să cuprindă caracteristică 
de individualitate a fenomenelor cuantice. În același timp, 
el este în măsură să clarifice, în acest domeniu de expe- 
rienta, aspectele particulare ale problemei observaţiei. În 
acest scop, este hotaritor să se recunoască că oricât de mult 
ar depăşi unele fenomene domeniul explicatiilor clasice 
ale fizicii, exprimarea tuturor rezultatelor trebuie făcută în 
termeni clasici. Argumentul este pur si simplu acela că, 
prin cuvîntul „experiment“, ne referim la o situaţie în 
care putem să spunem alte lucruri decît acelea de la care 
am plecat și pe care le-am învăţat. De aceea, descrierea 
dispozitivului experimental și redarea rezultatelor obser- 
vatiei trebuie făcute într-un limbaj clar, prin folosirea 
convenabilă a terminologiei fizicii clasice. 

Această problemă crucială avea să devină tema princi- 
pală a discuţiilor, care vor fi relatate în cele ce urmează. 
Ea implică imposibilitatea oricărei separări nete între com- 
portarea obiectelor atomice si interacțiunea lor cu insiru- 
„mentele de măsurare, folosite pentru stabilirea condiţiilor 
în care apar fenomenele. De fapt, individualitatea efecte- 
lor cuantice tipice își găseşte expresia proprie în faptul că 
orice încercare de a subdivide fenomenele impune o modi- 
ficare a dispozitivului experimental. Se creează astfel noi 
posibilităţi de interacţiune între obiecte si instrumentele de 
măsurare, interacțiuni care sînt în principiu necontrolabile. 
Ca urmare, evidenţele obţinute în diferite condiţii experi- 
mentale nu pot fi înţelese în cadrul unei singure reprezen- 
tări. Ele trebuie considerate complementare, în sensul că 
numai totalitatea fenomenelor îngăduie epuizarea informa- 
tiei posibile despre obiecte. 

În aceste condiţii un element esenţial în crearea ambi- 
guitatilor este dat de atribuirea convenţională de calităţi 
fizice obiectelor atomice, ca atunci cînd considerăm, de 
exemplu, contradictia legată de proprietăţile de corpuscul 
şi de undă ale electronilor și fotonilor. În acest caz avem 
de-a face cu reprezentări contradictorii, fiecare referin- 
du-se la cîte un aspect esenţial al evidenţei empirice. Efec- 


8 Atti del Congresso Internationale dei Fisici, Como, 1927 (reti- 
părit în „Nature“, 121, 78 si 580, 1928). 

tul Compton este, de asemenea, un exemplu care ilustrează 
modul în care, prin examinarea condiţiilor experimentale 
în care apar fenomenele complementare, se înlătură para- 
doxuri aparente. O descriere consecventă a acestui efect a 
întîmpinat la început serioase dificultăţi. În adevăr, orice 
dispozitiv convenabil pentru studiul schimburilor de ener- 
gie şi impuls între electron şi foton trebuie să includă o 
imprecizie în descrierea spatio-temporala a interacțiunii. 
Această imprecizie este suficientă pentru a nu permite si 
definirea numărului de unde și a frecvenţei, care intră în 
relaţia (1). Invers, orice încercare de a localiza mai exact 
ciocnirea dintre electron și foton, datorită interacțiunii 
inevitabile cu rigla fixă si cu ceasornicele, care definesc 
împreună sistemul de referință spatio-temporal, va exclude 
orice informaţie mai precisă în ceea ce privește bilanţul 
impuls-energie. 

Așa cum s-a subliniat în referat, un mijloc potrivit pen- 
tru o descriere complementară îl oferă tocmai formalismul 
mecanicii cuantice. El reprezintă o schemă pur simbolică, 
care, pe baza principiului de corespondenţă, permite pre- 
vederea rezultatelor ce se pot obţine, în condiţii precizate, 
cu ajutorul noţiunilor clasice. Trebuie reamintit că şi în 
cazul relaţiei de imprecizie (3) avem de a face cu o impli- 
care a formalismului, care interzice o exprimare clară, 
prin cuvinte convenabile unei descrieri în cadrul fizicii 
clasice. În acest sens, o frază ca „noi nu putem să cunoaș- 
tem în acelaşi timp impulsul şi poziţia unui obiect la 
scara atomică“, stirneste dintr-o dată întrebări asupra re- 
latiei fizice dintre cele două caracteristici ale obiectelor. 
Un răspuns poate fi dat numai prin referire la condiţiile 
în care se pot folosi, fără ambiguitate, pe de o parte, no- 
țiunile de spaţiu și timp, iar pe le alta parte, legile dina- 
mice de conservare. Combinarea acestor noţiuni într-o sin- 
gură reprezentare, printr-un lant cauzal de evenimente 
este prin esență de domeniul mecanicii clasice. Sesizarea 
unor regularitati care depășesc posibilităţile de înţelegere 
ale unei astfel de reprezentări este asigurată însă de faptul 
că studiul fenomenelor complementare impune dispozitive 
experimentale diferite, care se exclud reciproc. 


În fizica atomică apare necesitatea unei noi examinări 
a bazelor unei folosiri clare a ideilor din fizica obișnuită. 

Într-o anumită măsură se reamintește, astfel, nevoia care 
l-a împins pe Einstein la originala sa revizuire a notiuni- 
lor de spaţiu și timp. Dezvoltarea acesteia, de importanţă 
primordială în cadrul problemei observaţiei, a asigurat o 
deosebită unitate reprezentării noastre despre lume. Fără 
a sublinia toate aspectele noi ale tratării cuantice, remar- 
cam că, în cadrul teoriei relativităţii, descrierea cauzala 
este concordantă în orice sistem de referinţă. În mecanica 
cuantică, interacţiunea necontrolabilă dintre obiecte şi in- 
strumentele de măsurare ne obligă la o renunțare şi în 
această privinţă. Aceasta însă nu duce la nici o limitare a 
telului descrierii cuantice. Scopul întregii argumentări pre- 
zentate la Conferinţa de la Como a fost tocmai acela de 
a arătat că punctul de vedere al complementaritatii poate 
fi privit ca o generalizare raţională a însăși ideii de cau- 
zalitate. 


La discuţia generală avută la Como ne-a lipsit tuturor 
prezenţa lui Einstein. Putin după aceea, în octombrie 1927, 
eu am avut însă fericita ocazie de a-l întîlni la Bruxelles, 
la a V-a Conferinţă de Fizică a Institutului Solvay, care 
avea ca temă „electronii si fotonii“. Încă de la început, 
Einstein a fost figura cea mai proeminentă a şedinţelor 
Solvay. O parte dintre noi am mers la conferință cu 
marea dorinţă de a afla reacţiile sale faţă de ultimul sta- 
diu de dezvoltare al problemelor. Aşa cum consideram 
noi, progresul realizat asigura o serioasă clarificare a pro- 
blemelor pe care el le abordase cu multă ingeniozitate 
chiar de la apariţie. În timpul discuţiilor, subiectul a fost 
revăzut în totalitate prin numeroase contribuţii şi au fost 
din nou prezentate argumentele pe care le-am menţionat 
în paginile precedente. Einstein și-a exprimat totuși o neli- 
nişte profundă în privinţa gradului în care a fost abando- 
nată tratarea cauzală în spaţiu și timp în mecanica cuan- 
tică. 

Într-una din şedinţe ?, pentru a-şi ilustra atitudinea sa, 
Einstein a recurs la un exemplu simplu pe care îl redăm 


* Institut International de Physique Solvay, 
Rapport et discussions du 5-e Conseil, Paris, 1928, p. 253 si urm. 


în fig. 1. O particulă (electron sau foton), trece printr-un 
orificiu sau printr-o fantă îngustă, dispusă la oarecare dis- 
tanta de o placă fotografică. Datorită corelării difracției 
undei cu mișcarea particulei (mișcarea este indicată în 
figură prin linii subțiri) este imposibil, în astfel de condiţii, 

să se prevadă cu exactitate punctul în care va sosi electro- 
nul pe placa fotografică. Se poate calcula numai proba- 
bilitatea ca, după o experienţă, electronul să se găsească 
într-o regiune dată a plăcii. Dificultatea care apare într-o 
astfel de reprezentare și pe care Einstein o simţea atît de 
puternic, constă în aceea că dacă, în experienţă, electro- 
nul este înregistrat într-un punct A al plăcii, atunci dis- 
pare posibilitatea observării unui efect analog într-un alt 
punct (B), desi legile propagării ondulatorii obișnuite nu 
permit o corelare între două astfel de evenimente. 

Poziţia lui Einstein a dat naştere la discuţii aprinse 
într-un mic grup. În cadrul lui, Ehrenfest, care, de-a 
lungul anilor ne-a fost prieten intim amîndurora, a luat 
parte în modul cel mai activ şi mai util. Fără îndoială, 
şi noi toţi recunosteam acest lucru, în exemplul dat mai 


(B} 


Fig. 1 

sus, situaţia nu prezintă nici o analogie cu aplicarea sta- 
tisticii în tratarea sistemelor complexe din mecanică. Mai 
de grabă ea reaminteşte fondul concluziilor iniţiale ale lui 
Einstein însuși, în legătură cu unidirectionalitatea efecte- 
lor fiecărei radiaţii, care se opune net unei reprezentări 
ondulatorii simple (conform p. 42). Discuţiile erau axate 
pe problema dacă reprezentarea mecanicii cuantice epui- 
zează, posibilităţile de redare a fenomenelor observabile 
sau dacă, așa cum susținea Finstein, analiza ar putea fi 
dusă mai departe. În special trebuia lămurit dacă ar pu- 
tea fi obţinută o descriere mai completă a fenomenelor 
prin considerarea mai: amănunţită a bilanţului energiei și 
impulsului în procesele individuale. 

Pentru a explica sensul argumentelor lui Einstein ar fi 
ilustrativ să. considerăm cîteva caracteristici simple ale 
bilanţului impuls-energie legat de localizarea unei parti- 
cule în spaţiu și în timp. În acest scop, vom examina ca- 
zul simplu al unei particule, care pătrunde prin orificiul 
unei diafragme, prevăzută, sau nu, cu un dispozitiv pentru 
închiderea și deschiderea orificiului (asa cum se prezintă 
în fig. 2 a şi respectiv, 2 b). Liniile paralele și echidistante 
din partea stîngă a figurilor reprezintă trenul de unde 
plane, corespunzătoare stării de mişcare a unei particule, 
care, înainte de a ajunge la diafragmă, are un impuls P, 
legat de numărul de unde c prin a doua ecuaţie (1). În 
conformitate cu difractia undelor care trec prin orificiu, 
starea de mișcare a particulei este reprezentată în partea 
dreaptă a diafragmei printr-un tren de unde sferice cu o 
deschidere unghiulară finită 0 și, în cazul din fig. 2b, cu 
o extindere radială finită. Deschiderea, acestei stări im- 
plică, deci, o anumită imprecizie Ap a acelei componente 
a impulsului particulei care este paralelă cu diafragma. În 
cazul unei diafragme cu dispozitiv de închidere apare o 
imprecizie suplimentară AE, în ceea ce priveşte energia 
cinetică. 

Imprecizia Ag în măsurarea poziţiei particulei în pla- 
nul diafragmei este condiţionată de raza a a orificiului 
ei. Deoarece 0=1/ca folosind (1), obţinem tocmai Ap~O0P~ 
=hAgq, în concordanţă cu relaţia de incertitudine (3). Desi- 
gur, acest rezultat ar putea fiobtinut si direct, observind că, 
datorită expansiunii limitate a cîmpului undei în locul 

fantei, componenta numărului de undă, care este paralelă 
cu planul diafragmei va fi afectată de o imprecizie 
Aczl/az1/Ag. În mod analog, în cazul trenului de unde 
limitat din fig. 2 b, împrăștierea în frecvenţe a componen- 
telor armonice este evident Av~1/Aé, unde At este inter- 


a) b) 
Fig. 2 


valul de timp în care dispozitivul. de intrare lasă deschis 
orificiul și reprezintă, deci, imprecizia în timp a. trecerii 
particulei prin diafragmă. Deci din (1) obţinem 


AE-At=h, (4) 


in concordanta, iarasi, cu relatia (3) pentru cele doua va- 
riabile conjugate E şi t. 

Din punctul de vedere al legilor de conservare, originea 
unor astfel de imprecizii, care intră în descrierea stării 
particulei după ce a trecut prin orificiu, se poate lega de 
posibilităţile ei de schimb de impuls sau energie cu dia- 
fragma sau cu dispozitivul de închidere. În ceea ce pri- 
veste sistemul considerat în fig. 2 a și 2 b, viteza diafrag- 
mei poate fi neglijată și trebuie luat în considerare numai 
schimbul de impuls Ap, dintre particulă si diafragmă. 
Dispozitivul de închidere, care lasă orificiul deschis un 
timp At, se mişcă însă cu o viteză considerabilă vzza/At 
şi, din această cauză, un transfer de impuls Aq implică 
și un schimb de energie cu particula. 

Aq-Ap dh, 
A "A 


adică de același ordin de mărime cu imprecizia A E dată 
de (4). Este deci posibilă o compensare între impuls și 
energie. 

Problema pe care o ridică Einstein era : în ce măsură se 
poate realiza un control al transferului de impuls și ener- 
gie, implicat de o localizare a particulei în..spaţiu și timp, 
pentru a se defini starea particulei după ce aceasta a tre- 
cut prin orificiu ? Trebuie avut în vedere că poziţia și 
mișcarea diafragmei și obturatorului au fost presupuse me- 
reu ca riguros raportate la sistemul de referință spațiu- 
timp. În descrierea stării acestor corpuri, o astfel de ipo- 
teză implică o imprecizie esenţială în privinţa impulsuri- 
lor si energiilor lor. Aceasta însă nu trebuie să influenţeze 
prea mult vitezele, dacă diafragma și obturatorul sînt 
grele. Putem însă dori să cunoaștem cu o precizie sufi- 
cientă impulsul şi energia acestor componente ale instru- 
mentului de măsurare, pentru a controla schimbul de im- 
puls si energie cu particula studiată. În orice caz, în con- 
formitate cu relaţiile generale de imprecizie, vom pierde 
posibilitatea unei localizări precise în spaţiu şi timp. 
Avem deci de examinat în ce măsură această situaţie va 
dăuna intenţiei noastre de a folosi dispozitivul în totali- 
tate. Vom vedea că această problemă crucială pune clar 
în evidență caracterul complementar al fenomenelor. 

Să revenim un moment la cazul aranjamentului simplu 
redat in fig. 1, a cărui destinaţie nu a fost încă precizată. 
În cadrul formalismului mecanicii cuantice, datorită ipo- 
tezei că diafragma și placa fotografică au poziţii bine de- 
finite în spaţiu, este imposibil să se facă prevederi mai 
amănunțite în ceea ce privește punctul în care particula 
va fi înregistrată pe placă. Dacă admitem însă o impreci- 
zie suficient de mare în cunoașterea poziţiei diafragmei, 
atunci va fi posibil, în principiu, controlul transferului de 
impuls către diafragmă. Deci se vor putea face prevederi 
mai amănunțite în ceea ce priveşte direcţia traiectoriei 
electronului între orificiu şi punctul de înregistrare. În 
reprezentarea mecanicii cuantice avem de-a face aici cu 
un sistem de două corpuri, format din diafragmă și par- 

ticulă. Efectul Compton este de fapt tocmai o aplicare 
explicită a legilor de conservare la un astfel de sistem, 
deoarece, de exemplu, prin observarea reculului electronu- 
lui cu ajutorul unei camere cu ceaţă, putem prevedea în 
ce direcţie va fi eventual observat fotonul împrăștiat. 


a a 


Fig. 3 

In cursul discutiilor, insemnatatea unor consideratii de 
acest tip a fost lamurita in mod deosebit de interesant prin 
examinarea unui aranjament în care între diafragma cu 
fantă și placa fotografică se introduce o altă diafragmă, 
cu două fante paralele, așa cum este reprezentat în fig. 3. 
Dacă un fascicul paralel de electroni (sau fotoni) cade, 
dinspre stînga, pe prima diafragmă, în condiţii obişnuite 
vom observa pe placă o imagine de difracție. Imaginea e 
indicată în dreapta figurii, prin umbre pe placa fotogra- 
fică, prezentată frontal. În cazul unor fascicule intense, 
această imagine este construită prin acumularea unui nu- 
măr mare de procese individuale, fiecare dînd naștere cite 
unui singur spot pe placă. Din distribuţia acestor spoturi 
rezultă o lege simplă, care se poate obţine din analiza 
ondulatorie. Aceeaşi distribuţie poate fi regăsită prin tra- 
tarea statistică a mai multor experienţe, care au fost rea- 
lizate cu fascicule atît de slabe încît, la o singură expu- 
nere, doar un singur electron (sau foton) poate sosi pe 
placa fotografică, în spotul indicat în figură printr-o 
mică stea. Asa cum se arată prin săgeți întrerupte, impul- 
sul transferat primei diafragme ar putea să difere, după 

cum se presupune că electronul trece prin fanta superioară 
sau prin fanta inferioară a celei de a doua diafragme. 
Einstein sugera că un control al transferului de impuls ar 
permite o analiză mai profundă a fenomenului şi, în parti- 
cular, 'ar face posibil să se afirme prin care din cele două 
fante a trecut electronul înainte de a ajunge pe placă. 

O analiză amănunţită a arătat însă că un control al 
transferului de impuls ar implica o imprecizie în cunoas- 
terea poziţiei diafragmei, ceea ce ar exclude apariţia fe- 
nomenelor de interferenţă discutate. De fapt, dacă w este un 
unghi mic pe care-l fac traiectoriile ipotetice ale unei 
particule, care trece prin fanta superioară sau inferioară, 
diferența transferului de impuls între aceste două cazuri, 
în conformitate cu (1), va fi egală cu how. . Orice control 
‘al impulsului diafragmei, cu o precizie suficientă pentru 
a 'se măsura această diferenţă, în conformitate cu princi- 
piul impreciziei, va impune o imprecizie minimă, compa- 
rabilă cu 1/om, în poziţia diafragmei. Dacă, așa ca în 
figură, diafragma cu două fante este pusă la jumătatea 
distanţei dintre prima diafragmă și placa fotografică, se 
poate vedea că numărul de franje pe unitatea de lungime 
va fi oo şi, deoarece orice imprecizie 1/ow a poziţiei -pri- 
mei diafragme va produce o imprecizie egală în poziţia 
franjelor, urmează că nu pot apărea efecte de interferenţă. 
Se poate ușor arăta că rezultatul rămîne adevărat dacă 
punem a doua diafragmă în oricare altă poziţie, între 
prima diafragmă și placa fotografică. Rezultatul ar fi de 
asemenea obţinut dacă, în locul primei diafragme, s-ar 
folosi pentru controlul sugerat al transferului de impuls, 
oricare altul din cele trei elemente. 


Aceste rezultate au o consecinţă logică foarte însemnată. 
El ne arată că sîntem obligaţi a alege, fie numai să tra- 
săm traiectoria unei particule, fie numai să observăm efec- 
tele de interferenţă, ceea ce ne îngăduie să scăpăm de 
obligaţia paradoxală de a trage concluzia că, în compor- 
tarea sa, un electron sau un foton va depinde de prezența 
unei fante într-o diafragmă prin care se poate demonstra 
că nu trece. Avem în acest caz un exemplu al modului în 
care apar fenomenele complementare în aranjamente 
experimentale care se exclud reciproc (cf. p. 57). În ana- 
liza efectelor cuantice sîntem în fata imposibilității de a 

trasa o separare netă între comportarea independentă a 
obiectelor atomice și interacțiunea lor cu instrumentele de 
măsurare folosite pentru stabilirea condiţiilor în care apar 
fenomenele. 


Discuţiile noastre asupra poziţiei care trebuie luată în 
fața acestei noi situaţii privind analiza şi sinteza experien- 
tei, au atins, în chip firesc, multe aspecte ale gîndirii filo- 
zofice. În ciuda tuturor divergenţelor noastre, în modul de 
abordare și în păreri, discuţiile au fost animate de un ton 
vesel general. De partea sa, Einstein m-a întrebat ironic 
dacă cred că autoritatea supremă recurge la jocul cu za- 
ruri (,,...0b derr liebe Gott wiirfelt“). Eu am replicat atră- 
gînd atenţia asupra marelui avertisment deja subliniat de 
gînditorii antici, de a nu se atribui Providentei calităţi în 
vorbirea obișnuită. Îmi amintesc de asemenea cum, în 
punctul culminant al unei discuţii, Ehrenfest, în modul său 
afectuos de a-și necăji prietenii, a făcut glumet aluzie la 
aparenta analogie a poziţiei actuale a lui Einstein cu cea 
a oponenților săi din teoria relativității ; Ehrenfest a adău- 
gat însă imediat ca nu va fi în stare să-şi găsească liniș- 
tea mintală pina nu se va ajunge la înţelegere cu Ein- 
stein. 


Interesul lui Einstein şi critica lui ne-au dat tuturor un 
imbold foarte serios ca să reexaminăm diferitele aspecte 
ale descrierii fenomenelor atomice. Pentru mine ele au 
constituit un stimulent bine venit pentru a cerceta mai 
amănunţit rolul jucat de instrumentele de măsurare. În 
timpul Conferinţei am încercat să schitez într-o manieră 
pseudorealistă diferite aparate. Cîteva din acestea, cu care 
scoteam în evidență caracterul de excludere reciprocă a 
condițiilor experimentale, sînt date în figurile care ur- 
mează. Astfel, studiul unui fenomen de interferenţă de 
tipul arătat în fig. 3 sugerează el însuși folosirea unui 
aranjament experimental asemănător cu cel indicat în 
fig. 4. Părţile fixe ale acestui dispozitiv, folosite ca dia- 
fragme sau ca port-placă fotografică sînt bine fixate pe 
un suport comun. Într-un astfel de aranjament, în care 
cunoașterea pozițiilor relative ale diafragmelor și plăcii 

fotografice este asigurată printr-o legătură rigidă, este 
evident imposibil un control al schimbului de impulsuri 


dintre particulă si parti ale aparatului considerate separat. 
Singurul mod în care, cu un astfel de aranjament, putem 
să ne asigurăm că particula a trecut dintr-o fantă în a 

doua este să acoperim a doua diafragmă cu un capac, așa 
cum indică figura. Dacă fanta este însă acoperită, nu mai 
poate fi vorba de fenomene de interferență. Pe placă vom 


Fig. 6 


observa o distribuţie continuă, ca în cazul unei singure 
diafragme, schițat în fig. 1. 

Este normal ca în studiul fenomenelor pe baza cărora 
realizam un bilanţ amănunţit al impulsurilor, unele parti 


To. 


în fig. 5. El asigură suspendarea unei diafragme, prin 
arcuri slabe, pe un cadru solid, înșurubat pe suportul pe 
care trebuie fixate și celelalte părţi imobile. Scala de pe 
diafragmă, împreună cu indicatorul de pe cadru, sînt ne- 
cesare în studiile de mișcare a diafragmei. În particular, 
este vorba de acelea în care ar putea fi necesară estima- 
rea impulsurilor transferate diafragmei, pentru a se for- 

mula concluzii privind devierea suferită de particulă la 
trecerea prin fantă. Totuși, orice citire pe scală, oricum ar 
fi realizată, va implica o schimbare necontrolabilă. a im- 
pulsului diafragmei. Va exista deci întotdeauna, în con- 
formitate cu principiul de incertitudine, o legătură reci- 
procă între cunoașterea poziţiei fantei și precizia estimării 
impulsului. 

Într-o redare semirealistă analogă, în fig. 6 se prezintă 
o parte dintr-un dispozitiv destinat studiului fenomenelor 
care, spre deosebire de cele tocmai discutate, impun o 
explicitare în coordonate temporale. Dispozitivul constă 
dintr-un obturator legat rigid cu un ceas robust, fixat pe 
un același suport cu o diafragmă. Pe suport se pot fixa și 
alte elemente de acelaşi tip, controlate de acelaşi meca- 
nism de ceasornic sau de alte ceasuri, etalonate în raport 
cu primul. În particular, rostul figurii este de a sublinia 
că un ceas este un mecanism a cărui funcţionare poate fi 
complet descrisă prin mecanica obișnuită. Funcționarea sa 
nu este influențată nici prin citirea poziţiei indicatoarelor, 
nici prin interacţiunea componentelor sale cu o particulă 
atomică. Pentru a se asigura deschiderea orificiului la un 
moment dat, se poate folosi, de exemplu, un instrument de 
acest tip, care să măsoare precis timpul necesar unui elec- 
tron sau foton să ajungă de la diafragmă în vreun alt loc. 
Evident, nu va exista posibilitatea estimării transferului de 
energie pe obturator, pentru a se trage concluzii asupra 
energiei cu care particula a trecut prin diafragmă. Dacă 
ne interesează astfel de concluzii, sîntem desigur obligaţi 
să utilizăm un aranjament în care dispozitivele de obtu- 
rare nu mai pot fi folosite ca ceasuri de precizie. În acest 
caz cunoaşterea momentului în care orificiul diafragmei 
este deschis implică o imprecizie, legată de precizia măsu- 
rării energiei prin relaţia generală (4). 

Considerarea unor dispozitive fictive de acest fel, ca 
şi a modului lor de folosire mai mult sau mai puţin rea- 
list, s-a dovedit foarte instructiva. Ele ne-au îndreptat 
atenţia către caracteristici esenţiale ale fenomenelor. În 
această privinţă punctul nodal îl constituie distincţia ce 
trebuie făcută între obiectele cercetate şi instrumentele de 
măsurare cu care se definesc, în termeni clasici, condiţiile 
pentru apariţia fenomenelor. Ca o ilustrare a considera- 

tiilor precedente, putem remarca, în trecere, că nu are 
importanţă dificultatea sau chiar imposibilitatea practică 
de a se realiza experienţe care să implice un control foarte 
precis al transferului de impuls şi energie de la particule 
atomice la corpuri grele, ca diafragmele şi dispozitivele de 
obturare. Hotărîtor este numai faptul că, spre deosebire de 
instrumentele de măsură obișnuite, în aceste cazuri dispo- 
zitivele, împreună cu particulele, constituie în totalitate 
sistemul căruia trebuie să-i fie aplicat formalismul meca- 
nicii cuantice. De altfel, pentru precizarea condiţiilor în- 
tr-o anumită aplicaţie a formalismului este esenţial ca 
întregul aranjament experimental să fie luat în conside- 
rare. Introducerea unei piese suplimentare în aparat, de 
exemplu o oglindă pusă în drumul particulei, va implica 
de fapt noi efecte de interferență esenţiale, influentind 
prevederile asupra rezultatelor ce vor fi eventual înregis- 
trate. 

Finstein a atras de mult atenţia și a revenit adesea asu- 
pra unui exemplu care ilustrează pregnant măsura în care 
ni se impune să renunţăm la vizualizarea fenomenelor 
atomice, datorită imposibilității de a le subdiviza. Punem 
o oglindă semireflectantă în calea unui foton, lăsînd doar 
două posibilităţi pentru direcţia sa de propagare. Fotonul 
sau poate fi înregistrat numai pe una din direcţii pe una 
din cele două plăci fotografice puse la mare distanţă pe 
direcţiile sus-mentionate, sau, prin înlocuirea plăcilor foto- 
grafice cu oglinzi, se pot observa efectele date de interfe- 
renta celor două trenuri de unde reflectate. De aceea, în 
orice încercare de a reprezenta într-o imagine comporta- 
rea fotonului, ne întîlnim cu dificultatea de a fi obligaţi 
să spunem că, pe de o parte, fotonul alege una din cele 
două căi și că, pe de altă parte, el se comportă ca și cum 
le-ar fi străbătut pe amindoud. 


Tocmai argumente de acest tip reamintesc imposibili- 
tatea de a subdiviza fenomenele cuantice și scot în evi- 
denta ambiguitatea atribuirii de caracteristici fizice obiş- 
nuite obiectelor atomice. În particular, trebuie să se inte- 
leagă că — în afară de evaluarea dispunerii în spaţiu și 
în timp a instrumentelor, care formează aranjamentul 
experimental — orice folosire fără ambiguitate a noțiuni- 
lor de spaţiu și timp în descrierea fenomenelor atomice 

este limitată la înregistrarea observaţiilor, cum ar fi for- 
marea de urme pe o placă fotografică sau efecte amplifi- 
catoare analoge, practic ireversibile, ca formarea unei pi- 
cături de apă în jurul unui ion, într-o cameră cu ceaţă. 
Desigur, existenţa cuantei de acţiune determină în ultimă 
analiză proprietăţile materialelor din care sînt construite 
instrumentele de măsurare. De ea depind dispozitivele de 
funcţionare și înregistrare. Acest lucru nu este însă im- 
portant pentru problemele discutate aici și legate de carac- 
terul corespunzător si complet al descrierii mecanicii cuan- 
tice. 


La Congresul Solvay, în aceeași ședință in care Einstein 
și-a formulat obiecțiile sale generale, au fost discutate util 
și sub diferite unghiuri de vedere și problemele mentio- 
nate 10. Cu această ocazie s-a născut de asemenea și o dis- 
cutie interesantă asupra modului în care trebuie vorbit 
despre fenomenele pentru care se pot face numai preve- 
deri cu caracter statistic. Prin terminologia propusă de 
Dirac, ca şi în cazul producerii proceselor individuale, tre- 
buie să considerăm că avem de a face cu o alegere făcută 
de „natură“. Heisenberg sugera însă că ar trebui să spu- 
nem că avem de-a face cu o selecţie impusă de „observa- 
tor“ prin construcţia dispozitivelor și prin citirea înregis- 
trărilor acestora. Orice terminologie de acest tip pare to- 
tuși echivocă, deoarece, pe de o parte, este greu de admis 
să învestim natura cu o voinţă în sens obișnuit, iar pe de 
altă parte, este cu siguranță imposibil pentru observator 
să influențeze evenimente care pot să apară în condiții pe 
care el le-a stabilit. După părerea mea nu există altă 
alternativă decît aceea de a admite că în acest domeniu 
experimental avem de-a face cu fenomene individuale si 
că posibilităţile de a manevra instrumentele de măsurare 
ne permit numai să facem o selecţie între diferitele feno- 
mene complementare pe care dorim să le studiem. 

Problemele epistemologice abordate aici, au fost tratate 
mai explicit în articolul meu din numărul din ,,Natur- 
wissenschaften“ închinat celei de a 70-a aniversări a lui 
Planck (1929). În acel articol era făcută si o comparaţie 
între învăţătura trasă din descoperirea cuantei universale 


10 Ibidem, p. 248 şi urm. 

de acţiune si progresul care a decurs din descoperirea vite- 
zei finite a luminii, care, prin munca de pionierat a lui 
Einstein, a clarificat atît de mult principiile de bază ale 
filozofiei naturii. Accentul pus, în teoria relativităţii, pe 
dependenţa tuturor fenomenelor de sistemul de referință 
a deschis drumuri cu totul noi, trasînd legi fizice generale, 
adevărate în domenii diferite. Așa cum se argumenta 
atunci, în mecanica cuantică înțelegerea logică a regula- 
ritatilor certe, care guvernează fenomenele atomice, im- 
pune să se recunoască că nu poate fi făcută o separare 
netă între comportarea individuală a obiectelor și inter- 
acţiunea lor cu instrumentele de măsurare, care definesc 
sistemul de referinţă. 


Teoria cuantică creează astfel o situaţie nouă în fizică. 
Atragem însă atenţia asupra analogiei ei foarte strînse cu 
situația analizei şi sintezei experiențelor din multe alte 
domenii de cunoaștere și de interes uman. După cum se 
știe, multe greutăţi în biologie provin din diferitele mo- 
duri de trasare a liniilor de demarcaţie dintre obiect și 
subiect, în amaliza variatelor aspecte ale experienţelor 
psihice. În realitate, cuvinte ca „gînduri“ și „sentimente“, 
la fel de indispensabile în descrierea varietatii și scopu- 
lui vieţii conștiente, sînt folosite într-un mod complemen- 
tar analog cu coordonatele spaţiu-timp și cu legile de 
conservare dinamică din fizica atomică. O formulare exactă 
a acestor analogii implica, evident, încurcături de 
terminologie. Poziţia autorului este poate mai bine redată 
într-un pasaj din articolul citat. În el se afirmă că relati- 
ile reciproc-exclusive vor exista mereu, independent de 
modul de exprimare și de încercările de definire strictă. 
Însă țelul principal al consideraţiilor acestea, inspirate în 
mare măsură de dorința de a modifica poziția lui Ein- 
stein, a fost indicarea posibilităţii de reliefare a proble- 
melor epistemologice, generale, pe baza informaţiilor ob- 
ținute în studiul unor experiențe fizice noi, principial 
simple. 


La următoarea întîlnire cu Einstein, la conferința Sol- 
vay din 1930, discuţiile au luat o întorsătură aproape 

dramatică. Se formulase punctul de vedere că ar fi exclus 
un control al schimbului de impuls și de energie între o- 
biecte și instrumente de măsurare, dacă aceste instru- 
mente servesc la definirea sistemului de referință spatio- 
temporal al fenomenelor. Ca obiectie, Einstein i-a opus 


ma 


| 
| 


Fig. 7 


argumentul că un astfel de control ar fi de fapt posi- 
bil, dacă ar fi luate în considerare cerințele teoriei rela- 
tivitatii. In particular, legătura generală dintre energie şi 
masă exprimată în faimoasa formulă a lui Einstein 


E = me Fi (5) 


ar permite, printr- o simplă cîntărire, să se măsoare energia 
totală a oricărui sistem. În acest fel se poate controla, în 
principiu, energia ce-i este transferată sistemului cînd el 
interacționează cu un obiect atomic. 

Ca montaj convenabil pentru un asemenea scop Ein- 
stein propunea un dispozitiv, redat în fig. 7, constînd 
dintr-o cutie cu un orificiu într-unul din pereţii laterali. 
Orificiul poate fi închis sau deschis cu ajutorul unui ob- 
turator mișcat de mecanismul unui ceasornic aflat în in- 
teriorul cutiei. Cutia conţine la început o anumită canti- 
tate de radiaţie.  Ceasornicul este reglat astfel încît sa 
deschidă obturatorul la intervale alese de timp, foarte 

mici, în asa fel încît să fie posibil, cu orice precizie dorim, 
ca prin orificiu să treacă cîte un singur foton. De altfel, 
ar fi aparent posibil, de asemenea, ca, prin cintarirea în- 
tregii cutii înainte și după ce are loc acest eveniment, să 
se măsoare energia fotonului cu orice precizie dorită; 
posibilitatea aceasta este însă în contradicţie evidentă cu 
imprecizia reciprocă a mărimilor timp şi energie din me- 
canica cuantică. 

Argumentul a ridicat serioase obiecţii și a dus la o exa- 
minare profundă a întregii probleme. La sfîrșitul acestor 
discuţii, la care Finstein a contribuit efectiv, a devenit 
clar că argumentul nu poate fi sprijinit. De fapt, pentru 
examinarea problemei a fost necesară o analiză mai aten- 
tă a consecințelor identificării masei inertiale cu masa 
gravitaţională, implicată de folosirea relaţiei (5). În par- 
ticular, era esenţial să se ia în consideraţie legătura din- 
tre viteza unui ceas și poziţia sa într-un cîmp gravitatio- 
nal — binecunoscută din deplasarea spre roșu a linii- 
lor din spectrul solar — care decurge din principiul lui 
Einstein al echivalentei dintre efectele gravitaționale și 
fenomenele observate în sisteme de referinţă accelerate. 

Discuţiile noastre s-au concentrat asupra posibilităţii fo- 
losirii unui aparat, care ar îngloba dispozitivul lui Ein- 
stein. El este prezentat în fig. 8 în aceeași manieră semi- 
realistă ca și cele din figurile precedente. Cutia este pre- 
zentată în secţiune pentru a se vedea interiorul ei. Ea 
este suspendată de un dinamometru și este prevăzută cu 
un indicator pentru a i se citi poziţia pe o scală fixată 
de suportul dinamometrului.  Cîntărirea cutiei poate fi 
deci realizată cu orice precizie Am dorim, după ce s-a 
adus dinamometrul în poziţia zero, cu ajutorul unor gre- 
utati convenabile. Esenţial este însă că orice determinare 
a acestei poziţii cu o precizie Ag va implica o precizie 
minimă Ap în controlul impulsului cutiei, care e legată de 
Ag prin relația (3). Această imprecizie trebuie să fie, 
evident, mai mică decît impulsul total, care, în tot in- 
tervalu) T de cintarire, poate fi produs de acţiunea cîmpu- 
lui gravitational asupra unui corp de masă ‘Am, sau 


h 
APE wa (6) 

unde g este constanta gravitaţională. Prin urmare, cu cît 
este mai mare precizia în citirea lui q cu indicatorul, cu 
atît este mai lung intervalul 7 de cîntărire, dacă trebuie 


EE 
/ 


oe ss et 
D 


N 
SSS SESS Sp AAS 
STM 


KASS 


Ns 


LLL Li ay fo LLL 


obținută o precizie Am dată în cintarirea cutiei şi conți- 
nutului ei. 

Acum, conform teoriei relativității generalizate, cînd un 
ceas este deplasat în direcţia forţei gravitaționale cu ^q, 
își va schimba mersul. De aceea, citirea lui după un in- 
terval de timp? va diferi cu o cantitate AT data de 
relația 


AT 


T 


Comparînd (6) cu (7) vedem că, dupa cîntărire, va exista 
o imprecizie 


(1) 


h 


AT > 
c2Am 


în cunosterea indicatiilor date de ceas. Împreună cu for- 
mula (5), această relaţie duce din nou la 


AT-AE>h, 


în concordanță cu principiul impreciziei. Prin urmare, 
orice folosire a aparatului ca mijloc de măsurare precisă 
a energiei fotonului, ne va împiedica să controlăm mo- 
mentul ieșirii lui din cutie. 

Discutia aceasta a ilustrat forţa și consistenţa argumen- 
telor relativiste. De asemenea, ea a scos în evidenţă încă 
o dată necesitatea de a se discerne, în studiul fenomenelor 
atomice între instrumentul de măsură propriu-zis, care 
servește ca sistem de referinţă, şi acele părţi ale lui care 
trebuie considerate obiecte supuse studiului şi în privința 
cărora nu pot fi neglijate efectele cuantice. Einstein nu 
s-a opus acestei confirmări deosebit de sugestive a calităţii 
şi capacităţii largi de descriere a mecanicii cuantice. To- 
tusi, ulterior, într-o conversaţie avută cu mine, el şi-a ex- 
primat neliniştea în ceea ce priveşte absența unor prin- 
cipii de bază, strîns legate între ele, în cadrul cărora toa- 
te problemele să poată fi puse în acord pentru explicarea 
naturii. Din punctul meu de vedere, am replicat că, a- 
tunci cînd trebuie să ordonăm un domeniu experimental 
cu totul nou, putem să ne păstrăm încrederea profundă 
în orice principiu, formulat suficient de larg cu condiţia 

ca el să nu implice neconcordante logice. În această pri- 
vinta, formalismul matematic al mecanicii cuantice înde- 
plineste in mod sigur toate cerinţele. 


Congresul Solvay din 1930 a fost ultimul prilej în care, 
în discuţiile comune cu Einstein, am mai putut beneficia 
de prezența stimulatoare şi împăciuitoare a lui Ehren- 
fest. În 1933, puţin înaintea morţii sale, profund deplîn- 
să, el mi-a relatat că Einstein era departe de a fi multu- 
mit. Cu obișnuita lui ascutime, Einstein putea discerne 
noi aspecte ale problemei, care sprijinea atitudinea sa cri- 
tică. Astfel, la o examinare ulterioară a posibilităţilor de 
folosire a unui dispozitiv de cîntărire, Einstein a găsit 
variante ale procedeului iniţial. Chiar dacă ele nu-i per- 
miteau utilizarea dispozitivului în scopul dorit iniţial, ele 
păreau să sporească paradoxurile în calea posibilităţilor 
unei rezolvări logice. Astfel, Einstein a remarcat că în 
urma cîntăririi preliminare a cutiei cu ceas si după elibe- 
rarea fotonului rămînem încă în situaţia de a alege, fie 
să repetăm cîntărirea, fie să deschidem cutia pentru a 
compara citirea ceasului cu o scară de timp etalon. Prin 
urmare, în această etapă sîntem încă liberi să alegem 
dacă dorim să tragem o concluzie asupra energiei fotonu- 
lui, sau asupra momentului în care el părăsește cutia. 
Deci, fără a interfera în vreun fel cu fotonul, din momen- 
tul eliberării sale pînă la interacţiunea sa ulterioară cu 
vreun instrument de măsurare corespunzător, sîntem ca- 
pabili să facem prevederi exacte referitoare fie la mo- 
mentul ieșirii sale, fie la cantitatea de energie eliberată 
prin absorbţia sa. Totuşi, deoarece, în conformitate cu for- 
malismul mecanicii cuantice, specificarea stării unei par- 
ticule izolate nu poate implica atît o corelare buna cu 
scara timpului, cît și o stabilire exactă a energiei, forma- 
lismul nu pare să asigure mijloace pentru o descriere 
adecvată. 

Spiritul cercetător al lui Einstein a scos la iveală încă 
odată un aspect specific situației din mecanica cuantică. 
El ilustrează foarte pregnant cît de mult sînt depășite aici 
obișnuitele explicaţii ale fenomenelor naturii. Eu, însă, 
nu am putut fi de acord cu scopul observaţiilor sale, ce 
mi-au fost comunicate de Ehrenfest. După părerea mea, 
nu există decît două căi pentru a judeca ca neadecvatun 

formalism matematic, care este concordant din punct de 
vedere logic : fie că se poate demonstra abaterea conse- 
cintelor sale de la datele experimentale, fie că se poate 
dovedi că prevederile sale nu epuizează posibilităţile de 
observare. Dar argumentatia lui Einstein nu putea fi în- 
drumată către vreunul din aceste criterii. De fapt, trebuie 
să înţelegem că în problema discutată nu avem de-a face 
cu un singur aranjament experimental, cel indicat, ci este 
vorba de două montaje diferite, reciproc exclusive. În- 
tr-unul din montaje, balanţa împreună cu o parte din apa- 
rat este tolosită, asemenea unui spectrometru, pentru stu- 
diul energiei transferate de un foton ; în celălalt montaj, 
un obturator comandat de un ceas etalonat, împreună cu 
un alt dispozitiv analog, reglat precis în timp fata de ceas, 
sînt folosite pentru studiul timpului de propagare al unui 
foton pe o distanță dată. În ambele cazuri, asa cum a pre- 
supus si Einstein, efectele observate pot fi în completa 
concordanță cu prevederile teoriei. 


Problema implică din nou necesitatea de a considera 
montajul experimental în totalitate, indicație care este o- 
bligatorie pentru orice aplicare corectă a formalismului 
mecanicii cuantice. În treacăt, putem adăuga că parado- 
xuri de tipul considerat de Einstein se întîlnesc și în mon- 
taje foarte simple, ca cel schițat în fig. 5. De fapt, după 
© măsurare preliminară a impulsului diafragmei, după 
trecerea unui electron sau a unui foton prin fontă, ni se 
oferă, în principiu, posibilitatea unei alegeri. Putem fie 
să repetăm măsurarea impulsului, fie să controlăm poziţia 
diafragmei. Deci, putem face alternativ, prevederi legate 
de tipurile de observaţii urmărite. În privinţa obţinerii de 
efecte observabile cu un anumit aranjament experimental, 
trebuie de asemenea adăugat că, probabil nu se poate 
face o distincţie între situația în care planurile noastre de 
montaj sau de manevră a instrumentelor componente sînt 
dinainte stabilite, și situația în care preferăm să terminăm 
planurile noastre într-o etapa mai tirzie, în care particula 
este deja în drum de la un instrument la altul. 

În descrierea mecanic-cuantică, libertatea noastră de a 
construi si a manevra aranjamentul experimental își ga- 
sește o expresie proprie în posibilitatea de a alege para- 
metrii definiti în mod clasic, care sînt introdusi în res- 

pectiva explicaţie a formalismului. În adevăr, în această 
privinţă, mecanica cuantică prezintă o corespondenţă cu 
situaţia obișnuită din fizica alasică. Corespondenta aceasta 
apare deosebit de accentuat atunci cînd se consideră indi- 
vidualitatea proprie fenomenelor cuantice. Punctul de ve- 
dere formulat de Einstein a constituit din nou un imbold 
foarte bine venit pentru a se cerceta și clarifica aspectele 
esenţiale ale situaţiei. 


Congresul Solvay din 1933 a fost consacrat structurii și 
proprietăților nucleelor atomice. În acest domeniu tocmai 
se făcuseră mari progrese în acea perioadă, atît datorită 
descoperirilor experimentale, cît și datorită unor noi apli- 
catii rodnice ale mecanicii cuantice. În legătură cu aceasta 
trebuie reamintit că tocmai fuseseră obținute, în studiul 
transformărilor nucleare, evidențe, care  verificau mult 
mai direct legea fundamentală a lui Einstein privind echi- 
valența mase: cu energie. Einstein se dovedise un îndru- 
mător deosebit în studiile de fizică nucleară. Trebuie de 
asemenea menţionat faptul că recunoașterea intuitivă de 
către Einstein a corelaţiei intime dintre legea trasformări- 
lor radioactive și regulile probabilistice care controlează 
efectele individuale ale radiaţiei (cf. p. 50) a fost confir- 
mată de explicarea prin mecanica cuantică a dezintegră- 
rilor nucleare spontane. De fapt, avem în acest caz un 
exemplu tipic de descriere statistică. Relaţiile complemen- 
tare dintre conservarea energiei și impulsului şi coordo- 
natele spatiu-timpului sînt puse în evidenţă în modul cel 
mai pregnant în paradoxul binecunoscut al pătrunderii 
particulei prin bariere de potenţial. 

Einstein însuşi nu a asistat la acest congres, care a avut 
loc într-o perioadă întunecată de evoluţii politice tragice. 
Perioada aceasta avea să influențeze în mod deosebit și 
soarta lui și avea să sporească foarte mult aportul său 
la cauza umanității. Cu cîteva luni înainte am făcut o 
vizită la Princeton. Einstein era acolo oaspete al nou-în- 
fiintatului Institut for Advanced Study, de care avea să 
devină în scurt timp legat permanent. Am avut atunci 
posibilitatea de a vorbi din nou cu el despre aspectele 

epistemologice ale fizicii atomice. Deosebirea dintre mo- 
durile noastre de abordare şi de exprimare ridica însă 
piedici în calea unei înţelegeri reciproce. Așa cum reiese 
din cele relatate, pînă atunci la discuţii luau parte un 
număr relativ mic de persoane. Curînd însă atitudinea lui 
Finstein, de critică a punctelor de vedere ale teoriei cu- 
antice, la care aderaseră numeroşi fizicieni, a fost făcută 
cunoscută public printr-o lucrare cu titlul „Poate fi con- 
siderată completă descrierea realităţii fizice dată de me- 
canica cuantică ?“, publicată în 1935 de Einstein, Podol- 
sky si Rosen", 


Argumentatia acelui articol era bazată pe un criteriu 
pe care autorii îl exprimau în următoarea frază: „Dacă, 
fără a perturba în vreun fel un sistem putem prevedea 
cu certitudine (adică cu o probabilitate egală cu unitatea) 
valoarea unei mărimi fizice, atunci există un element de 
realitate fizică, care corespunde acestei mărimi fizice“. 
Articolul face o expunere elegantă a consecințelor forma- 
lismului mecanicii cuantice în cazul reprezentării stării 
unui sistem format din două părţi, care au interactionat 
un interval limitat de timp. În continuare se arată că di- 
ferite mărimi, a căror determinare nu poate fi realizată 
în cadrul reprezentării uneia din părţile sistemului, pot fi 
totuşi prezise din măsuri făcute în cadrul celeilalte 
parti a sistemului. În conformitate cu criteriul lor, autorii 
trag deci concluzia că mecanica cuantică nu poate „da o 
descriere completă a realităţii fizice“. Ei își exprimă con- 
vingerea că este posibilă dezvoltarea unei teorii mai co- 
respunzătoare a fenomenelor. 

Datorită luciditatii si caracterului aparent incontestabil 
al argumentării, articolul lui Einstein, Podolsky și Rosen 
a provocat agitaţie printre fizicieni și a jucat un rol în- 
semnat și în discuţiile de filozofie în general. Cu sigu- 
ranta că lucrarea apărută avea un caracter foarte subtil. 
Ea scotea bine în evidenţă cît de departe sîntem, în me- 
canica cuantică, de posibilitatea unei reprezentări prin 
imagini. Se poate însă vedea că avem de-a face si în 
acest caz cu probleme de exact acelaşi tip cu cele ridicate 


n A. Einstein ,B. Podolsky şi N. Rosen, „Phys. 
Rev.“, 47, 777, 1935. 

de Einstein în discuţiile precedente. Într-un articol care 
a apărut cîteva luni mai tîrziu!?, am încercat să arăt că, 
din punctul de vedere al complementaritatii, inconsisten- 
tele aparente erau complet inlaturate. Tendinta argumen- 
tării era în esenţă similară cu cea expusă în paginile pre- 
cedente, dar, în scopul reamintirii felului în care se discuta 
în acea vreme, cred că voi putea fi scuzat că citez anu- 
mite pasaje din articolul meu. 

Astfel, după o referire la concluziile obţinute de Ein- 
stein, Podolsky și Rosen pe baza criteriului formulat scriam : 

„Însă o astfel de argumentare ar părea foarte convena- 
bilă pentru a indica neconsistenta răsunetului descrierii 
mecanicii cuantice, bazat pe un formalism matematic co- 
erent, care include automat orice procedeu de măsurare 
de felul celui indicat. Contradictia aparentă dezvăluie de 
fapt doar o nepotrivire esenţială a punctului de vedere 
obișnuit al filozofiei naturii privind redarea rațională a 
fenomenelor fizice, de tipul celor cu care se ocupă meca- 
nica cuantică. Într-adevăr, interacțiunea finită dintre o- 
biect şi aparatele de măsură este condiționată de însăşi 
existența cuantei de acțiune. Ea verifică faptul că, dato- 
rita imposibilității de control a interacțiunii obiectului cu 
instrumentul de măsură cînd acesta își îndeplinește func- 
tia, se impune cu necesitate renunțarea definitivă la ide- 
alul clasic de cauzalitate. Se impune, de asemenea, revi- 
zuirea radicală a atitudinii noastre fata de problema rea- 
litatii fizice. De fapt, asa cum vom vedea, un criteriu al 
realităţii, de tipul celui propus de autorii citați, conține 
— cu toată grija cu care pare făcută formularea — o 
ambiguitate esenţială, dacă este aplicat problemelor reale 
de care ne ocupăm acum.” 

În cele ce urmau se discuta și problema specială trata- 
tă de Einstein, Podolsky si Rosen. Se arăta astfel că ur- 
mările formalismului la reprezentarea unui sistem compus 
din două obiecte atomice în interacţiune, corespund argu- 
mentelor simple menţionate mai sus. Este vorba de rela- 
tările anterioare, legate de discuţia asupra aranjamentelor 
experimentale convenabile pentru studiul fenomenelor 
complementare. De fapt, orice pereche p și q de variabile 


12 N. Bohr, „Phys. Rev.“, 48, 696, 1935. 

spatio-temporale conjugate ascultă de regula multiplicării 
necomutative exprimata prin relatia (2). Ele pot fi deci 
determinate nu numai cu impreciziile date de (3). Totusi, 
diferenţa gı — ga dintre două coordonate spatiale, care 
se referă la componente ale sistemului, va comuta cu su- 
ma Pı + Pz a componentelor de impuls corespunzătoare, 
aşa cum decurge direct din comutativitatea lui ga cu pe 
şi a lui g, Cu p, De aceea atît gq; — Qa cit şi Pı + Pa pot 
fi stabilite precis pentru o stare a sistemului complex. 
Prin urmare putem prevedea fie valorile lui q fie ale lui 
Py, dacă se determină Q, sau, respectiv, P prin măsurări 
directe. Dacă, drept parti ale sistemului considerăm o 
particulă si o diafragmă de tipul celei schitate în fig.5, 
vedem că posibilităţile de a specifica starea particulei prin 
măsurări pe diafragmă corespund tocmai situaţiei descri- 
se la p. 67. Ea a fost discutată ulterior, la p. 77, unde s-a 
mentionat ca, dupa ce particula a trecut prin diafragma, 
avem in principiu posibilitatea de a alege intre a masura 
pozitia diafragmei sau impulsul ei. In fiecare caz, vom 
putea face prevederi in ceea ce priveste observarile ulte- 
rioare ale particulei. Asa cum s-a subliniat în repetate 
rînduri, este esenţial în acest caz faptul că astfel de mă- 
surări cer aranjamente experimentale  reciproc-exclusive. 


Argumentarea acestui articol era rezumată în pasajul 
următor : 

„Din punctul nostru de vedere remarcăm că redactarea 
criteriului realităţii fizice menţionat mai sus, propus de 
Einstein, Podolsky și Rosen, conţine o ambiguitate în ceea 
ce privește semnificaţia expresiei «fără a perturba într-un 
mod oarecare un sistem». Într-adevăr, într-un caz de 
tipul celui tocmai considerat nu poate fi vorba de o per- 
turbare mecanică a sistemului cercetat, în timpul ultimei 
etape critice a procesului de măsurare. Totuşi, chiar si in 
această etapa este esenţială problema înfluenţării condițiilor 
înseși care definesc tipurile posibile de previziuni legate 
de comportarea viitoare a sistemului. Aceste condiţii con- 
stituie un element propriu din descrierea oricărui feno- 
men căruia i se poate atribui în mod convenabil termenul 
de «realitate fizică». Vedem deci că argumentarea auto- 
rilor menţionaţi nu poate justifica concluzia lor că de- 
scrierea mecanic-cuantică este principial incompletă. Dim- 

potrivă, această descriere, așa cum rezultă discuţia de mai 
sus, poate fi caracterizată ca o folosire raţională a tuturor 
posibilităţilor pentru o interpretare fără ambiguitate a 
măsurilor. Ea este compatiblă cu interacţiunea finită și ne- 
controlabilă dintre obiecte și istrumentele de măsură din 
domeniul teoriei cuantice. De fapt, numai caracterul de 
excludere reciprocă propriu oricărui procedeu experimental, 
care permite definirea univocă de mărimi fizice comple- 
mentare, este acela care face loc unor legi fizice noi, a 
căror coexistenta poate părea la prima vedere de neîmpăcat 
cu principiile de bază ale științei. Tocmai această situaţie, cu 
totul nouă în cea ce priveşte descrierea fenomenelor fi- 
zice, este cea pe care trebuie să o caracterizeze noţiunea 
de complementaritate”. 

Recitind aceste pasaje, sint pe deplin constient de ine- 
ficacitatea exprimării. Ea trebuie sa fi facut foarte gre- 
oaie înţelegerea scopului argumentatiei. Argumentarea 
dorea să scoată în evidență ambiguitatea esenţială, impli- 
cată de orice referiri la atributele fizice ale obiectelor, în 
cazul fenomenelor în care nu pot fi făcute distincţii nete 
între comportarea obiectelor însăși si interacţiunea lor cu 
instrumentele de măsură. În cele de faţă se face o rela- 
tare a discuţiilor avute în anii precedenţi cu Einstein, dis- 
cutii care au contribuit în deosebită măsură la familiari- 
zarea noastră cu situația din fizica cuantică. Eu sper că 
pe baza ei se va putea totuși contura mai limpede nevoia 
revizuirii totale a principiilor de bază în explicarea fizicii 
și a reinstaurării ordinei logice în acest domeniu de expe- 
rienta. 

Părerile personale ale lui Einstein din acea perioadă 
sînt prezentate într-un articol Fizică și realitate, publi- 
cat în 1936 în „Journal of the Franklin Institute“. El 
începe cu o expunere foarte clară a dezvoltării treptate 
a principiilor fundamentale din teoriile fizicii clasice și 
a legăturii lor cu problema realităţii fizice. Einstein sus- 
tine aici că descrierea mecanic-cuantică trebuie conside- 
rată pur şi simplu ca un mijloc de a relata ceva despre 
comportarea medie a unui mare număr de sisteme ato- 
mice. Atitudinea sa de neîncredere în sensul că s-ar putea 


13 A. Einstein, „J. Franklin Inst.“, 221, 349, 1936. 

oferi astfel o descriere completă a fenomenelor individu- 
ale, este exprimată prin următoarele cuvinte: „Să cred 
aceasta este, fără contradicții, logic posibil; ea este însă 
atît de opusă spiritului meu științific încît nu pot să nu 
caut mai întîi o concepţie mai completă“. 

Chiar dacă o atitudine de acest fel ar părea serios cum- 
pănită, ea implică fără îndoială o eliminare a întregii 
argumentări expuse în cele precedente, care şi-a propus 
să arate că în mecanica cuantică nu avem de-a face cu o 
renunțare arbitrară la analiza mai detaliată a fenomene- 
lor atomice, ci cu recunoașterea că o analiză de acest tip 
este în principiu exclusă. Individualitatea ciudată a efec- 
telor cuantice în ceea ce privește înţelegerea unor eviden- 
te bine definite ne pune în faţa unei situaţii noi, nemai- 
întîlnite în fizica clasică. Ea este de neîmpăcat cu ideile 
obișnuite, potrivite pentru orientarea noastră într-o expe- 
rienta obișnuită. În această privință, teoria cuantică a 
cerut o nouă revizuire a principiilor de bază, pentru o 
folosire fără ambiguitate a noţiunilor elementare. Ea con- 
stituie o etapă de dezvoltare care, de la apariţia teoriei 
relativităţii, a fost atît de .caracteristică științei moderne. 


În anii următori, aspectele filozofice ale situaţiei din 
fizica atomică au trezit interesul unor cercuri tot mai 
largi. Ele au fost în mod deosebit discutate la Copenhaga, 
la al doilea Congres internaţional pentru unitate în știin- 
tă (iulie, 1936). Am încercat, într-o comunicare făcută cu 
acea ocazie!t, să subliniez analogia ce există între aspec- 
tele epistemologice generate de limitele impuse de descrie- 
rea cauzala în fizica atomică și situaţiile intilnite în alte 
domenii ale cunoașterii. O ţintă însemnată a unor astfel 
de paralele a fost să se atragă atenţia asupra nevoilor 
din multe domenii de interes general uman, în care există 
probleme analoge celor apărute în teoria cuantică. Se 
urmărea deci să se dea o bază mai familiară modului de 
exprimare aparent extravagant pe care l-au creat fizicie- 
nii pentru a face fata greutăților lor acute. 


1 N.B oh r, „Philosophy of science“, 4, 289, 1937. 


83 


Caracteristicile complementare apar evidente în psiho- 
logie și au fost deja menționate (cf. p. 71). Exemple de 
relaţii de acest fel pot fi indicate si în biologie, în special 
la compararea punctelor de vedere  mecanicist si vitalist. 
În ceea ce privește tocmai această ultimă problemă, în ra- 
port cu observaţia, ea a format obiectul unui referat pre- 
zentat 'de mine, la Congresul internaţional de terapie cu 
radiaţii luminoase, ţinut la Copenhaga în 193215. Printre 
altele, arătam că însuși paralelismul psiho-fizic, prin dez- 
voltarea fizicii atomice, a 'dobîndit un sens mai larg decât 
cel luat în considerare de Leibnitz şi Spinoza. Aceasta ne 
obligă la o schimbare de atitudine în problema explicării, 
mai conformă cu înțelepciunea  străbună, care spune că 
atunci cînd căutăm armonia vieții, nu trebuie să uităm 
niciodată că, in drama existenței, noi înșine sîntem atît 
actori, cît şi spectatori. 

Explicații de acest fel pot trezi la multi impresia unui 
misticism profund, străin spiritului ştiinţific ; din această 
cauză la Congresul sus-mentionat, din 1936, am căutatsă 
combat o astfel de înţelegere greşită și să explic că sin- 
gura problemă ce rămînea era aceea a efortului necesar 
clarificării, în fiecare domeniu de cunoaștere, a condiţiilor 
în care se realizează analiza și sinteza fenomenelor. Mă 
tem şi azi că am avut puţin succes în a convinge pe as- 
cultătorii mei în această privință. Pentru ei, dezacordul 
dintre fizicieni înșiși era un motiv firesc de scepticism in 
ceea ce priveşte explicarea fenomenelor naturii. 

Într-o nouă discuţie cu Einstein, la Princeton, în 1937, 
am avut o controversă amuzantă cu privire la poziția pe 
care Spinoza ar fi luat-o dacă ar fi trăit să vadă progre- 
sul din zilele noastre. Eu am reamintit din nou cu fermi- 
tate, însemnătatea unei atentii deosebite în privința tutu- 
ror problemelor de terminologie și dialectică. 


Aceste aspecte ale situaţiei au fost discutate în mod 
special la un Congres de la Varşovia, din 1938, pregătit 
de Institutul International de Cooperare Intelectuală al 
Ligii Naţiunilor!$. În anii precedenţi fizica cuantică cunos- 


15 Il-e Congres International de la Lumière, Copenhague, 1932 


(retipărită în prezentul volum, p. 15). 
16 New Theories in Physics, Paris, 1938, p. 11. 

cuse un progres deosebit datorită unui număr de descope- 
riri fundamentale privind constituţia si proprietăţile nu- 
cleului atomic. De asemenea se realizează însemnate pro- 
grese ale formalismului matematic, ţinîndu-se seama de 
cerinţele teoriei relativităţii. În ultima privinţă, ingenioa- 
sa teorie cuantică a electronului, dată de Dirac, oferea cea 
mai reliefată ilustrare a capacităţii şi fertilităţii modului 
de reprezentare prin metoda mecanicii cuantice. De fapt, 
în fenomenele de creare si de anihilare de perechi de ioni 
sîntem strîns legaţi de aspectele  neclasice ale statisticii 
cuantice, exprimate în principiul de ecluziune. Acestea au 
impus o renunțare inca și mai accentuată la o explicaţie 
folosind termenii unei reprezentări în imagini. 

Totuși, discuţia asupra problemelor epistemologice din 
fizica atomică atrăgea atenția mai mult ca niciodată. În 
discutarea punctelor de vedere formulate de Einstein 
asupra incompletitudinii modului de descriere al meca- 
nicii cuantice, m-am ocupat mai direct de probleme de 
terminologie. În legătură cu aceasta, am luptat, în spe- 
cial, contra unor fraze, care se găsesc adesea în literatura 
de fizică, de tipul „perturbarea fenomenelor prin obser- 
vare“ sau „crearea de atribute fizice la obiectele atomice 
prin măsurători“. Astfel de fraze, ce pot servi pentru a 
reaminti paradoxurile aparente din teoria cuantică, sînt 
în același timp capabile să producă confuzii, deoarece cu- 
vinte de tipul „fenomene“ și „observaţii“, ca și „atribu- 
te“ și „măsurători“, sînt folosite într-un sens compatibil 
numai cu limbajul obişnuit și cu definiţia practică. 

Eu am susţinut, ca o cale de exprimare mult mai cores- 
punzătoare, aplicarea cuvîntului fenomen exclusiv pentru 
referiri la observaţiile obţinute în condiţii specificate, în 
care se include o relatare asupra întregului aranjament ex- 
perimental. Într-o astfel de terminologie, problema de ob- 
servare este eliberată de orice complicatie specială, deoa- 
rece, în experienţele reale, toate observaţiile sînt exprimate 
în relatări clare, care se referă de exemplu la înregistra- 
rea punctului în care un electron ajunge pe o placă foto- 
grafică. Mai mult, un limbaj de acest tip este convenabil 
tocmai pentru a sublinia că interpretarea fizică convena- 
bilă a formalismului simbolic al mecanicii cuantice are 
semnificaţie numai la unele preziceri cu caracter determi- 

nist sau statistic. Aceste preziceri sînt legate de fenome- 
nele individuale, care apar în condiţii definite prin no- 
tiuni din fizica clasică. 

În ciuda diferenţelor dintre problemele fizice, care au 
dat naştere teoriei relativităţii şi, respectiv, teoriei cuan- 
tice, o comparaţie a aspectelor pur logice ale argumen- 
tărilor relativiste şi ale celor complementare scoate însă în 
evidenţă analogii clare în ceea ce privește renunţarea la 
semnificaţia absolută a atributelor fizice obișnuite ale 
obiectelor. De asemenea, neluarea în considerare a consti- 
tutiei atomice a instrumentelor de măsură însăși în redarea 
experienţei reale este la fel de caracteristică pentru apli- 
catiile relativităţii şi teoriei cuantice. Valoarea redusă a 
cuantei de acţiune, în comparaţie cu acţiunile implicate în 
experienţele obișnuite, care includ aranjarea și manevrarea 
aparatelor fizice, este tot asa de esenţială în fizica ato- 
mica ca şi numărul enorm de atomi componenți ai lumii 
pentru teoria relativităţii generalizate. Această. ultimă te- 
orie, așa cum adesea s-a remarcat, cere ca dimensiunile 
aparatelor pentru măsurarea unghiurilor să poată fi făcute 
mici în comparaţie cu raza de curbură a spaţiului. 

La congresul de la Varşovia am discutat şi utilizarea 
în teoria cuantică şi în relativitate a unui simbolism care 
nu este reprezentabil direct: 

„Chiar şi formalismele, care în ambele teorii, în con- 
formitate cu scopul lor, asigură un mijloc corespunzător 
pentru înţelegerea tuturor experienţelor imaginabile, pre- 
zintă analogii profunde. De fapt, simplitatea uimitoare a 
generalizarii teoriilor fizicii clasice, care se obţine prin 
folosirea geometriei multidimensionale şi, respectiv, a al- 
gebrei necomutative, se bazează în ambele cazuri în esență 
prin introducerea simbolului conventional /—1. În adevăr, 
la o examinare mai atentă, caracterul tot atît de tipic în 
teoria relativităţii, cît este si în mecanica cuantică. In 
această privinţă este o problemă de pură tradiţie că prima 
este considerată mai mult ca o completare a fizicii clasice. 
Ea constituie un prim pas fundamental în revizuirea pro- 
fundă a concepţiilor noastre în ceea ce privește compara- 
rea observaţiilor, revizuire pe care ne-a impus-o dezvolta- 
rea modernă a fizicii. 

Este desigur adevărat că în fizica atomică sîntem con- 
fruntati cu un număr de probleme fundamentale nerezol- 
vate. Mă refer în special la relația intimă dintre unitatea 
elementară de sarcină electrică și cuanta universală de ac- 
tiune ; însă aceste probleme nu sînt legate de aspectele 
epistemologice discutate aici, mai mult decît sînt corelate 
corectitudinea argumentării relativiste de soluţionarea pro- 
blemelor cosmologice nerezolvate pina acum. Atit în rela- 
tivitate, cât şi în teoria cuantică avem de-a face cu aspecte 
noi ale analizei si sintezei ştiinţifice. În această privinţă 
este interesant de notat că, chiar în marea epoca a filo- 
zofiei critice din secolul precedent, se vorbea numai de 
măsura în care ar putea fi formulate argumente apriorice 
în privinţa corectitudinii coordonatelor spatio-temporale si 
conexiunii cauzale a experienţei. Nu putea fi însă vorba 
de generalizările raţionale sau de limitările proprii din 
astfel de domenii de gîndire omenească. 


Deși în anii mai apropiaţi am avut câteva ocazii de a mă 
întîlni cu Einstein, continuarea discuţiilor, de la care eu am 
primit întotdeauna impulsuri noi, nu a dus la o unitate de 
vederi în problemele epistemologice din fizica atomică. Pă- 
rerile noastre opuse sînt poate consemnate mai clar într-un 
material recent din Dialectica, în care se face o discuţie 
generală a acestor probleme. Înţelegînd, totuși, că multe 
piedici în înţelegerea reciprocă într-o problemă în care 
modul de abordare şi fondul pot să influenţeze atitudinea 
oricui, am întîmpinat cu bucurie această ocazie pentru o 
expunere mai pe larg a progresului prin care, după pă- 
rerea mea, s-a depășit o veritabilă criză în fizică. Lecţia 
pe care am primit-o în acea etapă s-ar părea că ne-a dus 
cu un pas decisiv înainte, în lupta neîncetată pentru ar- 
monie între conţinut și formă. Ea ne-a arătat încă odată 
că nici un conţinut nu poate fi înțeles fără o schemă for- 
mală și că orice formă, oricît de utilă s-a dovedit pînă 
acum, poate fi găsită prea îngustă pentru a cuprinde noi 
experienţe. 


Cu siguranţă că, într-o situaţie de felul acesta, era foarte 
greu să ajungi la o. înţelegere reciprocă nu numai între 
ilozofi şi fizicieni, ci chiar între fizicienii diferitelor şcoli. 
filozof fizicieni, ci chia 


17 N. Bohr, „Dialectica“, 1, 312, 1948. 

Dificultăţile își aveau nu rareori rădăcinile în preferinţe 
pentru folosirea unui anume limbaj, care sugera prin el 
însuși linia diferită după care s-a făcut abordarea proble- 
mei. La Institutul din Copenhaga, în anii aceia veneau 
pentru discuţii un număr de tineri fizicieni din diferite 
tari. În discuţii, atunci cînd ne găseam în încurcătură, 
pentru a ne odihni, întocmeam teorii glumete. Printre aces- 
tea figura vechea poveste a celor două tipuri de adevăr. 
De un tip aparțin afirmaţiile care sînt atît de simple şi 
clare încît asertiunile opuse, in mod evident, nu pot fi apa- 
rate. Adevarurile de celălalt tip, aşa-numitele „adevăruri 
profunde“, sînt constituite din afirmaţii, la care afirma- 
tiile contrare cuprind de asemenea adevăruri profunde. 
Progresul într-un domeniu nou se produce obişnuit trecînd 
prin etape în care haosul este înlocuit treptat prin ordine ; 
dar nu este mai puţin adevărat că în etapele intermediare, 
în care adevărurile profunde abundă, lucrul este realmente 
excitant si ne stimulează imaginaţia pentru găsirea unui 
sprijin mai solid. În astfel de straduinte pentru căutarea 
unui echilibru convenabil între seriozitate si glumă, în- 
săși personalitatea lui Einstein a constituit un deosebit 
exemplu. Ea îmi apare de exemplu atunci cînd îmi exprim 
convingerea că printr-o cooperare fructuoasă, unică, a unei 
întregi generaţii de fizicieni ne apropiem de o etapă finală 
în care ordinea logică ne permite într-o mare măsură să 
eliminăm adevărurile profunde. Sper că afirmaţia va fi 
interpretată în sensul lui Einstein si va servi în apărarea 
mea pentru unele afirmaţii din paginile precedente. 


Discuţiile cu Einstein, care au format tema acestui ar- 
ticol s-au întins pe mai multi ani. Acești ani au fost mar- 
torii unui mare progres în domeniul fizicii atomice. Fie că 
întîlnirile noastre au fost în realitate lungi, fie că au fost 
scurte, ele mi-au lăsat în minte totdeauna o impresie pro- 
fundă și durabilă. De aceea, cînd am scris acest articol pot 
spune că am discutat tot timpul cu Einstein, chiar și în 
cazul tratării unor subiecte aparent foarte îndepărtate de 
problemele speciale dezbătute în întîlnirile noastre. În 
ceea ce priveşte relatarea conversatiilor, sînt desigur con- 


știent că mă bazez numai pe propria mea memorie $i este 
foarte posibil ca multe aspecte ale dezvoltării teoriei cuan- 
tice, la care Einstein a jucat un rol atât de insemnat, să-i 
fi apărut lui însuși într-o altă lumină. Cred totuși că am 
reușit să transmit impresia reală asupra importanţei ce o 
are pentru mine posibilitatea de a beneficia de inspiraţia 
care rezultă pentru fiecare din contactul cu Einstein. 


V 


Unitatea cunoașterii 
1954 


Înainte de a încerca să răspundem la întrebarea dacă 
şi în ce măsură putem vorbi despre unitatea cunoașterii, ar 
trebui să vedem ce înţeles are însuși cuvintul cunoaștere. 
Nu este intenția mea să prezint un discurs academico-filo- 
zofic, pentru care nu aş avea pregătirea necesară. Fiecare 
om de ştiinţă se ciocneste însă mereu de problema de- 
scrierii obiective a experienţei, prin aceasta intelegind ex- 
primarea fără ambiguitati. Instrumentul nostru de bază 
este desigur limbajul obișnuit, care servește necesităţilor 
vieţii de toate zilele și relaţiilor sociale. Nu ne vom ocupa 
aici de originea limbajului, însă ne vor interesa posibili- 
tatile lui pentru comunicările științifice şi în special pro- 
blema menţinerii obiectivitatii în descrierea experienţei, 
atunci cînd experienţa iese din domeniul evenimentelor 
vieţii cotidiene. 

Punctul cel mai important de înțeles este că orice cu- 
noaștere se prezintă într-un sistem de noţiuni adaptat pen- 
tru a tine seamă de experienţe anterioare și că orice ase- 
menea sistem se poate dovedi prea strîmt pentru a putea 
cuprinde o experienţă nouă. Cercetarea ştiinţifică în multe 
domenii ale cunoașterii cere din cînd în cînd abandonarea 
sau modificarea punctelor de vedere care mai înainte fu- 
seseră considerate indispensabile în explicările logice deoa- 
rece se dovediseră foarte rodnice și aparent cu posibilităţi 
de aplicare nelimitate. Desi astfel de dezvoltări au fost 
scoase la iveală din studiul diferitelor specialităţi, din ele 
se pot totuși trage invataminte generale asupra importanţei 
problemei unităţii cunoașterii. Într-adevăr, lărgirea siste- 
mului de noţiuni nu a condus numai la restabilirea ordinii 

în ramurile respective ale cunoașterii, ci a dezvăluit de ase- 
menea, în analiza şi sinteza experienţei, analogii între do- 
menii de cunoaştere aparent deosebite, sugerind posibili- 
tatea unei descrieri obiective mai cuprinzătoare. 

Prin sistem de noţiuni înţelegem pur si simplu grupul de 
noţiuni care permite reprezentarea logică și fără echivoc a 
relaţiilor dintre faptele experimentale. Posibilitatea unei 
descrieri mai cuprinzătoare apare si în dezvoltarea istorică 
a logicii formale, în care dispar graniţele riguroase dintre 
aceasta și studiile de semantică și chiar de sintaxă filolo- 
gică. Matematica a jucat un rol special, contribuind în 
mod hotaritor la dezvoltarea gîndirii logice si oferind tot- 
odată, prin abstractiile ei bine definite, un nepretuit ajutor 
în exprimarea armonioasă a relaţiilor funcţionale. Totuși 
în discuţia noastră nu vom considera matematica pură ca 
o ramură separată a cunoașterii, ci mai degrabă ca un ra- 
finament al limbajului general, pe care îl înzestrează cu 
instrumente potrivite pentru a reprezenta relaţiile pentru 
care expresiile verbale obișnuite sînt imprecise și greoaie. 
În legătură cu aceasta, poate fi subliniat faptul că numai 
prin evitarea referirii la un subiect concret (cum se face 
în vorbirea de toate zilele), utilizarea simbolurilor mate- 
matice asigură neechivocul definiţiilor cerute de o de- 
scriere obiectivă. 


Dezvoltarea aşa-numitelor științe exacte, caracterizate 
prin stabilirea relaţiilor numerice dintre rezultatele măsu- 
rătorilor, a fost mult împinsă înainte cu ajutorul metodelor 
matematicii abstracte născute dintr-o continuă generalizare 
a construcţiilor logice. Această situaţie este ilustrată în mod 
special în fizică, care la început era înţeleasă ca o cu- 
noastere a naturii din care noi înșine facem parte, însă 
care treptat a ajuns să studieze legile elementare care gu- 
vennează proprietăţile materiei lipsite de viaţă. Necesitatea 
de a fi mereu preocupaţi de problema descrierii obiective a 
influențat puternic atitudinea școlilor filozofice în decursul 
timpului. În zilele noastre exploatarea unor noi domenii 
experimentale a relevat posibilităţi nebănuite de aplicare 
a unora dintre cele mai elementare noţiuni ale noastre și 
astfel ne-a dat o lecţie epistemologică cu implicaţii în pro- 
bleme mult mai largi decît în domeniul fizicii. De aceea 

poate ar fi convenabil să începem discuţia cu o scurtă 
trecere in revistă a acestei dezvoltări. 


Am merge poate prea departe dacă am aminti în deialiu 
cum, prin eliminarea ideilor de cosmologie mitologică şi a 
argumentelor referitoare la scopul propriilor noastre ac- 
țiuni, a fost construită o schemă a mecanicii, pe baza lu- 
crării de pionierat ale lui Galilei, schemă adusă apoi la 
desăvîrșire prin remarcabilele lucrări ale lui Newton. Îna- 
inte de toate, principiile mecanice ale lui Newton îşi pro- 
pun să clarifice problema cauzei si efectului. Cu alte cu- 
vinte, plecînd de la o anumită stare a sistemului fizic, de- 
finită la un anumit moment prin anumite cantități măsu- 
rabile, să se poată prezice starea respectivului sistem la 
orice alt moment următor. Ştim cu toţii cum o descriere 
deterministă sau cauzală de acest fel, conduce la o con- 
ceptie mecanicistă asupra naturii ; un astfel de mod de a 
descrie fenomenele ajunge să constituie modul ideal de 
explicare științifică în orice domeniu al cunoașterii indife- 
rent de calea pe care a fost obţinută cunoașterea respec- 
tivă. În legătură cu aceasta este foarte important faptul 
că studiul unui domeniu larg de experienţe fizice a condus. 
la necesitatea unei analize mai atente a problemei obser- 
vării. 

În limitele foarte largi ale domeniului ei de aplicare, 
mecanica clasică oferă o descriere obiectivă, în sensul că 
se bazează pe un mod bine definit de a folosi imaginile si 
ideile referitoare la evenimentele vieţii cotidiene. Ideali- 
zările folosite de mecanica lui Newton, oricît de raţionale 
ar părea ele, ies de fapt cu mult din cadrul experienţelor 
pentru care sînt convenabile noţiunile noastre elementare. 
Astfel, o utilizare adecvată a noţiunilor de spaţiu absolut 
şi timp absolut este strîns legată de propagarea instantanee 
a luminii, care ne permite să localizăm corpurile în jurul 
nostru independent de viteza lor şi să aranjăm evenimen- 
tele în timp într-o succesiune unică. Totuși, încercarea de 
a da o descriere logică şi consistentă fenomenelor electro- 
magnetice și optice a arătat că observatorii care se depla- 
sează cu viteze mari unii fata de alţii, stabilesc coordonate 

«diferite pentru acelaşi eveniment. Acești observatori vor 
'observa nu numai poziţii și forme diferite pentru corpu- 
rile solide, dar evenimente care au loc în diferite puncte 
ale spaţiului și care apar simultane pentru unul dintre ei, 
vor fi considerate de către un altul ca avînd loc la mo- 
mente diferite. 


Studiul acesta al influenţei punctului de vedere al obser- 
vatorului asupra descrierii fenomenelor fizice nu numai că 
nu a încurcat și complicat observaţiile, dar s-a dovedit un 
ghid preţios în enuntarea legilor generale ale fizicii, co- 
mun tuturor observatorilor. Mentinind ideea determinis- 
mului, însă bazînd-o exclusiv pe dependenţa dintre măsu- 
rători fără echivoc, care în cele din urmă se referă la 
‘coincidenta dintre evenimente, Einstein a reuşit să recu- 
noasca și să generalizeze întregul edificiu al fizicii clasice, 
conferind imaginii noastre despre lume o unitate care a 
«depăşit toate așteptările. În teoria relativităţii generalizate 
descrierea se bazează pe metrica unui spatiu-timp cuadri- 
dimensional curbat, descriere care tine seama in mod au- 
tomat de efectele gravitaționale. Un rol aparte îl joacă 
viteza semnalelor luminoase care reprezintă limita supe- 
rioară pentru orice mărime compatibilă cu noţiunea fizică 
‘de viteză. Introducerea unor astfel de abstracții matematice 
nu prea familiare, însă bine definite, elimină orice ainbi- 
puitate și, mai mult, constituie o instructivă ilustrare a 
faptului că o lărgire a sistemului de noţiuni oferă mijloa- 
cele pentru eliminarea elementelor subiective și ajută la 
dezvoltarea descrierii obiective. 


Noi și neașteptate aspecte ale problemei observării au 
fost scoase la iveală de cercetările structurii atomice a ma- 
teriei. După cum se știe, ideea divizibilitatii limitate a sub- 
stantei, introdusă pentru explicarea persistentei proprieta- 
tilor ei caracteristice în ciuda varietatii fenomenelor na- 
turale, a apărut încă din antichitate. Totuși, aproape pînă 
în zilele noastre astfel de idei enau considerate “ipotetice, in 
sensul că ele păreau imposibile de confirmat direct prin 
observaţii. Lucrul acesta s-ar datora faptului că organele 
noastre de simţ, ca și instrumentele de care ne folosim, 
ar fi prea grosolane, ele însele fiind constituite dintr-un 
număr foarte mare de atomi. Totuși, datorită progresului 
deosebit realizat în chimie și fizică în secolul trecut, ideile 

atomismului s-au dovedit foarte fructuoase. În particular, 
aplicarea directă a mecanicii clasice la interacţiunile ato- 
milor si moleculelor în timpul mișcării lor neîntrerupte a 
condus la o înțelegere generală a principiilor termodina- 
micii. 

În secolul nostru, studiul noilor proprietăți descoperite 
ale materiei, de tipul radioactivităţii naturale, a confirmat 
în mod convingător bazele teoriei atomice. În particular, 
datorită dezvoltării sistemelor de amplificare, a devenit 
posibil să se studieze fenomene esențial dependente de 
atomi izolați și chiar să se obțină o cunoaștere extensivă a 
structurii sistemelor atomice. Primul pas a fost recunoaste- 
rea faptului că electronul este unul din constituientii tu- 
turor substanțelor. Un alt pas important în înțelegerea 
structurii atomului a fost făcut prin descoperirea de către 
Rutherford a nucleului atomic. Nucleul, deşi are un volum 
extrem de mic, totuşi conţine practic toată masa atomului. 
Invarianta proprietăţilor elementelor în procese fizice şi 
chimice obișnuite se explică direct prin aceea că desi în 
astfel de procese electronii de legătură sînt puternic in- 
fluentati, totuși nucleul rămîne neschimbat. 


Rutherford a fost acela care a deschis un nou domeniu 
de cercetare al atomului prin demonstrarea transmutabili- 
tatii atomilor sub acţiunea unor forte foarte puternice. 
Acest nou domeniu constituie cu adevărat alchimia mo- 
dernă si, dupa cum se ştie, el a condus la posibilitatea eli- 
berării unei imense cantităţi de energie acumulată în au- 
cleele atomice. 

Deşi multe din proprietăţile fundamentale ale materiei 
au fost explicate pe baza unei imagini simple a atomului, 
totuşi încă de la început era evident că ideile mecanicii 
clasice şi ale electromagnetismului nu erau suficiente pen- 
tru explicarea stabilităţii structurii atomice. Această sta- 
bilitate se manifestă prin anumite proprietăţi specifice ale 
elementelor. Cheia pentru lămurirea acestei probleme a 
dat-o descoperirea cuantei universale de acţiune de către 
Planck încă în primul an al secolului nostru, descoperire 
la care a ajuns printr-o analiză profundă a legilor radia- 
tiei termice. Descoperirea lui Planck a dezvăluit o com- 
portare a proceselor atomice complet diferită de concep- 
tiile mecaniciste asupra naturii. A devenit clar că teoriile 

fizicii clasice sînt idealizări valabile numai la descrierea 
acelor fenomene pentru care toate mărimile, a căror di- 
mensiune este acţiunea, să fie suficient de mari pentru a 
se putea neglija existenţa cuantelor. Această condiţie este 
pe deplin îndeplinită la fenomenele care au loc la scara 
obișnuită. La scară atomică întîlnim însă fenomene și legi 
de un tip cu totul nou, care încalcă în mod evident de- 
scrierea deterministă. 


O generalizare raţională a fizicii clasice, care să ţină 
seama de existenţa cuantelor și în care să se păstreze totuşi 
interpretarea univocă a datelor experimentale privind masa 
şi sarcina electrică a electronului și nucleului este o pro- 
blemă foarte dificilă. A trebuit să se concentreze eforturile 
unei întregi generaţii de fizicieni teoreticieni pentru ca, 
treptat, să se ajungă la o descriere consistentă și, în limite 
foarte largi, destul de completă a fenomenelor atomice. 
Această descriere folosește un formalism matematic în care 
în locul variabilelor din teoriile fizicii clasice, au fost in- 
troduse simboluri care conţin constanta lui Planck și care 
sînt supuse unor reguli de înmulţire necomutativă. Datorită 
caracterului propriu acestor abstracții matematice, forma- 
lismul nu permite nici un fel de interpretare intuitivă (cu 
care sîntem noi obișnuiți), însă tinde să stabilească relaţii 
între observaţiile obţinute în anumite condiţii bine defi- 
nite. Relaţiile acestea au în mod inerent un caracter sta- 
tistic, datorită faptului că într-un dispozitiv experimental 
pot avea loc diferite procese cuantice individuale. 

Cu ajutorul formalismului mecanicii cuantice s-a putut 
sistematiza și explica un material imens de date privind 
proprietăţile fizice și chimice ale materiei. Mai mult decît 
atît, prin adaptarea formalismului la cerințele teoriei rela- 
tivitatii, a fost posibil să se ordoneze în limite destul de 
largi datele noi care s-au acumulat și se acumulează foarte 
rapid în domeniul particulelor elementare și al nucleului 
atomic. În ciuda uimitoarei posibilități de a explica anu- 
mite fenomene, mecanica cuantică a dat naștere la anumite 
îndoieli în mintea multor fizicieni și filozofi, prin înde- 
părtarea ei radicală de explicaţiile fizice obișnuite și în 
special prin renunțarea la însăși ideea de determinism. Se 
ridică întrebarea dacă nu cumva era vorba doar de un 
expedient folosit temporar, sau fizicienii se aflau în faţa 

unei noi metode de a descrie în mod obiectiv realitatea, 
adică dacă se făcuse în adevăr un mare și irevocabil pas 
înainte. Clarificarea acestei probleme cerea într-adevăr o 
revizuire radicală a bazei pe care se sprijinea descrierea şi 
înțelegerea experienţei fizice. 

În legătură cu aceasta, trebuie să recunoaștem înainte de 
toate că și în cazul în care fenomenele ies din limitele apli- 
cabilităţii teoriilor fizicii clasice, toate caracteristicile in- 
stalatiilor experimentale, ca si descrierea rezultatelor ob- 
servatiilor, trebuie să se facă într-o forma simplă, într-un 
limbaj obișnuit, sprijinit pe o terminologie tehnică de spe- 
cialitate. Aceasta este o cerință logică si clară, deoarece 
însuși cuvîntul „experiment“ se referă la acele situaţii în 
care noi putem comunica altora ceea ce am făcut și ce am 
aflat. Totuşi, diferenţa esenţială dintre fizica clasică și cea 
cuantică constă în aceea că, pentru prima, interacţiunea 
dintre obiect si aparatul de măsură poate fi neglijată sau 
compensată într-un fel, în timp ce pentru fizica cuantică 
această interacţiune face parte integrală din fenomenul 
studiat. Integritatea esenţială a fenomenului cuantic își 
găsește o expresie logică în faptul că orice încercare bine 
definită de a diviza fenomenul cere o modificare a instala- 
ției experimentale incompatibilă cu apariţia fenomenului 
însuși. 

În particular, este imposibilă realizarea unui control al 
interacțiunii dintre obiectele atomice și instrument, control 
absolut necesar pentru definirea condiţiilor experimentale. 
Acest lucru face ca să nu fie posibilă simultan, localizarea 
în spatiul-timp şi aplicarea legilor de conservare ale dina- 
micii pe care se bazează descrierea deterministă din fizica 
clasică. Orice utilizare univocă a noţiunilor de spaţiu și 
timp presupune o anumită instalaţie experimentală în care 
are loc un transfer de impuls și energie, necontrolabil în 
principiu, în raport cu o scală fixă și cu ceasuri sincroni- 
zate așa cum se cere pentru definirea sistemului de refe- 
rinta. Invers, descrierea fenomenelor care sînt caracteri- 
zate prin legile conservării energiei și impulsului implică 
în principiu renunțarea la o localizare exactă în spaţiu şi 
timp. Aceste fapte îşi găsesc o exprimare cantitativă în re- 
laţiile de incertitudine ale lui Heisenberg. Acestea exprimă 
posibilitatea reciprocă de a alege variabilele cinematice 


96 


sau cele dinamice pentru definirea stării unui sistem fizic. 
În concordanţă cu caracterul formalismului mecanicii cuan- 
tice, astfel de relaţii nu pot fi interpretate ca atribute ale 
obiectelor, asa cum ar fi în fizica clasică. Aici avem de-a 
face cu condiţii care se exclud reciproc, pe de o parte utili- 
zarea univoca a noţiunilor de spaţiu și timp si pe de alta, 
legile de conservare ale dinamicii. 

În legătură cu aceasta, se vorbeşte uneori de faptul că 
„observaţiile produc o perturbare a fenomenului“ sau că 
„prin măsurători se creează atribute fizice obiectelor ato- 
mice“. Astfel de fraze pot să conducă la confuzii, deoarece 
cuvinte ca „fenomen“ şi „observaţie“, ca şi „atribute” şi 
„măsurători“, sînt utilizate aici într-un sens deosebit, in- 
compatibil cu limbajul obișnuit şi cu definițiile lor cu- 
rente. Pe linia unei descrieri obiective este desigur mai 
potrivit să se folosească cuvîntul „fenomen“ numai daca 
este vorba de observații obținute în condiţii determinate, 
a căror descriere include considerarea întregului aranja- 
ment experimental. Într-o astfel de terminologie, probleina 
observării în fizica cuantică este eliberată de orice compli- 
catii. În plus, terminologia astfel introdusă ne aminteşte 
că fiecare fenomen atomic este închis, în sensul că obser- 
varea sa se bazează pe înregistrări obținute cu ajutorul 
unui șir de aparate de amplificare cu o funcţionare irever- 
sibilă, cum ar fi, de exemplu, imaginea pe o placă foto- 
rafică, provocată de pătrunderea electronilor în emulsie. 
În legătură cu aceasta este important să se înțeleagă că 
formalismul mecanicii cuantice se poate aplica numai la 
astfel de fenomene închise. El apare deci ca o generalizare 
rațională a fizicii clasice, în care fiecare etapă din desfă- 
şurarea evenimentului este descrisă cu ajutorul unor can- 
tități măsurabile. 

Libertatea de a experimenta din fizica clasică există de- 
sigur și în fizica cuantică, unde îi corespunde de fapt posi- 
bilitatea de a alege aranjamentul experimental care se po- 
trivește cu structura matematică a formalismului mecanicii 
cuantice. Faptul că, in general, unul si același aranjament 
experimental poate da rezultate diferite este uneori plastic 
exprimat ca fiind „alegerea făcută de natură“ între aceste 
posibilităţi. Nu este nevoie să mai spunem că o astfel de 
frază nu face nici o aluzie la o personificare a naturii, ea 


97 - 


exprimă pur și simplu imposibilitatea de a putea spune cu 
certitudine, asa cum eram obișnuiți, modul în care va evo- 
lua un anumit fenomen indivizibil și închis. Aici deductiile 
logice nu permit mai mult decît obţinerea probabilităților 
relative de apariție a fenomenelor individuale în anumite 
condiţii experimentale date. Mecanica cuantică apare ast- 
fel ca o generalizare consistentă a modului de descriere 
mecanic-determinist, pe care îl conţine ca o limită asim- 
ptotică în cazul fenomenelor fizice care au loc la o scară 
destul de mare pentru a putea neglija cuanta de acţiune. 


Cea mai deosebită trăsătură a fizicii atomice este dată 
de noua corelaţie dintre fenomenele observate în diferite 
condiţii experimentale pentru descrierea cărora ar fi ne- 
cesar să se introducă noţiuni elementare noi. Desigur aceste 
experienţe ar părea contradictorii dacă am încerca să ne 
imaginăm evoluţia proceselor atomice pe cale clasică. Ele 
ar trebui să fie considerate complementare, în sensul că 
reprezintă cunoștințe la fel de importante despre sistemele 
atomice și că, împreună, rezultatele care le conţin epui- 
zează aceste cunoștințe. Noţiunea de complementaritate nu 
conţine nici o îndepărtare de la poziţia noastră de obser- 
vatori obiectivi ai naturii, ci trebuie privită ca o expresie 
logică a situaţiei noastre referitoare la descrierea obiectivă 
în acest domeniu de experiență. Recunoașterea că interac- 
tiunea dintre instrumentele de măsură şi sistemul fizic care 
trebuie cercetat constituie o parte integrantă a fenomenelor 
cuantice a dezvăluit o neașteptată limitare a concepţiilor 
mecaniciste despre natură, caracterizate prin atribuirea 
unor proprietăţi separate sistemului fizic dat. Ea ne-a forțat 
ca în organizarea experienţei să fim deosebit de atenţi la 
condiţiile de observare. 

Sa ne reintoarcem la mult dezbătuta problemă a cerin- 
telor legate de explicarea fizică a fenomenelor. Să ne 
amintim că mecanica clasică implica renunţarea la o cauză 
pentru mișcarea uniformă. În afară de aceasta, teoria re- 
lativitatii ne arată că argumentele de invarianță si echi- 
valență trebuie să fie considerate drept categorii pentru o 
explicare raţională. În mod similar în descrierea coinple- 
mentară a fizicii cuantice avem de-a face cu o generalizare 
consistentă (si aici autorul folosește, selfconsistent. — N.T.). 
Aceasta permite includerea unor regularitati decisive pentru 


a putea considera proprietăţile fundamentale ale materiei, 
regularitati care însă depășesc limitele unei descrieri strict 
deterministe. Istoria fizicii a demonstrat că explorarea 
unor domenii experimentale mai largi a dezvăluit existenţa 
unor nebănuite limitări conţinute de ideile obişnuite și a 
indicat căile noi de urmat pentru restaurarea ordinei lo- 
gice. 

După cum am arătat, lecţia epistemologică pe care ne-o 
oferă dezvoltarea fizicii atomice, ne amintește și de alte 
situaţii similare, referitoare la descrierea şi înţelegerea ex- 
perientei în alte domenii decît cel al fizicii. Aceasta ne 
permite să scoatem în evidență trăsăturile lor comune şi 
astfel să ajungem la unitatea cunoașterii. 


Prima problemă cu care ne întîlnim de îndată ce pä- 
răsim domeniul fizicii este problema locului organismelor 
vii, în descrierea generală a fenomenelor naturale. La în- 
ceput nu se făcea o netă distincţie între materia însufle- 
tita si cea neinsufletita. Se ştie că Aristotel, subliniind in- 
tegritatea si unitatea organismelor vii, își expunea un 
punct al său de vedere contrar celui al atomistilor. Ca- 
racteristicile la care se referă Aristotel crau finalitatea și 
potenta. El se folosea de aceste noțiuni chiar si la discu- 
tia bazelor mecanicii. Totuşi, ca urmare a importantelor 
descoperiri în anatomie şi fiziologie din timpul Renașterii 
şi, în special, a apariţiei mecanicii clasice, care folosea o 
descriere strict determinista şi de unde lipsea cu desă- 
virsire orice referire la un scop, s-a născut concepţia me- 
canicistă asupra naturii. Un mare număr de funcţii orga- 
nice puteau fi explicate pe baza acelor proprietăţi fizico- 
chimice ale materiei, care pot fi lamurite si cu ajutorul 
ideilor atomice simple. Este adevărat că structura şi func- 
ționarea organismelor implică o ordonare a proceselor ato- 
mice, care uneori pare a fi greu de pus în acord cu le- 
gile termodinamicii care cer ca atomii să constituie un sis- 
tem izolat în care se tinde lent către dezordine. Dacă, 
totuși, se tine seama că energia liberă necesară menţinerii 
şi dezvoltării sistemelor organice este extrasă în mod con- 
tinuu din mediul înconjurător prin hrană și respiraţie de- 

vine clar că nu apare aici nici un fel de vioiare a legilor 
generale ale fizicii. 

În ultimele decade s-au făcut importante progrese in 
ceea ce priveste cunoasterea structurii 51 funcţionării or- 
ganismelor ; a devenit clar că legile fizicii cuantice joacă 
şi aici un rol important. Asttel de legi guverneaza de 
exemplu stabilitatea deosebită a structurilor moleculare 
complexe, care formează principalii constituienti ai celulei, 
direcţi legaţi de proprietăţile ereditare ale speciei. Cerce- 
tările asupra mutaţiilor produse prin expunerea organis- 
melor la acţiunea radiaţiilor penetrante oferă alte exemple 
de aplicare a legilor statistice ale mecanicii cuantice. De 
asemenea, s-a găsit că sensibilitatea organelor de simţ, atît 
de importantă pentru păstrarea integrităţii organismului, se 
apropie de nivelul proceselor cuantice individuale, iar me- 
canismul procesului de amplificare joacă un rol impor- 
tant în special la transmiterea mesajelor nervoase. Ca re- 
zultat al acestor descoperiri, sîntem din nou conduși către 
o înţelegere mecanicistă a fenomenelor biologice, dar în- 
tr-un sens cu totul nou. În același timp a devenit impor- 
tanta problema dacă o comparaţie între organismele vii și 
sistemele complexe de tipul agregatelor industriale mo- 
derne sau calculatoarele electronice oteră o bază pentru 
descrierea proceselor autoreglabile pe care le prezintă or- 
ganismele vii. 

Întorcîndu-ne la lecţia epistemologică generală pe care 
ne-a oferit-o fizica atomică, trebuie să înțelegem, în primul 
rînd, că procesele închise studiate în fizica cuantică nu 
prezintă nici o analogie directă cu funcţiile biologice, pen- 
tru întreținerea cărora se cere un schimb continuu de ma- 
terie si energie între organism și mediul înconjurător. În 
afară de aceasta, orice aparatură experimentală care ar 
permite controlul unor astfel de funcțiuni, la gradul de 
precizie cerut de descrierea lui în limbajul fizicii, ar îm- 
piedica desfășurarea normală a vieţii. Însuşi acest lucru ne 
poate sugera de ce în general explicaţiile date în problema 
vieții organice, oscilează între concepţiile mecaniciste și 
cele finaliste. De fapt, așa după cum în descrierea feno- 
menelor atomice elementul primar, care nu poate şi nu tre- 
buie explicat, este cuanta de acţiune, la fel şi în biologie, 
unde avem de-a face cu existența si evoluţia organismelor, 

elementul de bază este noţiunea de viata. În ceea ce pri- 
veşte organismele vii, noi putem să ne dăm mai bine seama 
de acest lucru, deoarece noi înşine apartinem aceleiași na- 
turi si cunoștințele le obţinem pe o cale mai directă. Tre- 
buie să recunoaștem că cerințele unei descrieri obiective 
se realizează pe o cale complementară caracteristică, în 
care anumite noţiuni provin din domeniul fizicii şi chi- 
miei ; însă noţiunile care se referă direct la integritatea 
organismului, deși ies din cadrul acestor științe, se folo- 
sesc adesea în cercetările de biologie. Lucrul cel mai im- 
portant este faptul că numai renuntind la o definiție a 
vieţii, în sensul obișnuit al cuvîntului, vom putea ţine 
seama de caracteristicile ei. 

Desigur, în biologie, ca și în fizică, noi ne păstrăm po- 
zitia noastră de observatori independenţi si problema care 
rămîne este numai aceea a diferitelor condiţii necesare in- 
telegerii logice a experienţei. Aceasta se aplică atît com- 
portărilor înnăscute, cît şi celor condiţionate, la animale 
şi oameni, $i sîntem astfel în mod natural conduși către 
noțiunile psihologice. Folosirea acestor noţiuni este greu de 
evitat chiar si atunci cînd e vorba de o abordare pretins 
comportamentistă a obiectului viu. Mai mult, însăși notiu- 
nea de conștiință trebuie introdusă atunci cînd avem de-a 
face cu o comportare de un grad atît de înalt de comple- 
xitate a organismului individual, încît pentru descrierea ei 
este necesară introspectia. Avem de-a face aici cu folosi- 
rea reciproc-exclusivă a cuvintelor instinct si rațiune, ilus- 
trată de gradul în care comportarea instinctivă este opri- 
mată în societatea umană. Chiar în psihologie, atunci cînd 
încercăm să descriem propriile noastre stări sufletești, rä- 
mine încă posibil să îndeplinim în mare măsură cerinţele 
unei observări obiective, deși întîmpinăm mari dificultăţi 
legate de autoobservatie. În legătură cu aceasta, ar fi inte- 
resant de amintit că în fizică, chiar de la primele ei în- 
ceputuri, era posibil să facem apel la fenomenele vieţii de 
toate zilele, care permiteau o descriere cauzală simplă, în 
timp ce pentru descrierea stărilor noastre sufleteşti, s-a fo- 
losit, încă de la formarea limbajului, o descriere comple- 
mentară. De fapt, bogata terminologie adoptată pentru 
astfel de descrieri nu este folosită. spre a urmări desfasu- 
rarea la nesfîrşit a evenimentelor, ci mai degrabă pentru 

a indica experienţe sau stări care se exclud reciproc. Aceste 
experienţe sînt caracterizate prin diferitele moduri în care 
se poate separa conţinutul asupra căruia ne concentrăm 
atenţia si fondul, care este desemnat de cuvintele „noi în- 
şine“. 

Un exemplu foarte potrivit îl constituie relația dintre 
situaţiile în care noi chibzuim asupra motivelor acţiunilor 
noastre și cele în care este vorba de voinţă. In viata de 
toate zilele o astfel de separare se realizează mai mult sau 
mai puţin în mod intuitiv. Însă în psihiatrie sînt bine cu- 
noscute simptome de tipul „confuziei eurilor“, care pot 
conduce la dezintegrarea personalităţii. Utilizarea unor ca- 
racteristici aparent contradictorii, referitoare la diferite 
aspecte la fel de importante ale sufletului omenesc, pre- 
zintă, desigur, o remarcabilă analogie cu situaţia din fizica 
atomică, unde fenomenele complementare cer pentru a fi 
definite referirea la diferite noţiuni elementare. Mai îna- 
inte de toate, însuși cuvîntul „conştient“, care se referă la 
experienţe capabile să fie păstrate în memorie, sugerează 
o comparaţie între experienţe conștiente și observaţii fizice. 
Într-o astfel de analogie imposibilitatea de a da un con- 
ținut neechivoc ideii de subconștient corespunde imposibi- 
lităţii de a da o interpretare intuitivă formalismului me: 
canicii cuantice. Se poate spune că tratamentul ps‘hoana- 
litic al nevrozelor restaureaza un echilibru în conţinutul 
memoriei pacientului nu atît prin faptul că îl ajută să-și 
sondeze subconstientul, ci mai curînd deoarece îi furni- 
zează nni experienţe conștiente. 

Din punct de vedere biologic noi putem interpreta ca- 
racteristicile fenomenelor psihice numai considerind ca 
fiecare experiență conștientă corespunde unei impresii re- 
ziduale din organism. Aceasta ar corespunde unei înregis- 
trări, ireversibile în sistemul nervos, a rezultatului proce- 
selor care nu sînt deschise introspecţiei și care ar fi greu 
de adoptat la o definire exhaustivă, într-o descriere meca- 
nicistă. Desigur astfel de înregistrări în care interactio- 
nează numeroase celule nervoase, sînt esenţial diferite de 
structura constantă a celulelor izolate ale organismului care 
sint legate de reproducerea genetică. Din punct de vedere 
finalist, am putea sublinia nu numai utilitatea înrepistră- 
rilor permanente care se manifestă prin influenţa asupra 

reacţiilor noastre provocate de stimuli, ci şi importanta 
faptului că generațiile următoare nu sînt împovărate de 
experienţele anterioare asupra individului. Pentru aceasta 
generaţie este esenţială reproducerea acelor proprietăţi ale 
organismului care s-au dovedit utile pentru acumularea și 
utilizarea cunoștințelor. În orice încercare de a duce mai 
departe cercetarea trebuie, desigur, să fim pregătiţi a în- 
timpina dificultăți din ce în ce mai mari. E destul de su- 
gestiv faptul că noţiunile simple de fizică își pierd cu atît 
mai mult aplicabilitatea cu cît ne apropiem mai mult de 
acele trăsături ale organismelor vii care sînt legate de ca- 
racteristicile lumii noastre sufleteşti. 


Pentru a ilustra acest raționament am putea să ne re- 
ferim pe scurt Ja vechea problemă a libertății voinței. Așa 
după cum s-a mai spus, este evident faptul că însuşi cu- 
vintul voință este indispensabil pentru o descriere com- 
pletă a fenomenelor psihice. Problema este dacă putem 
vorbi despre libertatea de a acţiona în acord cu posibilită- 
tile noastre. Cita vreme n-am adoptat fără restricții un 
punct de vedere determinist, ideea unei astfel de libertăți 
este desigur exclusă. Totuși, lecţia generală pe care ne-a 
dat-o fizica atomică, în particular despre posibilităţile li- 
mitate ale descrierii mecaniciste a fenomenelor biologice, 
ne sugerează ideea că abilitatea organismelor de a se 
adapta la mediul înconjurător inolude capacitatea de a alege 
cea mai potrivită cale pentru realizarea acestui scop. Deoa- 
rece o astfel de problemă nu poate fi judecată numai pe 
o bază pur fizică, trebuie să recunoaștem că experienţa 
psihologică ne-ar putea oferi informaţii mai potrivite. Lu- 
crul cel mai important este că, dacă încercăm să prezicem 
ce va decide o altă persoană să facă într-o situație anu- 
mită, trebuie să căutăm să cunoaştem nu numai fondul său 
interior (care ar cuprinde întreaga istorie a vieţii lui în 
toate amănuntele care au contribuit la formarea caracte- 
rului lui), ci, în ultimă instanță, ar însemna că tindem să 
ne punem noi înșine în locul lui. Desigur, este imposibil să 
se spună dacă o persoană dorește să facă un anumit lucru 
pentru că poate, sau poate să-l facă pentru că vrea, însă 
ar fb greu de contrazis faptul că noi avem sentimentul ca 
sîntem capabili, ca să spunem așa, să facem lucrul cel mai 
potrivit într-o anumită situaţie dată. Din punctul de ve- 

dere al unei descrieri obiective, nimic nu mai poate fi 
adăugat sau scos. În acest sens putem vorbi în :nod prac- 
tic și logic despre libertatea voinţei, avînd în vedere că 
ne rămîne deschisă posibilitatea utilizării unor cuviate ca 
responsabilitate și speranţă, greu de definit separat, ca şi 
multe alte cuvinte necesare comunicării dintre oameni. 

Astfel de consideraţii lărgesc si adincesc implicațiile 
lecţie; epistemologice pe care în situaţia noastră de obser- 
vatori am primit-o de la dezvoltarea fizicii. Renuntind la 
cererile obișnuite de explicaţii, ea ne oferă mijloacele lo- 
gice cu care putem cuprinde și înţelege un mai mare do- 
meniu al experienţei, necesitînd o atenție deosebită separa- 
rea subiect-obiect. Deoarece în literatura filozofică referi- 
rile se fac uneori la diferite nivele de obiectivitate sau 
subiectivitate sau chiar de realitate, trebuie notat că no- 
tiuni ca subiect fundamental, sau concepții ca realism şi 
idealism nu-și găsesc locul într-o descriere obiectivă, așa 
cum a fost definită ea mai sus; acest lucru nu duce, de- 
sigur la nici o limitare a cercetării sau a domeniului de 
cercetare la care ne-am referit. 


După ce am atins acele probleme ale științei legate de 
unitatea cunoaşterii, aș vrea să revin le chestiunile care ur- 
mează să fie analizate mai departe în programul propus, 
şi anume dacă există un adevăr poetic sau spiritual sau 
cultural deosebit de adevărul ştiinţific. 


Cu toată reținerea unui om de ştiinţă de a intra în ast- 
fel de domenii mă voi aventura totuşi, adoptind o atitu- 
dine similară celei de pînă acum, pentru a discuta această 
problemă. Întorcîndu-ne la ideea dependenţei dintre mij- 
loacele noastre de expresie și domeniul de experiență cu 
care avem de a face, vom fi puși desigur în fata corelatiei 
dintre ştiinţă și artă. Imbogatirea mijloacelor, pe care arta 
ne-ar putea-o aduce, ar proveni din puterea ei de a ne 
aminti armoniile care scapă unei analize sistematice. Se 
poate spune că literatura, pictura și muzica formează mo- 
duri de exprimare în care, cu cît e mai largă renunţarea 
la definiţii precise, caracteristice pentru exprimarea stiin- 
tifica, cu atît fantezia este mai liberă să se desfășoare. În 

particular, în poezie acest scop este: atins prin. suprapu- 
nerea cuvintelor referitoare la situaţii ale observatorului, 
care se modifică, unind astfel emoţional multiplele as- 
pecte ale cunoașterii umane. 


Orice realizare artistică cere inspiraţie, cu toate că 
munca oricărui artist, chiar și atunci cînd atinge culmile 
cele mai înalte, se bazează pe un fundament uman comun 
pe care noi înșine ne aflăm. În particular, trebuie sâ în- 
telegem că un cuvînt ca „improvizație“, care apare adesea 
cînd vorbim de realizările artistice, ne indică o trăsătură 
esenţială oricărei comunicări. Nu numai în conversațiile 
obișnuite ne dăm seama mai mult sau mai puţin despre 
expresiile verbale pe care le-am ales pentru a comunica 
ceea ce ne-a trecut prin minte, dar chiar în lucrările scrise, 
unde avem posibilitatea să refacem fiecare cuvînt, pro- 
blema dacă acel cuvînt îl păstrăm sau nu, cere pentru răs- 
puns o decizie echivalentă cu o improvizație. De altfel, 
echilibrul dintre seriozitate și plumă, caracteristic pentru 
orice realizare artistică remarcabilă, ne reamintește de as- 
pectele complementare din jocurile copiilor, uneori apre- 
ciate şi de oamenii mari. De fapt, dacă ne străduim să 
vorbim întotdeauna foarte serios, riscăm să părem foarte 
repede ridiculi de plictisitori celor ce ne ascultă. Dacă în- 
cercăm însă să glumim tot timpul, ne vom da seama re- 
pede că atît noi cit şi ascultătorii noștri ne aflăm în starea 
sufletească disperată a nebunilor din dramele lui Shakes- 
peare. 

La o comparaţie între știință si artă trebuie să avem 
mereu în minte că în ştiinţă avem de-a face cu o siste- 
matică coordonare a eforturilor pentru a mări experienţa 
şi a dezvolta noţiuni potrivite pentru înţelegerea ei, cu 
totul asemănătoare transportului și fasonării pietrelor din- 
tr-o construcţie. În artă avem de-a face cu o tendinţă in- 
dividuală mai intuitivă, ce încearcă să evoce sentimente 
care să amintească situaţia noastră în totalitatea ei. Ne 
aflăm aici la un punct unde problema unităţii cunoaşterii 
evident conţine ambiguitati, ca și cuvîntul „adevăr“ însuși. 
De fapt, în ceea ce privește valorile spirituale și culturale, 
nu trebuie să uităm problemele teoriei cunoaşterii legate 
de echilibrul just dintre dorinta noastră de a cuprinde tot 
ce este legat de viata, de multiplele ei aspecte, şi posibili- 

tatile noastre de a ne exprima într-o formă logic eonsis- 
tentă. 

Stiinta și religia prezintă in această privinţă diferite 
puncte de plecare. Ştiinţa tinde să dezvolte metodele ge- 
nerale de ordonare a experienţei generale umane, pe cînd 
religia are la bază tendința către o armonie viitoare în 
modul de a vedea lucrurile și în comportarea din inte- 
riorul comunităţii. Desigur, în orice religie toate cunos- 
tintele dobindite de membrii societăţii sînt incluse într-o 
schemă generală, al cărei prim conţinut îl constituie va- 
lorile şi idealurile cuprinse în cult și credință. De aceea, 
relaţia inerentă dintre forma si conţinut nu prea atrage 
atenţia, pînă cînd o ulterioară dezvoltare a ştiinţei nu 
aduce concluzii noi cu caracter cosmologic și epistemologic. 
Desfășurarea istoriei prezintă astfel de situaţii. Am putea, 
de exemplu, să ne referim la adevărata schismă dintre 
ştiinţă și religie, apărută o dată cu dezvoltarea conceptiei 
mecaniciste asupra naturii din timpul Renaşterii în Eu- 
ropa. Pe de o parte, multe fenomene care altădată erau 
privite ca manifestare a providentei divine apar azi drept 
consecinţe ale legilor generale și imuabile ale naturii. Pe 
de altă parte, punctele de vedere și metodele fizicii sînt 
foarte departe de a da un sprijin punerii în evidenţă de 
valori umane și idealuri fundamentale pentru religie. Așa- 
numitele școli de filozofie critică și empirică au în comun 
o atitudine de distincţie mai mult sau mai puţin vagă între 
cunoașterea obiectivă gsi credinţa subiectivă. 


Pentru a scoate în relief necesitatea acordării unei deo- 
sebite atentii locului unde se face separarea obiect-subiect 
într-o comunicare neechivocă, dezvoltarea moderna a stiin- 
tei a creat o nouă bază pentru utilizarea unor cuvinte cum 
ar fi „cunoaştere“ şi „credință“. Mai mult decît atât, re- 
cunoaşterea existenței unei limitări inerente a noțiunii de 
cauzalitate a oferit cadrul în care ideea de predestinare 
universală este înlocuită prin ideea de evoluţie naturală. 
În ceea ce priveşte organizarea societăților omenești, pu- 
tem sublinia în mod deosebit faptul că descrierea poziţiei 
individului în comunitate prezintă aspecte tipic comple- 
mentare, legate de variaţia limitelor dintre aprecierea va- 
lorilor umane si baza pe care se face această apreciere. De- 
sigur orice societate umană stabilă cere un joc cinstit cu 

reguli judicioase. Însă, în acelaşi timp, viata fără ataga- 
mentul fata de fainilie si de prieteni ar fi evident depose- 
dată de unele dintre cele mai preţioase valori de care 
dispune. 

Unul din scopurile generale tuturor culturilor este cea 
mai strînsă combinaţie posibilă între dreptate și caritate; 
totuși în fiecare caz în care se cere aplicarea strictă a 
legii, nu mai rămîne loc și pentru caritate și, invers, bu- 
navointa și mila intra în conflict cu toate ideile de justiţie. 
Acest lucru este ilustrat în multe religii în mod mitic prin 
lupta între zeități personificînd astfel de idealuri. In 
vechea filozofie orientală, o regăsim în căutarea armoniei 
în viata omenească şi în aceea ca pe scena existenţei noi 
sîntem în egală măsură actori şi spectatori. 


La compararea diferitelor culturi bazate pe o tradiţie în- 
tretinuta de evenimente istorice, ne întîlnim cu dificul- 
tatea aprecierii culturii unei naţiuni pe baza tradiţiilor 
alteia. tn acest sens legatura intre culturile nationale a 
fost descrisă uneori drept complementară, desi acest cu- 
vînt nu poate fi luat aici în sensul strict în care este 
folosit în fizica atomică sau în analiza psihologică, unde 
avem de-a face cu caracteristici invariabile ale situaţiei 
noastre. De fapt, contactul dintre popoare conduce adesea 
la o fuzionare a culturilor, în care se păstrează elementele 
cele mai valoroase ale tradiţiilor naționale. Pentru dez- 
văluirea unor trăsături comune dezvoltării culturale, s-a 
dovedit foarte utilă şi cercetarea antropologică. Desigur, 
problema unităţii cunoaşterii cu greu poate fi separată de 
efortul spre o înţelegere universală ca mijloc de ridicare a 
culturii umane. 


În încheiere, as vrea să mă scuz că am vorbit despre 
probleme atît de generale, făcînd referiri tot timpul doar 
la un domeniu atît de special al cunoașterii, reprezentat 
numai de fizică. Am încercat totuși să indic atitudinea ge- 
nerală sugerată de lecţia generală pe care ne-a oferit-o 
acest domeniu și pe care o consider de mare importanță 

pentru problema unităţii cunoașterii. Această atitudine 
poate fi rezumată prin tendinţa de a realiza o înţelegere 
armonioasă a unor aspecte cît mai largi ale situaţiei noas- 
tre. Va trebui să recunoaştem că nici o experiență nu poate 
fi definită fără un cadru logic și că orice dezacord aparent 
poate fi înlăturat numai printr-o lărgire potrivită a siste- 
mului de noţiuni. 


VI 


Atomii și cunoașterea umană 
1955 


În istoria științei cercetările efectuate în acest secol in 
lumea atomilor par a oferi cu greu o paralelă între pro- 
gresul cunoașterii și stăpînirea naturii. Totuși dezvoltarea 
cunoştinţelor și a posibilităţilor sînt legate de o mai mare 
responsabilitate. Îndeplinirea bogatelor promisiuni ale erei 
atomice şi eliminarea noilor pericole aruncă civilizației 
noastre o provocare. Ea poate fi rezolvată numai prin co- 
operarea tuturor popoarelor, cooperare bazată pe înţelegerea 
reciprocă a prieteniei umane. În acest sens e important să 
înţelegem că știința, care nu cunoaşte granite naţionale și 
ale cărei realizări si posibilităţi constituie o proprietate co- 
muna întregii omeniri, a reuşit să unească în decursul 
timpului eforturile oamenilor în vederea elucidării baze- 
lor cunoştinţelor noastre. Așa cum voi încerca să arăt, stu- 
diul atomilor a adus după sine consecinţe bogate. Progresul 
său s-a bazat pe o largă cooperare mondială și nu numai 
că a dus la adîncirea înţelegerii noastre într-un nou do- 
meniu experimental, dar a aruncat o lumină nouă asupra 
problemelor generale ale cunoaşterii. 

La început am putea părea surprinși de faptul că știința 
atomului ar conţine o lecţie atît de generală, însă trebuie 
să ne amintim că ea conţine în toate etapele ei de dez- 
voltare, profunde probleme de cunoaștere. Astfel, gîndi- 
torii antichităţii, presupunind o limită pentru divizibilita- 
tea substanţei, încercau să stabilească o bază pentru a în- 
telege caracterul de permanenţă pe care-l prezină feno- 
menele naturale, în ciuda diversităţii și a variabilitatii lor. 
Deși ideile atomiste au contribuit din ce în ce mai fructuos 
la dezvoltarea fizicii si chimiei încă de la Renaștere, cle 

au fost privite ca ipoteze pînă la începutul acestui secol. 
Desigur, era evident că organele noastre de simţ, ele însele 
compuse din nenumărați atomi, erau prea grosolane pen- 
tru ca să poată sesiza cele mai mici părţi de materie. 
Această situație s-a schimbat complet datorită marilor 
descoperiri din pragul secolului nostru. După cum se ştie, 
progresul realizat în tehnica experimentală a dat posibili- 
tatea sa se înregistreze efectele atomilor separați și să se 
obţină chiar şi informaţii de la particulele mai elementare 
din care atomul însuşi este compus. 


În ciuda profundei influenţe pe care atomismul antic a 
avut-o asupra concepţiei mecaniciste asupra naturii, expe- 
rientele de astronomie și de fizică imediat realizabile au 
făcut să se descopere legile cuprinse în așa-numita fizică 
clasică. Învățătura lui Galilei, după care descrierea feno- 
menului trebuie să se bazeze numai pe cantități măsura- 
bile, a făcut posibilă eliminarea acelor vederi animiste, 
care au constituit atît de multă vreme un obstacol pentru 
formularea raţională a mecanicii. Principiile lui Newton 
au fost construite pe o bază deterministă, care, pornind de 
la cunoașterea unei anumite stări a unui sistem fizic la un 
moment dat, permite precizarea stării lui în orice alt mo- 
ment următor. Mai tîrziu, a fost posibil ca să se descrie 
cu aceleași metode şi fenomenele electromagnetice. Aceasta 
însă cerea ca la descrierea stării unui sistem să se cu- 
noasca, în afară de posibilităţile şi vitezele corpurilor elec- 
trizate si magnetizate, si direcţia și intensitatea forţelor 
magnetice și electrice în orice punct din spaţiu, la un mo- 
ment dat. 

Multă vreme s-a crezut că sistemul de noțiuni care ca- 
racterizează fizica clasică trebuie să ne furnizeze un mod 
de descriere corect pentru toate fenomenele fizice. În orice 
caz, se părea ca nu era mai putin potrivit pentru a fi uti- 
lizat la dezvoltarea ideilor atomiste. Bineînţeles, pentru 
sistemele de tipul corpurilor obișnuite, formate dintr-un nu- 
măr mare de atomi, nu se punea problema unei descrieri 
exhaustive a stării sistemului. Totuși pe baza principiilor 
mecanicii clasice, fără a abandona idealul determinist, se 
poate ajunge sa se stabilească regularitati statistice care 
reflectă multe din proprietăţile corpurilor materiale. Le- 
gile mișcării din mecanică permit o inversare totală a 

cursului desfășurării unui proces izolat. Poate fi dată însă 
și o explicaţie a caracterului complet ireversibil, caracte- 
ristic fenomenelor termice, pe baza echilibrului statistic al 
energiei, care se stabileşte la interacţiunile dintre molecule. 
Această importantă extindere a aplicaţiilor mecanicii sub- 
liniază necesitatea ideilor atomiste pentru descrierea na- 
turii si, pentru prima dată, deschide posibilitatea de a nu- 
măra atomii în substanța materială. 


Odată cu clarificarea bazelor legilor termodinamicii, s-a 
deschis și calea pentru descoperirea unui caracter global 
al proceselor atomice, depășind cu mult vechea teorie a di- 
vizibilitatii limitate a materiei. După cum se știe, analiza 
amănunţită a fenomenelor radiației termice a devenit 
piatra de încercare a aplicabilitatii ideilor fizicii clasice. 
Descoperirea undelor electromagnetice a furnizat deja o 
bază care permite înţelegerea propagării luminii și expli- 
carea unui mare număr de proprietăţi optice ale substan- 
telor materiale. Însă dacă am încerca să aplicăm aceste idei 
pentru explicarea echilibrului radiației, am întîmpina difi- 
cultati imposibil de rezolvat. Faptul că ne aflăm aici in 
faţa unor argumente bazate pe principii generale, complet 
independente de ipotezele particulare bazate pe elementele 
constituente ale materiei, l-a condus pe Planck, în primul 
an al acestui secol, la descoperirea cuantei universale de 
acțiune. Această descoperire a arătat apoi în mod clar că 
descrierea naturii pe care o face fizica clasică nu este 
decît o idealizare, al cărei domeniu de aplicabilitate este 
limitat. În cazul fenomenelor care au loc la scara obis- 
nuită, acțiunile puse în joc sînt atît de mari în raport cu 
cuanta de acţiune, încît aceasta poate fi neglijată. Însă, 
în procesele cuantice propriu-zise întîlnim legi care sînt 
complet străine concepției mecaniciste despre natură si care 
sfidează orice descriere deterministă intuitivă. 


Problema pe care descoperirea lui Planck o punea fizi- 
cienilor era foarte dificilă. Trebuiau analizate profund 
ipotezele pe care se bazează aplicarea noţiunilor noastre 
cele mai elementare si să se facă loc pentru cuanta de ac- 
tiune, într-o generalizare rațională a descrierii fizicii cla- 

sice. În decursul dezvoltării fizicii cuantice, care ne-a adus 
atîtea surprize, noi am constatat tot timpul cit este de difi- 
cil să te orientezi într-un domeniu experimental îndepăr- 
tat de cel pentru care sînt adaptate mijloacele noastre de 
exprimare. Au fost făcute totuși progrese rapide datorită 
unei intense colaborări între fizicienii din numeroase ţări, 
ale căror diverse moduri de abordare au contribuit cu cea 
mai mare eficacitate la precizarea problemei din ce în ce 
mai exact. Evident, nu va fi posibil să expun în detaliu 
contribuţiile individuale, însă, ca un fundal pentru con- 
sideratiile care urmează, voi aminti pe scurt cîteva din 
etapele principale ale acestei dezvoltări. 


Planck se limita cu prudenţă la argumente statistice şi 
insista asupra dificultăţilor de care ne ciocnim de îndată 
ce abandonăm fundamentele clasice pentru descrierea na- 
turii în detaliu. Einstein a subliniat însă cu îndrăzneală 
necesitatea de a se tine seama de cuanta de acţiune in fe- 
nomenele atomice individuale. În acelaşi an în care com- 
pleta atît de armonios osatura fizicii clasice prin crearea 
teoriei relativităţii, el arăta că la descrierea observaţiilor 
făcute asupra efectului fotoelectric este necesar să se pre- 
supună că transferul de energie pentru fiecare din elec- 
tronii extrasi din substanţele materiale corespunde absorb- 
ției unei așa-numite cuante de radiaţie. Deoarece ideea de 
undă era indispensabilă pentru a ţine seama de propaga- 
rea luminii, nu putea fi vorba de a o înlocui în mod sim- 
plu printr-o descriere corpusculara. Din această cauză, 
oamenii de ştiinţă se aflau in fata unei dileme deosebite 
care cerea o analiză completă a posibilităţilor noţiunilor 
noastre descriptive. 

După cum se ştie, această problema a devenit si mai 
acută odată cu descoperirea de către Rutherford a nucleu- 
lui atomic. Nucleul conţine aproape întreaga masă a ato- 
mului, în ciuda dimensiunilor sale reduse, iar sarcina sa 
electrică corespunde numărului de electroni pe care îi con- 
ține atomul neutru. Ajungem astfel la o reprezentare 
simplă a atomului, care ne sugerează direct aplicarea idei- 
lor împrumutate din mecanică și electromagnetism. Totusi, 
era evident că nu putea să existe nici o configuraţie de 
particule electrizate care, conform principiilor fizicii cla- 
sice, să posede stabilitatea necesară pentru a explica pro- 

prietatile fizice și chimice ale atomilor. În particular, in 
conformitate cu principiile electromagnetismului clasic, 
orice mișcare a electronilor în jurul atomului ar trebui să 
producă o radiaţie continuă de energie, implicind o con- 
tracţie rapidă a sistemului. În cele din urmă electronii ar 
cădea în nucleu, formând o particulă neutră, avînd dimen- 
siuni neglijabil de mici în raport ou cele care trebuie atri- 
buite atomului. Totuși, legile empirice, complet de neinte- 
les pe atunci, ale spectrelor de linii ale elementelor au 
constituit un prim indiciu asupra importanţei decisive a 
cuantei de acţiune pentru stabilitatea și reacţiile radiative 
ale atomului. 


Punctul de plecare a fost aici ceea ce se numește pos- 
tulatul cuantic, după care orice variaţie de energie din- 
tr-un atom este rezultatul tranziţiei complete între două 
dintre stările lui staţionare. Presupunînd, mai departe, ca 
în toate reacţiile radiative ale atomului are loc emisia sau 
absorbţia unei singure cuante de lumină, valorile energiei 
stărilor staţionare au putut fi determinate cu ajutorul spec- 
trului. Era însă evident că o explicaţie a indivizibilitatii 
proceselor de tranziţie, sau a apariţiei lor în anumite con- 
ditii, nu se putea da în cadrul unei descrieri deterministe. 
S-a dovedit însă că era posibil să se obţină o imagine ge- 
nerală asupra legăturilor electronilor în atom — fapt care 
reflectă multe din proprietăţile substanţei — cu ajutorul 
așa-numitului principiu de corespondenţă. Pe baza unei 
comparații cu desfășurarea proceselor, asa cum ar fi ele 
descrise de fizica clasică, au fost căutate directivele pentru 
o generalizare statistică a descrierii lor, compatibilă cu 
postulatul cuantic. Mai mult, a devenit din ce în ce mai 
clar că, pentru a se putea obţine o teorie consistentă a fe- 
nomenelor atomice era necesar să se renunţe din ce în ce 
mai mult la utilizarea de imagini si că trebuia să se formu- 
leze din nou si să se schimbe radical descrierea de pina 
atunci a fenomenelor, pentru a se putea face loc tuturor 
aspectelor legate de cuanta de acţiune. 

Soluţia la care s-a ajuns, rezultatul contribuţiilor inge- 
nioase ale unora dintre cei mai buni teoreticieni ai epocii 
noastre, este de o simplitate surprinzătoare. Ca și în cazul 
teoriei relativităţii, dezvoltarea unor abstracții matematice 
a condus la făurirea unor instrumente de lucru potrivite 

pentru formularea teoriei. Cantitatile care serveau în fizica 
clasică pentru descrierea stării unui sistem, sînt înlocuite 
în formalismul mecanicii cuantice prin operaţii simbolice a 
căror comutabilitate este limitată de reguli care contin 
cuanta de acţiune. Acestea implică faptul că nu putem 
atribui simultan valori definite pentru cantităţile care 
desemnează coordonatele poziţiei unei particule si compo- 
nentele corespunzătoare ale impulsului. Caracterul statistic 
al formalismului apare astfel ca o generalizare naturală a 
descrierii date în fizica clasică. De altfel, această genera- 
lizare permite o formulare consecventă a regulilor care 
limitează individualitatea particulelor identice, reguli le- 
gate de cuanta de acțiune si care nu pot fi exprimate cu 
ajutorul reprezentărilor fizice obișnuite. 

Metodele mecanicii cuantice au permis explicarea unui 
mare număr de fapte experimentale evidente, referitoare 
la proprietăţile fizice şi chimice ale corpurilor. A fost po- 
sibil să se explice în detaliu nu numai legarea electronilor 
în atomi și molecule, ci s-a obţinut și o reprezentare pro- 
funda a constituţiei și reacțiilor nucleelor atomice. În le- 
gătură cu aceasta, se mai poate menţiona faptul că legile 
de probabilitate care guvernează transmutarea radioactivă 
spontană au fost încorporate armonios în descrierea sta- 
tisticii cuantice. De asemenea, în înțelegerea proprietăţilor 
noilor particule elementare, care au fost observate în ul- 
timii ani în studiul transmutatiilor nucleelor atomice la 
mari energii, se fac continue progrese în adaptarea forma- 
lismului la cerinţele de invarianță ale teoriei relativităţii. 
Dar, în faţa noastră stau mereu noi probleme a căror so- 
luţie va cere evident noi abstracții, permitindu-ne să com- 
binăm cuanta de acţiune cu sarcina electrică elementară. 

În ciuda fertilităţii mecanicii ouantice în domenii atît 
de întinse ale experienţei, renunţarea la cerinţele tradi- 
tionale ale explicării fizice a determinat pe multi fizi- 
cieni şi filozofi să se îndoiască că am avea de-a face aici 
cu o descriere exhaustivă a fenomenelor atomice. În spe- 
cial, a circulat părerea că modul statistic de descriere tre- 
buie privit ca un expedient temporar care, în principiu, va 
putea fi înlocuit cu o descriere deterministă. Discutarea 
profundă a acestei probleme a dus însă la acea clarificare 

a propriei noastre poziţii ca observatori ai proceselor ato- 
mice, din care s-au tras invatamintele epistemologice la 
care ne-am referit la început. 


Deoarece problema ştiinţei este de a dezvolta și ordona 
experiența noastră, orice analiză a condiţiilor cunoaşterii 
umane trebuie să se bazeze pe caracterul și completitud)- 
nea mijloacelor noastre de comunicare. Baza acestora o 
constituie, desigur, limbajul necesar pentru orientarea în 
diferite împrejurări şi pentru organizarea comunităţilor 
umane. Însă, acumularea experienței a ridicat în repetate 
rînduri problema suficientei noţiunilor gsi ideilor cuprinse 
în limbajul de toate zilele. Din cauza unei relative sim- 
plitati, problemele fizicii sînt potrivite pentru încercarea 
calităţii mijloacelor noastre de comunicare. Desigur, dez- 
voltarea fizicii atomice ne-a învățat cum este posibil ca, 
fără să abandonăm limbajul comun, să creăm un cadru 
suficient de larg pentru o descriere exhaustivă a noilor 
experienţe. 

În legătură cu aceasta, trebuie înainte de toate să în- 
telegem că în orice descriere a unei experienţe de fizică 
trebuie să redăm atît condiţiile experimentale, cît şi ob- 
servatiile cu aceleași mijloace de comunicare de care face 
uz și fizica clasică. În studiul particulelor atomice izolate, 
acest lucru se face cu ajutorul efectelor ireversibile de am- 
plificare. De exemplu, prin urma lăsată pe o placă foto- 
grafică de ciocnirea unui electron, sau printr-o descărcare 
electrică dintr-un contor. Există și observaţii care nu con- 
tin decît locul şi momentul în care a fost înregistrată par- 
ticula în placă, sau de exemplu energia ei la intrarea în 
contor. Desigur, o astfel de informatie presupune cunoas- 
terea poziţiei plăcii fotografice fata de alte parti ale in- 
stalatiei experimentale, ca diafragme si obturatoare, care 
definesc coordonatele in spatiu-timp, sau fata de corpuri 
electrizate sau magnetizate, care determina cimpul exterior 
de forte ce acționează asupra particulei si permit efeotua- 
rea unor măsurători de energie. Condiţiile experimentale 
pot fi variate în mai multe feluri, însă lucrul cel mai im- 
portant este că în fiecare caz trebuie să fim în stare să co- 

municăm altcuiva ceea ce am făcut si ceea ce am aflat. 
De aceea, descrierea funcţionării aparatelor de măsură 
trebuie să se facă în cadrul ideilor fizicii clasice. 


În toate măsurătorile efeobuate în felul acesta, avem de-a 
face cu corpuri suficient de grele pentru a putea neglija 
cuanta de acţiune atunci cînd facem descrierea lor. Astfel 
că, la drept vorbind, nu avem o nouă problemă de obser- 
vatie în fizica atomică. Amplificarea efectelor atomice, care 
permite ca descrierea să se poată baza pe cantități măsu- 
rabile şi dă fenomenelor un anumit caracter de indivizibi- 
litate, nu face decît să sublinieze ireversubilitatea inerenta 
însăşi noțiunii de observație. Dacă în cadrul fizicii clasice 
nu era, în principiu nici o deosebire între descrierea instru- 
mentelor de măsură şi descrierea obiectelor de cercetat, si- 
tuatia este cu totul alta cînd studiem fenomene cuantice. 
Aici cuanta de acţiune impune restricţii în descrierea stării 
sistemelor în coordonate de spatiu-timp si impuls-energie, 
in timp ce descrierea determinista a fizicii clasice se ba- 
zeaza pe presupunerea unei compatibilitati riguroase în- 
tre localizarea în spatiu-timp şi aplicarea legilor dina- 
mice de conservare. Evident sîntem puși în fata problemei 
de a răspunde dacă o astfel de descriere mai poate fi 
menţinută în întregime si pentru obiectele atomice. 

S-a constatat că în clarificarea acestui lucru un rol deo- 
sebit de important îl joacă interacţiunea dintre obiecte şi 
aparatele de măsură. După cum a subliniat Heisenberg, lo- 
calizarea unui obiect într-un domeniu limitat în spaţiu și 
timp implică, conform mecanicii cuantice, un schimb de 
impuls și energie între instrument şi obiect, care este cu 
atît mai mare cu cît este mai mic domeniul ales. Era deci 
foarte important să se examineze în ce măsură se putea 
tine seama în descrierea fenomenelor de această interac- 
tiune implicată de observaţia însăşi. Această problemă a 
stat în centrul multor discuţii, în care apăreau multe pro- 
puneri referitoare la controlul complet al tutror interac- 
tiunilor. Însă toate aceste consideraţii nu ţineau niciodată 
seama de faptul că în însăși descrierea funcționării apara- 
telor de măsură, toate interacţiunile dintre acestea și obiec- 
tele atomice, implicate de cuanta de acţiune, fac parte 
indisolubilă din fenomene. 

Orice dispozitiv experimental, care permite înregistrarea 
unei particule atomice într-un domeniu limitat în spaţiu 
şi timp cere rigle gradate fixe şi ceasuri sincronizate. Prin 
însăşi definiţia lor, acestea exclud controlul impulsului si 
energiei care le sînt transmise. Reciproc, pentru a putea 
aplica fără ambiguitate legile dinamice de conservare în 
fizica cuantică, trebuie să se renunțe în principiu, în de- 
scrierea fenomenelor, la o localizare precisă în spaţiu și 
timp. Această excluziune reciprocă a condiţiilor experi- 
mentale, cere să se ţină seama de totalitatea dispozitivului 
experimental pentru a descrie corect fenomenul. Indivizi- 
bilitatea fenomenelor cuantice îşi găsește expresia logică 
în faptul că orice subdiviziune a fenomenului, care poate fi 
definită, implică o schimbare a aranjamentului experimen- 
tal, cu apariția de noi fenomene individuale. Astfel, însăși 
baza unei descrieri deterministe dispare și apare caracte- 
rul statistic al prezicerilor, datorită faptului că într-unul 
şi același dispozitiv experimental, vom observa în general 
diferite procese individuale. 

Consideratiile de acest gen nu numai că au clarificat 
dilema despre care am mai vorbit, referitoare la propaga- 
rea luminii, dar au rezolvat complet şi paradoxurile simi- 
lare care apăreau atunci cînd încercam să reprezentăm 
vizual comportarea particulelor materiale. Evident, nu pu- 
tem găsi aici o explicaţie fizică în sensul obișnuit al cu- 
vîntului. Tot ceea ce am putea pretinde într-un nou dome- 
niu experimental este să putem înlătura orice contradicţie 
aparentă. Oricît de diferite ar fi fenomenele atomice obser- 
vate în diferite condiţii experimentale, astfel de fenomene 
trebuie considerate complementare, în sensul că fiecare 
este bine definit si că, împreună, ele epuizează toate cuno- 
ştinţele asupra obiectelor considerate. Formalismul meca- 
nicii cuantice, al cărui singur scop este să unifice observa- 
tiile obţinute în condiţiile experimentale descrise prin no- 
țiuni fizice simple, dă unui foarte întins domeniu experi- 
mental o descriere complementară exhaustivă. Renuntarea 
la reprezentarea intuitivă nu este completă, ea se referă 
numai la starea obiectelor atomice. Nu se renunţă însă la 
baza pentru descrierea condiţiilor experimentale, ca și la 
libertatea de a le alege. Întregul formalism, care nu se 

aplică decît fenomenelor închise, trebuie considerat sub 
toate aceste raporturi drept o generalizare a fizicii clasice. 

Dată fiind influența pe care concepţia mecanicistă a 
avut-o asupra gîndirii filozofice, înţelegem de ce se credea 
uneori că noţiunea de complementaritate implică o referire 
la un observator subiectiv, referire incompatibilă cu de- 
scrierea științifică obiectivă. În orice domeniu experimen- 
tal trebuie desigur să facem o distincţie clară între obser- 
vator și conţinutul observaţiilor. Trebuie însă să înțelegem 
că descoperirea cuantei de acţiune a aruncat o nouă lumină 
asupra bazelor înseşi ale descrierii naturii și a arătat ca 
pentru o utilizare raţională a noţiunilor pe care se bazează 
comunicarea faptelor experimentale sînt necesare presupu- 
neri a căror existenţă nici măcar nu putea fi bănuită. În 
fizica 'cuantică, după cum am văzut, e necesară descrierea 
funcționării aparatelor pentru definirea fenomenelor şi tre- 
buie, ca să spunem asa, să facem distincţie între subiect și 
obiect în sensul ca pentru fiecare caz individual trebuie sa 
asigurăm aplicarea neechivoca a noţiunilor fizice elemen- 
tare folosite la descrierea fenomenelor. Departe de a con- 
tine orice urmă de misticism, străin de spiritul științific, 
noțiunea de complementaritate subliniază condiţiile logice 
necesare descrierii și înţelegerii experienţei în fizica ato- 
mică. 


Lecţia epistemologică 'pe care ne-a dat-o fizica atomică 
— asemănătoare cu situaţii întîlnite mai înainte în dezvol- 
tarea fizicii — ne obligă la reconsiderarea utilizării mij- 
loacelor noastre de comunicare pentru o descriere obiec- 
tivă și în alte domenii ale cunoașterii. Accentul care s-a 
pus pe problema observării a ridicat problema poziţiei or- 
ganismelor vii în descrierea naturii și a propriei noastre 
situaţii de fiinţe care gîndesc și acţionează. Dacă era posi- 
bil într-o oarecare măsură ca în cadrul fizicii clasice să 
comparăm organismele cu mașini, era totuși evident ca 
astfel de comparații nu pot să țină seama de multe dintre 
caracteristicile vieţii. Insuficiența concepției mecaniciste 
asupra naturii în descrierea poziţiei omului este deosebit de 
evidentă în dificultăţile legate de distincţia primitivă 
dintre suflet si corp. 

Problemele pe care le întîlnim aici sînt desigur legate 
de faptul că se face descrierea multor aspecte ale existen- 
fei umane cu o terminologie care nu este bazată direct pe 
imagini fizice simple. Totuși, recunoscînd aplicabilitatea 
limitată a unor astfel de imagini în descrierea fenomenelor 
atomice, putem să ne facem o imagine asupra modului 
cum trebuie înţelese fenomenele biologice și psihologice în 
cadrul unei descrieri obiective. Ca si mai înainte, și aici e 
important să ne dăm seama de separarea dintre observator 
și conţinutul comunicărilor. În concepţia mecanicistă asu- 
pra naturii, distincţia subiect-obiect este fixată. Recunoaş- 
terea aplicării consecvente a reprezentărilor noastre nece- 
sită uneori diferite poziţii pentru linia de separație dintre 
subiect și obiect, lăsînd astfel mai mult spaţiu pentru lăr- 
girea descrierii. 


Fără să încercăm vreo definire exhaustivă a vieţii orga- 
nice, putem spune că un organism viu este caracterizat 
prin integritatea și adaptabilitatea sa. Aceasta înseamnă că 
descrierea functiunilor interne ale organismului şi reacţia 
sa la stimuli exteriori cer adesea utilizarea cuvîntului „fi- 
nalitate“, care e complet străin fizicii și chimiei. Deși re- 
zultatele fizicii atomice și-au găsit multiple aplicaţii în 
biofizică şi biochimie, fenomenele cuantice individuale închise 
nu exprimă nici o trăsătură caracteristică pentru noţiunea 
de viata. După cum am văzut, descrierea fenomenelor ato- 
mice, exhaustivă pentm un larg domeniu experimental, se 
bazează pe utilizarea liberă a acelor aparate de măsură 
care sînt necesare pentru aplicarea cea mai potrivită a 
noţiunilor elementare. Pentru organismele vii, totuşi, o 
astfel de distincţie între instrumentele de măsură și obiec- 
tele de cercetat poate fi cu greu realizată complet. Trebuie 
să ne aşteptăm la faptul că orice aranjament experimen- 
tal, al 'cărui scop este să descrie funcţionarea organismului 
şi care este bine definit în sensul fizicii atomice, va fi in- 
compatibil cu manifestările vieţii. 

În cercetările biologice se fac adesea referiri la carac- 
terul de totalitate al reacţiilor finaliste ale organismelor 
vii, punindu-se în evidenţă în acelaşi timp informaţii din 
ce în ce mai multe si mai amănunțite asupra structurii lor 
și a proceselor de reglare care au loc. Se ştie de exemplu 
ce progrese remarcabile s-au realizat pe această cale în 


119 


medicină. E vorba aici de o metodă practică de aproxima- 
tie, într-un domeniu de cercetare in care mijloacele de 
exprimare utilizate pentru descrierea diferitelor aspecte se 
referă la condiţii de observare care se exclud reciproc. 
Aceasta ne-ar face să recunoaștem că atitudinile mecani- 
ciste si finaliste nu sînt puncte de vedere contradictorii, ci 
prezintă o relaţie de complementaritate, 'care este legată de 
poziţia noastră ca observatori ai naturii. Totuși, pentru a 
evita orice neînțelegere, este esenţial să notăm că, în con- 
tradictie cu descrierea regularitatilor atomice, descrierea 
vieţii organice și evaluarea posibilităţilor ei de dezvoltare 
nu pot avea pretenţia de a fi complete, ci numai să tindă 
spre realizarea unui sistem de noţiuni suficient de cuprin- 
zător. 

În descrierea experienţelor psihologice, întîlnim condiţii 
de observare și mijloace de exprimare corespunzătoare, 
care se îndepărtează încă și mai mult de terminologia uti- 
lizată în fizică. Independent de necesitatea folosirii unor 
cuvinte ca instinct și rațiune, în descrierea comportării ani- 
malului, nu putem să ne lipsim de utilizarea cuvîntului 
conștiință cînd este vorba de noi, de alţii şi în general de 
om. Cu toate că limbajul adoptat orientării noastre în lu- 
mea înconjurătoare ar putea pleca de la imagini fizice 
simple si de la ideea de cauzalitate, totuşi, pentru descrie- 
rea stărilor noastre de conștiință este nevoie de un mod de 
descriere tipic complementar. În adevăr, utilizarea unor 
cuvinte ca gîndire și sentiment nu se referă la un lanţ 
cauzal complet închis, ci la experiențe care se exclud una 
pe alta, din cauza diferențelor pe care ele le implică între 
conținutul conștient şi fond, pe care noi îl numim atit de 
imprecis „noi înșine“ 

În acest sens este foarte instructivă relaţia dintre un sen- 
timent de voinţă și aprecierea conştientă a motivelor de 
acţiune. Imposibilitatea de a evita astfel de mijloace de 
exprimare contradictorii pentru descrierea bogăției vieţii 
conștiente ne aminteşte de modul cum sînt utilizate notiu- 
nile fizice elementare în fizica atomică. Într-o astfel de 
comparaţie, totuși, trebuie să recunoaștem că experienţa 
psihică nu poate fi supusă unor măsurători fizice. Însăși 
noţiunea de voinţă, departe de a corespunde generalizării 
unei descrieri deterministe, tinde de la început să caracte- 

rizeze viața omenească. Fără să intrăm în vechea dispută 
filozofică a liberului-arbitru, as menţiona că, într-o de- 
scriere obiectivă a situaţiei noastre, utilizarea cuvîntului 
„voință“ este tot atît de importantă ca și utilizarea cuvin- 
telor „speranță“ sau „responsabilitate“, care sînt la fel de 
indispensabile pentru comunicare dintre oameni. 

Avem de-a face aici cu probleme care privesc comunita- 
tea umană, în care varietatea mijloacelor de expresie este 
generată de imposibilitatea de a caracteriza, printr-o dis- 
tinctie bine delimitată, rolul individului în societate. Faptul 
că diversele culturi umane, dezvoltate în condiţii de viaţă 
diferite, prezintă în tradiţiile lor ca şi în structurile lor 
sociale, atît de mari contraste, ne permite să le considerăm 
într-un anumit sens complementare. Totuşi, aici nu avem 
de-a face cu trăsături care se exclud reciproc, ca acelea 
întîlnite în descrierea obiectivă a problemelor generale de 
fizică şi psihologie, ci cu diferenţe de atitudine, care pot 
fi apreciate sau amelivrate prin extinderea legăturilor în- 
tre popoare. 

În epoca noastră, în care progresul cunoaşterii și al teh- 
nicii leagă mai mult ca oricînd destinul tuturor popoarelor, 
colaborarea științifică internaţională este una din sarcinile 
cele mai importante. Ea nu va putea fi rezolvată dacă nu 
vom avea o imagine clară a condiţiilor generale ale cu- 
noasterii umane. 


VII 


Fizica și problema vieții 
1957 


A fost o plăcere pentru mine să accept invitaţia Socie- 
tatii Medicale din Copenhaga de a tine una din conferin- 
tele prin care Societatea omagiază memoria unui celebru 
savant danez, a carui operă este apreciată din ce în ce mai 
mult nu numai in patria lui, ci si în toată lumea stiinti- 
fică. Drept temă pentru conferința mea am ales una din 
problemele care a preocupat spiritul omenesc în decursul 
anilor si care l-a preocupat foarte mult si pe Niels Stensen, 
şi anume: in ce măsură experienţa dobindita în fizică, ne 
poate ajuta la explicarea vieţii organice şi a manifestărilor 
ei atît de bogate și variate ? După cum voi încerca să arăt, 
progresul fizicii din ultimele decenii ne-a furnizat o nouă 
bază pentru abordarea acestei probleme, și anume explo- 
rarea lumii atomilor, care ne-a fost atît de multă vreme 
inaccesibilă si care ne-a condus la reconsiderarea poziției 
noastre de observatori ai naturii din care noi înşine facem 
parte. 

Păreri divergente asupra mijloacelor şi noţiunilor care 
sînt cele mai potrivite pentru descrierea deosebirilor nete 
dintre organismele vii și alte corpuri materiale au existat 
încă în şcolile filozofice din Grecia antică. După cum se 
ştie, atomiștii considerau că o limitare a divizibilitatii ma- 
teriei este necesară nu numai pentru explicarea fenomene- 
lor simple, ci și pentru explicarea funcţionării organisme- 
lor şi a experienţelor psihice legate de acestea. Însă, pe de 
altă parte Aristotel respingea ideile atomiste. Considerind 
ca orice organism viu se comportă ca un tot, el insista asu- 
pra necesităţii de a se introduce în descrierea naturii no- 
tiuni ca cele de perfecţiune si finalitate. 

Aproape 2 000 de ani situaţia aceasta a rămas neschim- 
bată. Abia Renaşterea i-a dat un nou impuls, odată cu 
efeobuarea unor mari descoperiri în fizică și biologie. Pro- 
gresul făcut în fizică a constat în primul rînd în renunta- 
rea la ideea lui Aristotel asupra forţei motrice drept cauză 
a mișcării. Considerînd că mișcarea uniformă este o ma- 
nifestare a inertiei si că forţa este cauza variației mișcării, 
Galilei a ajuns să pună bazele dezvoltării mecanicii. New- 
ton avea apoi să-i dea acesteia o formă atît de solidă şi 
logică, încît a ajuns să fie admirată de toate generaţiile 
care au urmat. În așa-numita „mecanică clasică“, oricare 
referire la scop este eliminată, deoarece evoluţia fenome- 
nelor este descrisă aici ca o consecinţă care rezultă în mod 
automat din condiţiile iniţiale. 

Progresul realizat în mecanică nu putea să nu exercite o 
puternică influență asupra ştiinţei din acea vreme. 

Astfel, studiile de anatomie ale lui Vesalius si descope- 
rirea de către Harvey a circulaţiei sîngelui au sugerat com- 
pararea organismelor vii cu mașinile care funcționau con- 
form legilor mecanicii. Dintre filozofi, în special Descartes 
sublinia analogia dintre animale şi mecanisme. Referin- 
du-se la om, el îi atribuie un suflet, care s-ar găsi într-o 
anumită glandă din creier, interactionind astfel cu corpul. 
Niels Stensen a fost acela care, în celebra sa conferinţă 
despre anatomia creierului, ţinută la Paris, a subliniat in- 
suficiența cunoștințelor din acea vreme asupra tuturor 
acestor fenomene. Această conferință rămîne ca o impor- 
tanta mărturie asupra marilor calităţi de observator şi a 
exceptionalei libertăţi de judecată care caracterizează în- 
treaga operă ştiinţifică a lui Stensen. 

Dezvoltarea ulterioară a biologiei, în special după inven- 
tia microscopului, a dezvăluit deosebita fineţe care există 
în structura organismelor vii și în procesele de reglare. În 
același timp cu dezvoltarea ideilor mecaniciste, care își gă- 
seau explicaţii din ce în ce mai numeroase, au reapărut și 
punctele de vedere vitaliste și finaliste, inspirate de minu- 
nata putere de regenerare și adaptare a organismelor. De- 
parte însă de a reveni la ideile primitive ale forţei vitale, 
care ar acţiona în organisme, ideile acestea subliniau insu- 
ficienta metodei fizice de aproximaţie pentru descrierea 
caracteristicilor vieţii. Ca o succintă prezentare a situaţiei, 

aşa cum era ea la începutul acestui secol, aș vrea să citez 
aici un text scris de tatăl meu, fiziologul Christian Bohr, 
ca introducere la articolul său Asupra dilatării patologice 
a plaminului, apărut în volumul jubiliar publicat cu ocazia 
aniversării Universităţii din Copenhaga, în 1910. 


„Sarcina specială a fiziologiei în măsura în care ea poate 
fi considerată ca o ramură specială a științelor naturii, 
este de a studia fenomenele care sînt specifice, organismu- 
lui viu, considerat ca un obiect dat al experienţei şi să 
ajungă astfel la o înțelegere a contribuţiei diverselor sale 
parti la autoreglare, cum se echilibrează acestea unele pe 
altele si cum se adaptează împreună la variaţia influente- 
lor exterioare si a proceselor interne. Însăși natura acestei 
probleme cere utilizarea unor cuvinte ca „scop“, prin care 
se înțelege menţinerea organismului, si „finalitate“, care 
se referă la mecanismele de reglare folosite pentru această 
menţinere. În acest sens vom utiliza în cele ce urmează 
termenul de finalitate a funcţiilor organice. Dar pentru ca 
în fiecare caz particular folosirea acestor noţiuni să nu fie 
sau lipsită de conţinut sau înșelătoare, trebuie ca analiza 
experimentală a fenomenelor organice studiate să fie dusă 
atît de departe, încît să se vadă clar la fiecare pas cum 
contribuie ele la menţinerea organismului. Această condiţie 
nu implică decît o demonstraţie științifică, care să arate că 
termenul finalitate este folosit în fiecare caz conform defi- 
nitiei date. Desi acest lucru pare evident este bine ca el să 
fie încă o dată subliniat. Într-adevăr cercetările fiziologice 
au scos la iveală o varietate atît de mare de mecanisme de 
reglare de o deosebită fineţe, încît am fi tentaţi să atri- 
buim o finalitate oricărei manifestări de viaţă, fără ca să 
determinăm experimental în amănunt modul de funcţio- 
nare al fiecăruia. Am ajuns astfel să ne bazăm pe analogii. 
Ele s-ar găsi destul de ușor în multitudinea funcţiilor 
organice și s-ar interpreta astfel mecanismul proceselor 
vitale printr-o adaptare la scop, pe baza unei estimări su- 
biective a tipului special de finalitate căruia ar trebui să-i 
aparţină. Este evident că, adesea, datorită cunoștințelor 
noastre foarte limitate asupra organismului, astfel de jude- 
cati personale pot fi eronate. În această privință nu lipsesc 
exemplele. În astfel de cazuri, insuficienta analiză experi- 
mentală a detaliilor unui proces fiziologic face ca metoda 

să conducă la rezultate eronate. Pe de altă parte admite- 
rea apriori a finalitatii unui proces organic ca principiu 
euristic este foarte naturală. Mai mult decît atît, condițiile 
dintr-un organism fiind deosebit de complicate si, deci, 
dificile de înţeles, ele fac 'ca această ipoteză să fie deose- 
bit de utilă și chiar indispensabilă atunci cînd se caută 
soluţia: unei anumite probleme. Trebuie să se facă însă 
distincţia dintre ceea ce poate fi util într-o cercetare preli- 
minară și ceea ce ar trebui să considerăm ca rezultat real. 
Nu putem răspunde în ce măsură este vorba de problema 
adaptării unei funcţii date la scopul de a contribui la su- 
pravietuirea organismului întreg, decît după o demonstra- 
tie amănunţită in care am arătat pas cu pas în ce fel a 
fost atins acest scop.“ 

Am citat aceste observaţii, care exprimă atitudinea cer- 
cului în care am crescut și ale cărui discuţii le-am ascultat 
în tinereţea mea, deoarece ele oferă un punct de plecare 
pentru cercetarea locului pe care îl ocupă organismele vii 
în descrierea naturii. După cum voi încerca să arăt, dez- 
voltarea recentă a fizicii atomice nu a contribuit numai la 
extinderea cunoștințelor noastre asupra atomilor și a con- 
stitutiei lor din parti mai elementare, ci, în același timp, 
a dezvăluit limitarea principală a așa-numite; conceptii 
mecaniciste asupra naturii. În felul acesta s-a creat o nouă 
bază pentru problema foarte importantă, legată de subiec- 
tul nostru, despre ce înțelegem şi ce putem cere de la ex- 
plicatia ştiinţifică. 


Pentru a expune cît mai clar cu putinţă situația din 
fizică, voi începe prin a vă aminti punctul de vedere 
extremist care, sub imboldul succesului deosebit al meca- 
nicii clasice, și-a găsit expresia în binecunoscuta concepţie 
a lui Laplace asupra universului-mașină. Toate interactiu- 
nile dintre părţile constitutive ale acestei mașini erau gu- 
vernate de legile mecanicii. O inteligenţă care ar fi cunos- 
cut poziţiile relative şi vitezele tuturor acestor părţi la un 
moment dat ar fi putut să prezică orice eveniment urmă- 
tor care s-ar fi produs în lume, inclusiv comportările omu- 
lui şi ale animalelor. În această concepţie, care după cum 

se ştie a jucat un rol important în discuţiile filozofice, nu 
se tine seama de condiţiile cerute de o utilizare univocă 
a noţiunilor, indispensabilă comunicării rezultatelor expe- 
rientei. 

În legătură cu aceasta, dezvoltarea recentă a fizicii con- 
stituie o lecție. Astfel, explicația fenomenelor calorice ca 
o mișcare neîncetată a moleculelor din gaze, lichide şi 
solide atrăsese încă mai de mult atenţia asupra condiţiilor 
de observare in descrierea unei experienţe. Desigur nu 
putea fi vorba de a descrie în amanuntime mișcarea fie- 
căreia din aceste particule practic nenumărabile, ci numai 
de a deduce legile statistice ale mișcării calorice cu ajuto- 
rul principiilor generale ale mecanicii. Contrastul dintre 
reversibilitatea proceselor mecanice simple şi ireversibili- 
tatea caracteristică pentru multe dintre fenomenele termo- 
dinamice a fost lămurit prin faptul că aplicarea unor no- 
țiuni ca temperatură si entropie se referă la condiţii 
experimentale incompatibile cu controlul complet al mis- 
cării fiecărei molecule în parte. 

În ceea ce privește menţinerea și creşterea organismelor 
vii, adesea întîlnim o contradicţie cu acea tendinţă, care 
decurge din legile termodinamicii, către echilibrul de 
temperatură și energie pentru un sistem fizic izolat. Să nu 
uităm însă că organismele sînt alimentate continuu cu 
energie liberă, prin nutriţie şi respiraţie. Cercetările de 
fiziologie cele mai aprofundate nu au putut pune în evi- 
denta nici o abatere de la principiile termodinamicii. Evi- 
dent, nu este suficient numai să recunoaştem existența 
unor anumite asemănări între organismele vii și mașinile 
obişnuite, pentru a răspunde la întrebarea referitoare la 
locul organismelor vii în descrierea naturii. Această pro- 
blemă cere un studiu mult mai aprofundat al problemei 
observaţiei. Faptul acesta a fost scos în evidență într-un 
mod cu totul neașteptat prin descoperirea cuantei univer- 
sale de acţiune. Aceasta conferă proceselor atomice un 
caracter de completitudine, care face imposibilă o sepa- 
rare între observarea fenomenelor si comportarea proprie 
a obiectelor, atît de caracteristică pentru concepţia meca- 
nicistă asupra naturii. În sistemele fizice, la scara macro- 
scopică, putem considera fenomenele ca un lant de stări, 
descris cu ajutorul unor mărimi măsurabile. Aici toate 

acţiunile puse în joc sînt destul de mari pentru a putea 
face abstracţie de interacţiunea dintre obiecte si corpurile 
pe care le-am folosit drept instrumente de măsură. În 
condiţiile în care cuanta de acţiune joacă un rol hotărîtor 
şi în care o astfel de interacţiune dintre obiect şi aparatul 
de măsură devine o parte inseparabila a fenomenelor 
descrise, nu putem -să atribuim acestor fenomene în ace- 
ra. măsură ca și în mecanică un sens de evoluţie bine 
definit. 


Această imposibilitate de folosire a imaginilor fizice 
obişnuite îşi găsește o expresie netă în dificultăţile care 
apar cînd se vorbeşte despre proprietăţile obiectelor ato- 
mice, independent de condiţiile în care au fost observate. 
Desigur că un electron poate fi definit ca o particulă 
electrizată, deoarece măsura masei sale dă întotdeauna 
același rezultat si orice modificare a sarcinii electrice a 
unui sistem corespunde deci schimbului unui număr întreg 
de sarcini elementare. Însă efectele de interferență, care 
apar la trecerea electronilor prin cristale, sînt incompati- 
bile cu concepţia mecanică asupra mișcării particulelor. 
Situaţii similare întîlnim în binecunoscuta dilemă asupra 
naturii luminii. Acolo fenomenele optice cereau utilizarea 
noțiunii de propagare a undei, pe cînd legile transferului 
de impuls și energie la fotoefectele atomice se refereau la 
ideea mecanică de particule. 


Această nouă situaţie în fizică a cerut o reactualizare 
a preocupărilor asupra aplicării noțiunilor utilizate la 
orientarea în mediul înconjurător. Desigur ca în fizica 
atomică noi ne păstrăm libertatea de a pune întrebări na- 
turii prin experienţe. Însă va trebui să recunoaştem că 
toate condiţiile experimentale, care pot fi variate pe dife- 
rite căi sînt definite numai prin corpuri atît de grele, încît 
în descrierea funcţiilor lor să putem neglija cuanta de 
acțiune. Informaţiile referitoare la obiectele atomice con- 
stau numai din urmele pe care ele pot să le lase pe aceste 
instrumente de măsură, ca de exemplu, o urmă produsă 
de ciocnirea unui electron pe o placă fotografică aşezată 
într-un anumit dispozitiv experimental. Faptul că astfel de 
urme se datoresc unor efecte de amplificare ireversibile 
constituie o caracteristică ce indică ireversibilitatea în 
principiu a însăși noţiunii de observaţie. 

Situaţia specială din fizica cuantică este legată, înainte 
de toate, de faptul că informaţia dobindita asupra obiecie- 
lor atomice nu poate fi înțeleasă pe baza schemelor tra- 
sate 'de concepţia mecanicistă asupra naturii. De altfel, 
faptul că. într-unul și același dispozitiv experimental pu- 
tem face observaţii care corespund la diferite procese 
cuantice individuale, implică o limitare de principiu a 
modului determinist de descriere. Cerinta unei diviz:bili- 
tati fără restricţii, pe care se bazează fizica clasică, este 
în mod evident incompatibilă cu trăsătura de completitu- 
dine, caracteristică fenomenelor cuantice. Conform aces- 
teia, orice subdiviziune care se poate defini cere o schim- 
bare a aranjamentului experimental, ducînd astfel la no’ 
efecte individuale. 

Pentru a caracteriza relaţia dintre fenomenele observate 
în condiţii experimentale diferite a fost introdus termenul 
de complementaritate. El subliniază că astfel de fenomene, 
luate în ansamblu, epuizează toată informaţia asupra 
obiectelor atomice. Departe de a conţine o renunțare arbi- 
trară la explicația fizică obișnuită, noţiunea de comple- 
mentaritate se referă direct la poziția noastră de observa- 
tori, într-un domeniu experimental în care aplicarea uni- 
vocă a noţiunilor folosite pentru descrierea fenomenelor, 
depinde esenţial de condiţiile de observare. Printr-o gene- 
ralizare matematică a sistemului de noţiuni al fizicii cla- 
sice, s-a reușit să se dezvolte un formalism în care cuanta 
de acţiune a fost încorporată în mod logic. 

Acest formalism așa-numit „mecanică cuantică“, are 
drept scop să formuleze legile statistice valabile pentru re- 
zultatele experimentale obţinute în condiţii de observare 
bine definite. Descrierea astfel obținută este în principiu 
completă, deoarece s-au păstrat ideile mecanicii clasice, în 
măsura în care se pot cuprinde toate variațiile ce pot fi 
definite, ale condiţiilor experimentale. 

Caracterul complementar al descrierii fenomenelor cu 
ajutorul mecanicii cuantice apare clar în descrierea com- 
poziţiei și reacţiilor sistemelor atomice. Astfel, legile refe- 
ritoare la stările energetice ale atomilor și moleculelor, 
care determină spectrele caracteristice ale elementelor şi 
legăturilor de valență ale combinațiilor chimice, apar nu- 
mai atunci cînd controlul asupra poziţiei electronilor din 

interiorul atomului și moleculei este exclus. În legătură cu 
aceasta, este interesant de notat că aplicarea cu succes a 
formulelor de structură din chimie se bazează pe faptul că 
nucleele sînt mult mai grele decît eleotronii. De asemenea, 
legile mecanicii cuantice sînt hotaritoare şi în ceea ce pri- 
veşte stabilitatea si transmutatiile nucleelor atomice. 

Numai într-o descriere complementară, care depășește 
cadrul concepţiei mecaniciste asupra naturii, este posibil 
să-și găsească locul legile fundamentale care determină 
proprietăţile substanţelor din care sînt făcute atît instru- 
mentele cît și corpurile studiate. 

După cum se știe, progresul realizat în domeniul fizicii 
atomice a găsit largi aplicaţii în biologie. În particular, aș 
putea menţiona faptul că una dintre aceste aplicaţii ne-a 
permis să înțelegem stabilitatea deosebită a acelor struc- 
turi chimice din celulă, pe care se bazează ereditatea spe- 
ciilor. Totodată ele permit si explicarea legilor statistice 
care guvernează apariţia mutatiilor produse prin expune- 
rea organismului la diferiţi agenţi fizici. De altfel, efec- 
tele de amplificare, analoge celor care fac posibilă obser- 
varea particulelor atomice individuale, joacă un rol hotă- 
rîtor în multe din funcţiile organismului. Acestea subli- 
niază caracterul ireversibil al fenomenelor tipic biologice. 
Sensul scurgerii timpului, necesar pentru a putea descrie 
fenomenele, este și mai bine marcat de faptul că expe- 
riența acumulată este utilizată pentru reacţii la acţiunea 
unor stimuli care vor apărea în viitor. 

Această dezvoltare promițătoare reprezintă o extindere 
foarte semnificativă și practic nelimitată a posibilităţilor 
de aplicare la problemele biologice a rezultatelor obţinute 
în fizica si chimia pură. După cum însă mecanica cuan- 
tică este o generalizare logică a fizicii clasice, s-ar putea 
spune despre acest mod de abordare că este mecanicist. 
Problema care se pune este: în ce măsură acest progres 
a înlăturat baza utilizării argumentelor finaliste din bio- 
logie ? 

Nu trebuie să uităm că fenomenele cuantice, a căror 
descriere si sinteză formează un tot coerent, nu prezintă 
nici o trăsătură care ar indica că un ansamblu organizat 
de atomi ar putea fi capabil să se adapteze la mediu, așa 
um observăm în evoluţia și conservarea organismelor. Ar 

fi de notat faptul că o descriere exhaustivă, în sensul me- 
canicii cuantice, a tuturor atomilor care se schimbă con- 
tinuu în organism nu este numai irealizabilă în mod prac- 
tic, ci evident, ar cere $i condiţii de observaţie incompati- 
bile cu desfășurarea vieţii. 


Invatamintele pe care le-am tras în legătură cu rolul pe 
care îl joacă instrumentele de observaţie în definirea no- 
tiunilor fizice elementare, ne dau totuși cheia pentru o 
aplicare logică a unor noţiuni străine de fizică, cum este 
de exemplu, finalitatea, care se utilizează direct la descrie- 
rea fenomenelor organice. Într-adevăr, pe această bază 
este evident că atît atitudinea mecanicistă cît şi cea fina- 
listă nu prezintă puncte de vedere contradictorii în biolo- 
gie. Ele mai curînd subliniază faptul că există două tipuri 
de condiţii de observare, care se exclud reciproc și care 
sînt la fel de indispensabile atunci cînd se urmăreşte o 
descriere mai completă a vieţii organice. Desigur, nu ceste 
vorba aici de a explica viata în modul în care fizica cla- 
sică explică funcţionarea construcţiilor mecanice simple 
sau a calculatoarelor electronice complexe. Este vorba de 
a împinge mai departe această analiză a condiţiilor de 
bază şi a posibilităţilor noţiunilor noastre ca mijloace de 
comunicare, analiză care a devenit atît de caracteristică 
pentru noua dezvoltare a fizicii. 

Oricare ar fi diferenţele între condiţiile lor de obser- 
vare, nici comunicarea rezultatelor obţinute în biologie, 
nici descrierea experienţelor de fizică, nu fac aluzie la un 
observator subiectiv. Pînă acum nu a fost necesar să in- 
trăm mai adînc în problema condiţiilor de observare ca- 
racteristice pentru fenomenele psihologice pentru care nu 
putem lua ca bază sistemul de noţiuni pe care l-am dez- 
voltat pentru a ne orienta în natura neinsufletita. Deoarece 
însă toate experienţele noastre conştiente rămîn fixate în 
memorie și prin urmare trebuie să admitem că acest lucru 
se bazează pe modificări permanente ale organismului, 
sîntem conduși în mod natural să comparăm experienţele 
psihologice cu observaţiile fizice. De asemenea, relaţiile 
multiple care există între experienţele conștiente prezintă 
trăsături care amintesc condiţiile necesare unei sinteze a 
experienţelor din fizica atomică. Vocabularul bogat pe 
care îl folosim pentru comunicarea stărilor noastre sufle- 

testi este un semn evident al unui mod de descriere tipic 
complementar, corespunzător unei schimbări continue a 
obiectului asupra căruia este concentrată atenţia noastră. 

În comparatie cu extinderea modului mecanic de de- 
scriere impus de considerarea individualitatii fenomenelor 
atomice, integritatea organismului și unitatea personalităţii 
ne impun o generalizare mai largă a cadrului de aplicare 
raţională a mijloacelor noastre de comunicare. În legătură 
cu aceasta, este de notat că se păstrează distincţia dintre 
subiect și obiect, distincție necesară pentru o descriere uni- 
vocă. În acest sens, în orice comunicare în care este vorba 
de noi înșine vom introduce, ca să spunem așa, un nou 
subiect care nu apare ca parte în conţinutul comunicării. 
Este necesar să remarcăm faptul că însăși această libertate 
de alegere a separării între subiect și obiect, este aceea 
care creează multiplicitatea fenomenelor conștiente și bo- 
păţia posibilităţilor vieţii umane. 

Atitudinea în fata problemelor generale ale cunoașterii 
la care ne-a condus dezvoltarea fizicii din secolul nostru 
diferă în mod esenţial de atitudinea faţă de astfel de pro- 
bleme din vremea lui Stensen. Aceasta nu înseamnă că noi 
am abandonat drumul pe care l-a urmat el cu atîta succes 
pentru îmbogățirea cunoștințelor. Noi am înţeles că efor- 
turile către frumuseţe si armonie, care caracterizează în- 
treaga, operă a lui Niels Stensen, cer însă o revizuire 
continuă a condiţiilor de bază si a mijloacelor noastre de 
comunicare. 

